ކާވިން – 17 | Fenvaru Online\n23:26 - 19 ޖުލައި 2020 -6ކޮމެންޓްސް\nއިގުބާލްއަށް ވިސްނައިލާނޭ ފުރުސަތެއް ވެސް އޭނާ ނުދިނެވެ. ކުއްލިއަކަށް ދުވެފައި ގޮސް އޭނާގެ ގައިގައި ފައިން ޖަހައި މާ ދުރަށް ވިއްސާލައިފި އެވެ. މުޅި ތަނުގައި ގުގުމައިގެން ދިޔައީ ވަޅި ގޮސް، މުށިތަކުގެ މަތީގައި ޖެހުނު އަޑެވެ. ކާވިން ހަލުވިކަމުން، ޔުނާންއަށް އެ މަންޒަރު ފެނުނީ ވެސް ކަންވެ ނިމުނު ފަހުންނެވެ. އޭނާ ހުރީ ހައިރާންވެގެން ހަރަކާތެއް ވެސް ކޮށްލަން ނޭނގިފަ އެވެ. ހުދު އިގުބާލަށް ލިބިފައިވާ ސިހުން ވެސް ވަކި ކުޑައެއް ނޫނެވެ.\nފަޅި ސިކުންތުކޮޅެއްވެސް ނުވެ އެވެ. ކާވިން ތިރިވެ، އީންގެ ދެކޮނޑުގައި ހިފައި މަޑުމަޑުން އުފުލާލައިފި އެވެ. ނާޒުކު ފައްތަރެއްގައި އޮތް އެ އަންހެން ކުއްޖާގެ ހަށިގަނޑުގައި އިތުރު ވޭނެއް ނާޅާނެހައި މަޑުމަޑުންނެވެ. އީންގެ ހާލު ފެނުމުން، އޭނައަށް އަމިއްލަ އިހުސާސްތަކުގެ މައްޗަށް ބާރެއް ނުފޯރުވުނެވެ. އޭނާގެ ބޯދަށަށް އަތް ލައްވައި ކައިރިއަށް ދަމައިލިގޮތަށް ގެންގޮސް މޭގައި ޖައްސާލައިފި އެވެ.\nއުނދަގޫ ގޮތަކަށް ކެއްސަމުންދިޔަ އީންއަށް ރަނގަޅަށް ނޭވާ ލެވެން ފެށީ އޭގެ އިރުކޮޅެއް ފަހުންނެވެ. ކާވިން ލައިގެން އިން ގަމީހުގެ މޭމަތި ލެއިން ތެމެމުން ދިޔަ ނަމަވެސް، ދުރަށް ޖެހިލާނެ ހިއްވަރެއް އެހަށިގަނޑުގައި ނުވެ އެވެ. އެ ގާތްކަމުން އޭނައަށް އިހުސާސް ކުރެވިގެން ދިޔައީ ރައްކާތެރިކަމެވެ.\nގަބުވެފައި ހުރި ޔުނާންއަށް ހަމަހޭވެރިކަންވުމާއިއެކު، ދުވެފައި އީންގެ ކައިރިއަށް ދިޔަ އެވެ. އީންގެ ހާލާއިމެދު އޭނަ ވަނީ އިންތިހާއަށް ކަންބޮޑުވެފަ އެވެ. އެ އަންހެން ކުއްޖާގެ ހަށިގަނޑުގައި ކޫރުމެއް އެޅިލާތަން ބަލަން ވެސް އޭނަގެ ހިތަކަށް ކުޅަދާނައެއް ނުވެ އެވެ.\nލިބުނު ހަނި ފުރުސަތުގައި އިގުބާލް މަސައްކަތް ކުރީ އެތަނުން ފިލާށެވެ. ފާރުގައި ހިފަހައްޓަމުން ކަހަލަގޮތަކަށް އޭނަ ތެދުވަން މަސައްކަތް ކުރި އެވެ. އެތަން ފެނި، ކާވިންއަށް އޭނާގެ ދަތްތަކަށް ބާރުކޮށް ލެވުނެވެ. އީންއަށް ހަމަލާދީ ޒަޚަމުކޮށްފައި ހުރި މީހަކު އެހާ ފަސޭހައިން ސަލާމަތްވިޔަ ދޭކަށް އޭނަގެ ހިތެއް އެއްބަހެއް ނުވި އެވެ.\nއީން ދުރުކޮށްލަމުން ކާވިން އެ މޫނަށް ވަރަށް ފުން ނަޒަރެއް ދިނެވެ. އޭނަ އެދުނީ، ޔުނާން އާއިއެކު ހަސްފަތާލަށް ދިޔުމަށެވެ. ކަންތައްތައް ހަމައަކަށް އަޅުވާފައި އޭނާ ދާނެކަމަށް ބުނެލީ، އީންއަކީ އޭނާގެ ޙަޔާތުގެ ބައިވެރިޔާ ފަދައިންނެވެ. ޔުނާން އީންގެ ގައިގައި ހިފަހައްޓާލުމުން އޭނާ ތެދުވި އެވެ. ހަލުވި ފިޔަވަޅުތަކެއްގައި އިގުބާލާއި ދިމާއަށް ދިޔަ އެވެ. އިގުބާލް އުޅުނީ ދުއްވައިގަންނާށެވެ. ކޮރަމުން ކަހަލަ ގޮތަކަށް އޭނާއަށް ދެވުނީ ތަންކޮޅަކަށެވެ. ކާވިން ގޮސް، އޭނަގެ ގަމީހުގައި ހިފައި ދަމައިގެންފި އެވެ. އީންއަށް ގެއްލުންދީ ފުރާނައިން އަތްދޮވެލަން މަސައްކަތް ކުރުމުން، އޭނަގެ ރުޅި ވަނީ ހައްދުން ނައްޓާފަ އެވެ. އިގުބާލް ގަދަ ހަދައިގެން އަނިޔާ ކުރަން ޖެހުނަސް، އެކަން ކުރަންވެސް އޭނާ ތައްޔާރު ވިއެވެ.\nކާވިން މަޑެއް ނުކުރެ އެވެ. އިގުބާލްގެ ގައިގައި ހިފައިގަނެފައި ބަނޑުވަތަށް ވައްޓާލައިފި އެވެ. އެއަށްފަހު، ދެއަތް ފުރަގަހުން ގެންގޮސް، ދެ އަތުގައި ބިޑި އަޅުވައި ހައްޔަރު ކުރި އެވެ.\nހަސްފަތާލުގައި ފުދޭ ވަރަކަށް މީހުން ގިނަ ވަގުތެކެވެ. އެތެރެއަށް ވަން ކާވިންގެ ހިތް ވަނީ އަވަސްވެފަ އެވެ. އިގުބާލް ގެންގޮސް ފުލުހުންގެ އިދާރާއަށް ލާފައި އޭނަ އެއައީ އީންގެ ކައިރިއަށެވެ. އެހެން ހުރިހާ ކަމަކަށްވުރެ، އޭނައަށް އީން މުހިއްމު ވެއްޖެއެވެ. ލައިގެން ހުރި ގަމީހުގެ މޭމަތި ލެއިން ތަތްތެޅިފައި ވިޔަސް، އޭނަގެ ފަރުވާލެއް ނެތެވެ. އީން އާއި ބައްދަލުކޮށްފައި ނޫނީ އިތުރު އެއްވެސް ކަމެއް ނުކުރުމަށް އޭނަ އަމިއްލަ ނަފުސަށް ވައުދެއް ވެފައިވާ ކަހަލަ އެވެ. އޭނަ ދުވެލާފައި ކަހަލަ ގޮތަކަށް ގޮސް ސިޑިން މައްޗަށް އަރަން ފެށީ، އޭނާ އާއިއެކު އައި ނުހާމް އާއި ލަޔާންއަށް މަޑުކުރުމެއް ނެތި އެވެ.\nބޭސްއަޅާ ކޮޓަރީގެ ދޮރުމަތީގައި ޔުނާން ހުރީ ދެކޮޅަށް ހިނގާލަ ހިނގާލަ އެވެ. އީން އެ ކޮޓަރިއަށް ވެއްދިތާ ފަނަރަ މިނެޓު ވީއިރުވެސް، ޚަބަރެއް ނުވާތީ، ހާސްވެގެން އޭނައަށް ކޮޅަށް ހުރުމަށް ދަތިވެއްޖެ އެވެ. އޭނަ ގޮސް ގޮނޑީގައި އިށީނދެލި ވަގުތަކީ، ކާވިން އައިސް އެތަނަށް ވަން ވަގުތެވެ. ދެމީހުންގެ ވާހަކަތައް ބަދަލުކުރެވުނީ ނަޒަރުންނެވެ.\nނުހާމް އާއި ލަޔާން އައި އިރު، ކާވިން ހުރީ ދެކޮޅަށް ހިނގާލަ ހިނގާލަ އެވެ. ކަންބޮޑުވެފައިވާ އެ މޫނު ފެނުމުން، އެންމެންވެސް ސުވާލު އުފެދިފައި އެކަކު އަނެކެއްގެ މޫނަށް ބަލާލައިފި އެވެ. ވިސްނަންވީ ގޮތެއް އޭގެ ތެރެއިން އެކަކަށް ވެސް ނޭނގުނެވެ. ކާވިން އީން އާއިމެދު ޚާއްސަގޮތެއް ބަހައްޓާކަން އެމީހުންނަށް އެނގެ އެވެ. އެކަމާއި އެންމެ ބޮޑަށް ވިސްނުނީ ޔުނާން އަށެވެ. ކާވިން އީން އާއި މާ ގާތްކޮށް އުޅޭތީ، އޭނާގެ ހިތަށް އުނދަގޫ ވެއެވެ.\n"ކޮބާ، ކީކޭ ޑޮކްޓަރު ބުނީ؟..." ނުހާމް ސުވާލު ކުރީ، ފިކުރު ބޮޑުވެފައި އިން ޔުނާން އަށެވެ.\n"މާ ބޮޑު ކަމެއް ނުވެއޭ ބުނީ... އެކަމަކު ހާދަ ބައިވަރު ލެޔެކޭ.." ޔުނާން ކަންބޮޑުވެފައި ބުންޏެވެ.\nނުހާމް މެން އައިތާ މާގިނަ އިރުތަކެއްނުވެ، ބޭސްއަޅާ ކޮޓަރީގެ ދޮރު ހުޅުވައިލިތަން ފެނުނެވެ. ހިނގާލާފައި ނުކުތް އީން ފެނި، އެންމެންނަށް އޭނަ އާއި ދިމާއަށް ދެވުނީ އެއްފަހަރާ އެވެ. އޭނާގެ މޫނުން ދެތަނެއްގައި ބޭސް އަޅާފައިވާއިރު، އަތުގެ އުޅަނބޮއްޓާއި ދިމާގައި ވެސް ބޭސްގަނޑެއް އަޅާފައި އޮތެވެ.\nއެންމެން ފެނުމުން، އީން ހައިރާން ވިއެވެ. ހަމަ އެހާ އަވަހަށް އޭނަ ހިނިތުންވެލައިފި އެވެ. އޭނަ އާއި ބައްދަލުކުރުމަށް އެންމެން އެއްފަހަރާ އައިސްދާނެކަމަށް އޭނަ ކުޑަކޮށް ވެސް އުއްމީދެއް ނުކުރެ އެވެ. އެމީހުން އޭނަ އާއި ދޭތެރޭ ވިސްނާ ވަރު ފެނުމުން، އެ ހިތަށް ލިބުނީ ބަޔާން ކުރަން ދަތި އުފަލެކެވެ. ކާވިން ކުރިއަށްޖެހިލައި އީންގެ ގައިގައި ހިފަހައްޓައިލަން އުޅުނެވެ. އޭގެ ކުރިން ޔުނާން ގޮސް، އީންގެ ގައިގައި ހިފަހައްޓާލައިފި އެވެ. ކަންބޮޑުވެފައި، އީންއަށް ބަލައިލެވުނީ ކާވިން އާއި ދިމާއަށެވެ. އޭރު ކާވިން ހުރީ އިސްޖަހާލައިގެންނެވެ.\nމާބޮޑު ޒަޚަމުތަކެއް ނުލިބޭތީ، އަރާމުކުރަން ބުނެފައި އީން ފޮނުވައިލީ ގެއަށެވެ. ފުލުހުންގެ އިދާރާގެ ތެރެއަށް ވަދެފައި އީން މިސްރާބުޖެހީ އަންހެން ފުލުހުންނަށް ޚާއްސަ ކުރެވިފައިވާ ކޮޓަރިތަކާއި ދިމާއަށެވެ. ޔުނާން އޭނަ އާއިއެކު ކޮޓަރި އާއި ހަމައަށް ދާން އެދުމުން ވެސް އޭނަ އެކަމަށް އިންކާރު ކުރި އެވެ.\nކޮޓަރިއަށް ވަދެވަދެ ހުރި، އީންގެ ފިޔަވަޅުތަކަށް ހުއްޓުމެއް އައީ، ފަހަތުން ކާވިންގެ އަޑު އިވުމުންނެވެ. އޭނަ ފަސްއެނބުރި ބަލައިލިއިރު ކާވިން ހުރީ، ދާދި ގާތުގަ އެވެ. އީން ހާސްވެފައި ދެކޮޅު ހޯދައި ބަލައިލި އެވެ. މީހަކަށް ފެނިދާނެތީ އޭނަ މާ ބޮޑަށް ހާސްވީ އެވެ. ބަޔަކު އަންނަހެން ހީވެގެން އޭނާގެ ހިތް ތެޅިގަތެވެ. އަވަހަށް ކާވިންގެ އަތުގައި ހިފައި ދަމާފައި ކަހަލަ ގޮތަކަށް ގެންގޮސް ކޮޓަރިއަށް ވައްދައިފި އެވެ.\nދޮރު ޖަހާފައި ދޮރުގައި ލެނގިލި އިރުވެސް އީންގެ ހިތް ހަމައަކަށް ނޭޅެ އެވެ. މޭގައި އަތް ޖައްސައި ދެލޯ މަރައިގެން ހުރެފައި އޭނަ ލޯ ހުޅުވައިލީ، އެ މީހުންގެ އަޑު ކެނޑުމުންނެވެ. އޭނައަށް ހަމަހޭވެރިކަން ވީއިރު، ހުރެވުނީ ކާވިން އާއި ދާދި ގާތުގަ އެވެ. އެކަން އިހުސާސްވެގެން އޭނަގެ ދެލޯ ބޮޑުވެއްޖެ އެވެ. ބިރެއް ފެނުމުން ބަލާހެން ކާވިންގެ މޫނަށް ބަލައިލިއިރު، އޭނާގެ މުޅި ހަށިގަނޑުގައިވާ ލޯލިތައް ވަނީ ކޮޅަށް ޖެހިފަ އެވެ. އޭނައަށް ހުރެވުނީ ކާވިންގެ އަތުގެ މުލައްދަނޑީގައި ހިފައިގެންކަން އިހުސާސްވީ އަދި އިރުކޮޅެއް ފަހުންނެވެ. އޭނަ އަވަސްއަވަހަށް ކާވިންގެ އަތުން ދޫކޮށްލައިފި އެވެ. ދުރަށްޖެހިލަން ބަލައިލިއިރު، ކާވިން އެހާ ގާތުގައި ހުރުމުން، އެކަން ކުރާކަށް ފަސޭހައެއް ނުވި އެވެ.\nލަދުން މޯޅިވަމުންދިޔަ އީންގެ ހަރަކާތްތަކަށް ބަލަން ކާވިން ހުރީ، ކަޅި ޖަހާވެސް ނުލަ އެވެ. ރިހުން އެކުލެވޭ ނަޒަރަކުން އޭނަ އީންއަށް ބަލަމުން ދިޔައިރު، ހިތުގެ އިހުސާސްތަކުގެ މައްޗަށް ބާރު ނުފޯރުވިދާނޭހެން ހީވަނީ އެވެ. އެ ނާޒުކު އަންހެން ކުއްޖާ އޭނަގެ މުޅި ހިތް ފަތަހަ ކޮށްފި އެވެ.\nނޭވާ ހާސްވެ، މުޅި މީހާ ދާހިއްލަން ފެށުމުން، އީން އުޅުނީ ކާވިން އާއި ދުރަށް ޖެހިލާށެވެ. ކާވިން އޭނަގެ އަތުގައި ހިފެހެއްޓުމުން، އޭނަ ލާން އުޅުނު ނޭވާ އެތެރެހަށީގައި ތާށިވި ކަހަލަ އެވެ. އީންގެ އަތަށް މަޑުމަޑުން ދަމާލަމުން، ކާވިން އޭނަގެ ކުރިމައްޗަށް އީން ގެނެސްފި އެވެ. އޭނަ އެ ހަށިގަނޑުގައި ބައްދައިލީ އީން އެފަދަ ކަމަކަށް ނުވެސް ވިސްނާ ހުއްޓަ އެވެ.\n"އައިމް ސޮރީ..." ކާވިންގެ ދެތުންފަތް ފޫދުއްވާލާފައި ނުކުތް ޖުމްލަ އާއިއެކު، އޭނަ ހަށިފުރާ ފުން ނޭވާއެއް ދޫކޮށްލައިފި އެވެ.\nއެ ޖުމްލަތައް އީންގެ ހިތުގެ އެންމެ ހިމަ ނާރާއި ހަމައަށް ވާސިލު ވިއެވެ. މާގިނައިރުތަކެއްނުވެ، އޭނަ އީން އާއި ދުރަށް ޖެހިލައިފި އެވެ. އޭރުވެސް އީން ހުރީ ހުއްޓުން އަރާފަ އެވެ. ކާވިން މަޢާފަށް އެދެންޖެހޭ ސަބަބެއް އޭނައަކަށް ނުވިސްނުނެވެ.\n"މިއަދު އީންއަށް ކަމެއްވިނަމަ، އަމިއްލަ ނަފުސަށް މަޢާފެއް ނުކުރެވުނީސް..." އީން ގަބުވެފައި ހުއްޓައި އަނެއްކާވެސް ވާހަކަ ދައްކަން ފެށީ ކާވިން އެވެ. "އެވަރު ކަމެއް ކުރުމުގެ ކުރިން އަހަރެން ކައިރީ އަހާލިނަމަ..."\nކާވިންގެ އަޑުގައިވި ރިހުން އީންއަކަށް ސިއްރެއް ނުވި އެވެ. އޭނާ އެއްޗެއް ބުނަން އަނގަ ހުޅުވައިލިތަނައި، ދޮރުގައި ޓަކިޖަހައިލި އަޑު އިވުނެވެ. އީން ދިޔައީ ސިއްސައިގެންނެވެ. އޭނަ ކާވިން ގެންގޮސް ވެއްދީ ފާޚާނާ އަށެވެ. އެގޮތް ހިތްހަމަނުޖެހިގެން، ގެނެސް އަލަމާރި ތެރެއަށް ވައްދައިފި އެވެ.


Hospital Thakun Faruvaaeh Nulibeythee, Balimeeha Govaigendhaa Meeha Ahves Birubodu - Vaguthu\nހޮސްޕިޓަލްތަކުން ފަރުވާއެއް ނުލިބޭ، ބަލިމީހާ ގޮވައިގެންދާ މީހާއަށްވެސް ބިރުބޮޑު\nމިހާރު އިންޑިޔާގެ ހާލަތު ގޯސްވެ ކޮންމެ ދުވަހަކު ކޮވިޑަށް ފައްސިވާ މީހުންނާއި މަރުވާ މީހުންގެ އަދަދު މިހައި ބޮޑަށް މައްޗަށް ގޮސްފައި ވަނީ އާވޭރިއަންޓެއްގެ ސަބަބުންނެވެ. މީގެ ކުރިން އެޤައުމުން ފެނުނު ކޮވިޑުގެ ވައްތަރަށްވުރެ މާ ނުރައްކާތެރި ވޭރިއަންޓަކަށް ފަހުގެ ވޭރިއަންޓް ވަނީ ވެފައެވެ. މިހާރު އެޤައުމު އޮތީ ކޮވިޑުން އަރައިގަތުމަށް އެކަނި ނުކުޅެދޭ ހާލަތަށް ގޮސްފައެވެ. ސިއްހީ ނިޒާމުގައި ފެއިލްވެފައިވާކަން މިހާރު ހާމަވެއެވެ. ރައްޔިތުންގެ ގިނަ ޢަދަދެއްގެ ބަޔަކު ވަނީ މަރުވެ ގޮސްފަ އެވެ. ހަމަލޮލަށް ނުފެންނަ ވަރުގެ ކުޑަކުޑަ ވައިރަހުގެ ސަބަބުންނެވެ. ހޮސްޕިޓަލްތައް ވަނީ ފުރި ބާރުވެފައެވެ.\nސީއެންއެންގެ ނޫސްވެރިޔަކު އިންޑިޔާގެ އުތްތަރަޕްތަދޭޝް ސްޓޭޓުގެ ހޮސްޕިޓަލެއްގެ ހާލަތު ބެލުމަށް ޒިޔާރަތް ކުރިއެވެ. ހޮސްޕިޓަލުގެ ބޭރުގައި ދިގު ސަފެއްގައި ތިބީ ބަލި މީހުންނެވެ. ނޭވާލާން އުނދަގޫވެ އޮކްސިޖަނަށް ބޭނުންވެފައިވާ މީހުންނެވެ. ފަރުވާ ހޯދަން އައުމުން ދިގު ސަފަކަށް އަރަން މަޖުބޫރު ވަނީއެވެ. ފަރުވާލިބޭނީ ކޮންއިރަކުން ކަމެއް ނޭނގޭ ހާލުގަ އެވެ. ސަފުގައި ތިބި މީހުންގެ ރުއިމުގެ އަޑާއި އާދޭހުގެ އަޑު އިވެއެވެ. މިއީ އިންޑިޔާގެ ގިނަ ހޮސްޕިޓަލްތަކުގެ ހާލަތުކަން ފޮޓޯތަކުންނާއި ދައުރުވާ އެތައް ސަތޭކަ ވީޑިއޯތަކުން އެނގެއެވެ.\n"އެކަކުވެސް އަހަރެންގެ އަޑެއް ނާހާ. އަހަރެންގެ ދަރިފުޅު. އަހަރެންގެ ކުޑަކުޑަ ދަރިފުޅު." ހޮސްޕިޓަލުގެ ވެއިޓިން އޭރިޔާގައި އިށީންދެގެން ހުރި ބޭބެއެއް ގިސްލަގިސްލާ ރޮމުން ދެއެވެ. އެތަނުގައި އެހާލުގައި އެތައް ބަޔަކު ތިބިއިރު އެއްވެސް މީހަކު އަނެކާއަށް އަޅާވެސްނުލާކަން ފާހަގަ ކުރެވެ އެވެ. މި ބޭބެގެ ދަރިފުޅު ދީޕަކް އޮތީ ހޮއްޕިޓަލުގެ އެނދެއްގައި ނޭވާހާސްވެ ދެންމެ ދެންމެ މަރުވެދާނެ ހާލަތެއްގައި އެވެ. ދީޕަކް އަށް އެހީވާނެ ސިއްހީ ފަރުވާދޭނޭ މީހަކު ނެތެވެ. އެންމެވެސް ތިބީ އެކި ކަންކަމުގައި މަސްއޫލުވެގެންނެވެ.\nހޮސްޕިޓަލުގެ ވެއިޓިން އޭރިޔާ އޮތީ ފުރާލާފަ އެވެ. ވޯޑު ތަކުގެ އެތެރެ ފުރާލާފައި ވަނީ ބަލި މީހުންނާއި އެކުއެވެ. ފަރުވާދޭނޭ ޑޮކްޓަރެއް ނަރުހެއް ފެންނާކަށް ނެތެވެ. އެނދުތައް ވަނީ ބަލިމީހުންނާއެކު ފުރިފަ އެވެ. ބިންމައްޗާއި މޭޒުތައް މަތީގައި ތިބި މީހުންގެ ތެރެއިން ދިރިތިބީ ކިތައް މީހުންކަމެއް ނޭނގެ އެވެ. ބައެއް ބަލިމީހުން ކައިރީގައި އެހީތެރިން ތިބި އެވެ. ބައެއް މީހުންނަށް އޮކްސިޖަން ލިބޭއިރު އަނެއްބައި މީހުން އޮކްސިޖަނަށް އާދޭސް ކުރާތާ އެތައް ގަޑިއިރެއް ވެފައިވާކަން އެމީހުންގެ ވާހަކައިން އެނގެ އެވެ.\n"އޮކްސިޖަނަށް އާދޭސް ކުރިނަމަވެސް އަދިވެސް އެ ނުލިބޭ. އަހަރެން ބޯގޮވަނީ. އެއްވެސް މީހަކު އަހަރެންގެ އަޑެއް ނާހާ. އަހަންނަށް ފަސޭހައިން ނޭވާލާން އުނދަގޫ. އަހަންނަށް ފަރުވާދޭން އެކަކުވެސް ނާދޭ." 32 އަހަރުގެ ކަވީތާ ބުނީ އޭނާ ހޮސްޕިޓަލުގައި ފަރުވާހޯދުމަށް އައިސްހުންނަތާ ހަތަރުދުވަސް ވެފައިވާ ކަމަށެވެ.\nމި ހޮސްޕިޓަލުގައި ހުރީ އެންމެ 55 އެނދެވެ. މިހާރުވެސް ހޮސްޕިޓަލުގައި 100 އަށްވުރެ ގިނަ މީހުންނަށް ފަރުވާދެމުންދާކަމަށް ހޮސްޕިޓަލުން ބުނެއެވެ. ހޮސްޕިޓަލުގެ އެހެން ވޯޑަކަށް ސީއެންއެންގެ ނޫސްވެރިޔާ ވަދެލިއެވެ. އެތަނުގެ ހާލަތުވެސް އޮތީ ކުރިން ވަން ވޯޑާއި އެއްގޮތަށެވެ. ބަލިމީހުންތައް ތިބީ ވޯޑުތެރޭގައި ތޮއްޖެހިފަ އެވެ. މިއީ އައިސީޔޫގެ ހާލަތެވެ. ބަލިމީހުންގެ އާއިލާތަކުން ބަލިމީހުންނަށް އެހީތެރިވާތަން ފެނެއެވެ. ސިއްހީ ހިދުމަތްދޭ ފަރާތެއް ނެތެވެ.\nކުއްލިއަކަށް ތޮއްޖެހިފައިވާ އައިސީޔޫ ތެރެއިން މީހަކު ނޭވާލުން ހުއްޓުނެވެ. އެމީހާގެ އާއިލާގެ މީހުން އޭނާ ނޭވާލައްވަދޭން މަސައްކަތް ކުރަމުންދާތަން ފެނެއެވެ. މެއައް ފިއްތާ ނޭވާލައްވަން މަސައްކަތް ކުރެއެވެ. ފަސްވަރަކަށް މީހުން ނޭވާލުން ހުއްޓިފައިވާ މީހާގެ ވަށައިގެން ތިއްބެވެ. ޑޮކްޓަރަކަށް، ނަރުހަކަށް ގޮވައިދުނުމަށް އާދޭސްކުރަމުން އެމީހުން ދިޔައީ އެނދުގައި އޮތް މީހާ ނޭވާލައްވަދޭން މަސައްކަތް ކުރަމުންނެވެ.\n55 އަހަރުގެ މަންމަ މަރުވަނީކަމަށް ހީކޮށްގެން ހުއްޓާ ކުއްލިއަކަށް ޑޮކްޓަރެއް އެތަނަށް އައެވެ. ވިޝާލް ކަޝްޔަޕް(ބަލިމީހާގެ ދަރިފުޅު) ބުނީ މަންމަ ގޮވައިގެން ހޮސްޕިޓަލަށް އައިސްއުޅޭތާ ހަ ދުވަސް ވެއްޖެ ކަމަށެވެ. ވެންޓިލޭޓަރު ލިބުނީ މިއަދު ކަމަށް އޭނާ ބުންޏެވެ. ނަމަވެސް އޮކްސިޖަން އޭގައި ނެތުމުން އޮކްސިޖަން ގެންނަން ޖެހުނީ އެމީހުން އަމިއްލަޔަށް ކަމަށް އޭނާ ބުންޏެވެ.\nނޫސްވެރިޔާ ހޮސްޕިޓަލުގެ އިސްވެރިޔާ އާއި ވާހަކަދައްކާ މަންޒަރުފެނިގެންދެއެވެ. އެތަނުގައި އެއްވެފައި ތިބި މީހުންގެ ތެރެއިން އެކަކަށް ދިމާވެގެން އުޅޭ މައްސަލަ ހޮސްޕިޓަލުގެ އިސްވެރިޔާ އާއި ހިއްސާ ކުރުމުން އޭނާ ބުނީ ކަންބޮޑުވާންވީ މައްސަލަ އަކީ ހޮސްޕިޓަލުގައި ބަލިމީހުންނަށް ފަރުވާދޭން މަސައްކަތްތެރިން ނެތް ކަމަށެވެ. ހޮސްޕިޓަލުގައި މަސައްކަތްކުރާ މީހުން ބަލިމީހުންނަށް ވެދާނެކަމުގެ ރިސްކާއެކު ހޮސްޕިޓަލުގައި މަސައްކަތް ކުރާކަމަށް އޭނާގެ ވާހަކައިން ހާމަވެއެވެ.\nހޮސްޕިޓަލުގައި މަރުވާމީހުން ބެރަށް ގެންދާ ބަޔަކާއި ނޫސްވެރިޔާ ބައްދަލުކުރި އެވެ. އޭރުވެސް އެމީހުން ތިބީ މަރުވެފައިތިބި ބަޔަކު ހޮސްޕިޓަލުން ބޭރަށް ގެންދާށެވެ. ރައްޔާތެރިވުމަށް މާސްކެއް ނޫން އިތުރު އެއްވެސް އެއްޗެއް އެމީހުން ބޭނުން ނުކުރެއެވެ. އެމީހުން ބުނީ ބަލިމީހުންނަށް ފަރުވާދިނުމަށް ތިބޭ ޑޮކްޓަރުންވެސް ނަރުހުންވެސް މާސްކުގެ އިތުރުން އެހެން އެއްޗެއް ބޭނުން ނުކުރާކަމަށާއި އެމީހުން އެފަދަ ރައްކާތެރިކަމެއް ހޯދާނީ ކޮންތާކުންކަން ނޭނގޭ ކަމަށެވެ.\nހޮސްޕިޓަލްތަކުގެ އިސްވެރިންގެ ވާހަކަތަކުން އެމީހުން ކަންކަން ސިއްރުކުރާކަން ހާމަވެއެވެ. އަދި ނޫސްވެރިންނަށް ކަމުގެ ހަގީގަތް ސިއްރުކޮށް ސުވާލުތަކަށް ޖަވާބުނުދޭން އުޅޭކަންވެސް ހާމަވެއެވެ. ސަރުކާރު އަދި ސިއްހީ ނިޒާމު ފެއިލްވެފައިވާކަން އެމީހުން ބޭނުންވަނީ ރައްޔިތުންނަށް ސިއްރުކުރާށެވެ.\nއިންޑިޔާގައި ފެތުރެމުންދާ ކޮވިޑް-19 ގެ ބަލިމަޑުކަމުގައި މިހާތަނަށް 20 މިލިއަނަށްވުރެ ގިނަ މީހުން ޖެހިފައިވާއިރު އެތައް ލައްކަ ބަޔަކު ވަނީ މަރުވެ ގޮސްފަ އެވެ.\nމެއި 5, 2021 10:15\nކޮށްފާހުރި ޓުވީޓުތަ ކާއި ޕޯސްޓްތައް


Kiyevun feshithaa hafthaaeh veeiru ves pree skooluthakah bajeteh nulibey\nކިޔެވުން ފެށިތާ ހަފްތާއެއް ވީއިރު ވެސް ޕްރީ ސްކޫލުތަކަށް ބަޖެޓެއް ނުލިބޭ\nކޮންމެ އަހަރެއްގެވެސް ބޮޑު ޗުއްޓީ ނިމި ސްކޫލުތަކުގެ ކިޔެވުން ފެށިގެން ދާއިރު ގިނަ ސްކޫލުތަކަކަށް ބޮޑެތި ދަތިތަކާ ކުރިމަތިލާން ޖެހެއެވެ. ޓީޗަރުން ހަމަ ނުވުމާއި ފޮތްތައް ހަމަ ނުވާ ވާހަކަ އަކީ އާ އަހަރުގެ ކިޔެވުން ފެށިގެންދާ އިިރު އިވޭ އާންމު ޝަކުވާތަކެވެ. މީގެ އިތުރުން ސްކޫލުތަކަށް ބަޖެޓް ލިބުން ލަސްވުމަކީ ވެސް ސްކޫލުތަކުން ކުރާ ޝަކުވާއެކެވެ.\nދިރާސީ އާ އަހަރު ފެށި، ހަފްތާއެއް ނިމިގެން ދިޔަ އިރު، ކުޅުދުއްފުށީގެ ޕްރީ ސްކޫލުތަކަށް ބަޖެޓް އަދި ވަނީ ހަވާލު ނުކުރެވި އެވެ. ރަށު ކައުންސިލް މެދުވެރިކޮށް ސަރުކާރުން، ޕްރީ ސްކޫލުތަކަށް ދޭ ބަޖެޓް ލިބުން ލަސްވުމަކީ އެސްކޫލުތަކަށް ދިމާވާނެ ވަަރަށް ބޮޑު ދައްޗަކަށް ވާނެއެވެ.\nމިއަހަރު އާ މުޤައްރަރަކަށް ކިޔަވައިދޭން ފާށާފައިވާ، ކުޅުދުއްފުށީ އަމީރު އަމީން ސްކޫލަށް އަދި މިހާތަނަށް ބަޖެޓްގެ އެއްވެސް ފައިސާއެއް ލިބިފައި ނުވާ ކަމަށް އެ ސްކޫލުން ބުނެ އެވެ. އެހެންނަމަވެސް މުވައްޒަފުންގެ މުސާރަ ދޭނެ ކަމުގެ ޔަގީންކަން ކައުންސިލުން ދީފައިވާ ކަމަށް އެ ސްކޫލުގެ ސުޕަވައިޒަރ ޢާއިޝަތު މުހައްމަދު ވިދާޅުވިއެވެ.\nކުޅުދުއްފުށީ އިރުމަތީ އަވަށު ޕްރީ ސްކޫލުން ވެސް ބުނެފައި ވަނީ އެސްކޫލަށް އަދި ބަޖެޓް ނުލިބޭ ކަމަށެވެ. އެހެން ނަމަވެސް އެޑިއުކޭޝަން މިނިސްޓްރީން ކައުންސިލަށް ފައިސާ ލިބިފައިވާ ކަމުގެ މައުލޫމާތު ލިބިފައިވާ ކަމަށް އެސްކޫލުން ބުނެ އެވެ. މީގެ އިތުރުން އެސްކޫލުން މިހާރު ނަގަމުން އަންނަ ފީ ބޮޑު ކުރުމުގެ ވާހަކަވެސް ދެކެވެމުން އަންނަ ކަމަށް އިރުމަތީ އަވަށު ޕްރީ ސްކޫލުގެ ސުޕަވައިޒަރ ޝަމީމާ ހުސައިން ވިދާޅުވި އެވެ. ޝަމީމާ ވިދާޅުވީ، އާންމުކޮށް ބަޖެޓް ލިބެނީ މާރޗް މަހުގެ ތެރޭގައި ކަމަށްވިޔަސް މިމަހުގެ ފަހުކޮޅު ބަޖެޓް ލިބޭނެ ކަމަށް އުންމީދު ކުރާ ކަމަށެވެ.\nކުޅުދުއްފުށީގެ އެންމެ ގިނަ ދުވަސްވީ ޕްރީ ސްކޫލު ކަމުގައިވާ އަމީރު އަމީން ސްކޫލުގައި މިއަހަރު 500 އަށް ވުރެ ގިނަ ކުދިން ކިޔަވަމުން ދާއިރު، ސްކޫލުގައި އިދާރީ މުވައްޒަފުން މަދުވުމަކީ ދިމާވާ އެންމެ ބޮޑު ދަތިކަން ކަމަށް އެ ސްކޫލުން ފާހަގަ ކުރިއެވެ. އެގޮތުން މިދިޔަ އަހަރު އެ ސްކޫލުގައި3މުވައްޒަފަކު އިދާރީ ބައިގައި މަސައްކަތް ކުރަމުން ދިޔަ ނަމަވެސް މިއަހަރު ތިބީ2އިދާރީ މުވައްޒަފުން ކަމަށް އެފަރާތުން މައުލޫމާތު ދެއެވެ.\nދިރާސީ އާ އަހަރު ފެށެންވާއިރަށް ސުކޫލުތަކުން ބޮޑެތި ތައްޔާރީ ތަކެއް ވެފައިވާއިރު، ކުޅުދުއްފުށީ ޕްރީ ސްކޫލު ތަކުގައިވެސް މި ތައްޔާރީތައް ވެފައިވެއެވެ. މިގޮތުން ކުޅުދުއްފުށީގެ ހެޔޮއެދޭ ފަރާތްތަކުގެ އެހީގައި އެސްކޫލުގައި އެސެމްބްލީ އޭރިޔާ އެއް ވަނީ ހަދާފައި އެވެ.\n200 އަށް ވުރެ ގިނަ ދަރިވަރުން ކިޔަވަމުން އަންނަ އިރުމަތީ އަވަށު ޕްރީ ސްކޫލުގެ މަރާމާތަށާއި ކިޔެވުން ފެށުމަށް ވާންޖެހުނު ތައްޔާރީތަކަށް ހަރަދު ކުރުމަށް ރަށު ކައުންސިލުގެ ފަރާތުން 11000 ރުފިޔާ ދީފައިވާ ކަމަށް އެސްކޫލުން ބުނެއެވެ. އޭގެ އިތުރުން އެސްކޫލުގެ ބެލެނިވެރިން ދެމުން ގެންދާ އެހީތެރިކަން އެސުކޫލުން ފާހަގަ ކުރެއެވެ.


ހަކަތަ ސަމަކާރަ ލޭބަލްގެ ފަރުމާއަށް އާންމުންގެ ޚިޔާލު ހޯދުމަށް ސަރވޭއެއް ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ހަކަތަ ސަމަކާރަ ލޭބަލްގެ ފަރުމާއަށް އާންމުންގެ ޚިޔާލު ހޯދުމަށް ސަރވޭއެއް ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nހަކަތަ ސަމަކާރަ ލޭބަލްގެ ފަރުމާއަށް އާންމުންގެ ޚިޔާލު ހޯދުމަށް ސަރވޭއެއް ފަށައިފި\n10 މެއި 2018 ކްލައިމެޓް ޗޭންޖް ޙިއްސާކުރެއްވުމަށް\nހަކަތަ ސަމަކާރަ ލޭބަލް ފަރުމާކުރުމަށް، އާންމުންގެ ޚިޔާލު ހޯދުމުގެ ސަރވޭއެއް މޯލްޑިވްސް އެނަރޖީ އޮތޯރިޓީން ފަށައިފިއެވެ. އޮންލައިންކޮށް ކުރިއަށް ގެންދާ މި ސަރވޭގެ މަޤްސަދަކީ ހަކަތަ ސަމަކާރަ ލޭބަލަކީ ވިހާވެސް ގިނަބައެއްގެ ޙިޔާލާއި އެއްގޮތަށް ފަރުމާކުރެވޭ ލޭބަލަކަށް ހެދުމެވެ.\nމިއީ ރާއްޖޭގައި ފުރަތަމަ ފަހަރަށް ތަޢާރަފްކުރާ މިފަދަ ލޭބަލްކަމުން މިފަދަ ލޭބަލްގައި ހިމެނޭ މަޢުލޫމާތާއި އޭގެ މުހިންމުކަން ގިނަ ބަޔަކަށް އޮޅުންފިލުވައިދިނުމަށްޓަކައި ބޭނުންވާނެ މަޢުލޫމާތު ވަނީ ސަރވޭގައި ހިމަނާފައެވެ. މީގެ އިތުން ސަރވޭގައި ބައިވެރިވާ ފަރާތްތަކުގެ ޚިޔާލަށް އެދި 8 ސުވާލު ހިމަނާފައިވާއިރު މިއިން ކޮންމެ ސުވާލަކަށް3ނުވަތަ4އިޚްތިޔާރީ ޖަވާބު ހިމެނިފައިވެއެވެ. އެގެތެރޭގައި ލޭބަލް ހުންނަން ބޭނުންވާ ބައްޓަމާއި ލޭބަލް ގައި ހަކަތަ ސަމަކާރަ މިންވަރު އަންގައިދޭ ފާހަގަ ހުންނަން ބޭނުންވާ ގޮތާއި އައިސްއަލަމާރި، ދޮންނަމެޝިން އަދި އެއަރ ކޮންޑިޝަނަރގައި ލޭބަލް ހަރުކުރުމަށް އެންމެ އެދޭ ތަނެއް އިޚްތިޔާރު ކުރުން ހިމެނެއެވެ.


Innamaadhoo fenuge nizaamu gaaimu kurumuge amalee massakaiy ifthithaahu kohfi - One Online\n28 އޮކްޓޫބަރު 2021، ރ. އިންނަމާދޫ ފެނުގެ ނިޒާމު ގާއިމުކުރުމުގެ މަސައްކަތް ރަސްމީކޮށް އިފްތިތާހުކުރުމުގެ ތެރެއިން -- ފޮޓޯ/ އެމްޑަބްލިޔުއެސްސީ\nއިންނަމާދޫ ފެނުގެ ނިޒާމު ގާއިމުކުރުމުގެ އަމަލީ މަސައްކަތް އިފްތިތާހުކޮށްފި\nއެމްޑަބްލިޔުއެސްސީން ރ. އިންނަމާދޫގައި ފެނުގެ ނިޒާމު ގާއިމުކުރުމުގެ އަމަލީ މަސައްކަތް މިއަދު އިފްތިތާހުކޮށްފިއެވެ.\nއިންނަމާދޫގައި ފެނުގެ ނިޒާމު ގާއިމުކުރުމުގެ އަމަލީ މަސައްކަތް މިއަދު އިފްތިތާހުކޮށްދެއްވީ އެމްޑަބްލިޔުއެސްސީގެ ޗެއާމަން އަހުމަދު މައުސޫމާއި އެ ކުންފުނީގެ މެނޭޖިން ޑިރެކްޓަރު އަލީ ޝާހާއި އިނގުރައިދޫ ދާއިރާގެ މެމްބަރު ހަސަން އަހުމަދު އަދި ރ. އަތޮޅު ކައުންސިލުގެ ރައީސް ހުސައިން ނާސިފުގެ އިތުރުން އިންނަމާދޫ ކައުންސިލުގެ ރައީސް އަހުމަދު އަޒުމީނެވެ.\nއެމްޑަބްލިޔުއެސްސީން ބުނީ، އިންނަމާދޫ ފެނުގެ ނިޒާމު ގާއިމުކުރުމަށް ބޭނުންވާ ހޮޅިއާއި އެހެނިހެން ތަކެތި ރަށަށް ގެނެވި ވަޅުލުމުގެ މަސައްކަތް މިހާރު ކުރަމުން އަންނަ ކަމަށެވެ. އަދި ފެން ފްލާންޓު ބެހެއްޓުމަށް އިމާރާތްކުރާ ފެސިލިޓީ ބިލްޑިންގެ 70 ޕަސަންޓު މަސައްކަތް ނިމިފައިވާ ކަމަށް ވެސް އެ ކުންފުނިން ބުންޏެވެ.\nއެ މަޝްރޫއުގެ ދަށުން 8.33 ކިލޯމީޓަރުގެ ދިގު ފެން ހޮޅީގެ މައި ނެޓްވޯކު ގާއިމުކުރުމާއި އާރް.އޯ ފެސިލިޓީ ބިލްޑިން އިމާރާތް ކުރުމުގެ މަސައްކަތްކުރާނެއެވެ. އަދި ފެން އުފެއްދުމަށްޓަކައި ދެ އާރް.އޯ ޕްލާންޓު ބެހެއްޓުމާއި ފެން ރައްކާކުރުމަށްޓަކައި ތިން ތާންގީ ވެސް ބަހައްޓާނެއެވެ. މީގެ އިތުރުން ގޭގޭގައި ފެންމީޓަރު ބަހައްޓައި ފެނުގެ ކަނެކްޝަން ގުޅައިދީ އެ ގެތެކަށް ރައްކާތެރި ބޯފެން ލިބޭނެ ގޮތް ހަދައިދީ، ފެނުގެ ނިޒާމު ބެލެހެއްޓުމަށް ބޭނުންވާ ޖަނަރޭޓަރު ސެޓް އަދި ފެން ތަހުލީލު ކުރުމަށް ބޭނުންވާ ސާމާނު ވެސް މަޝްރޫއުގެ ދަށުން ފޯރުކޮށްދޭނެ ކަމަށް އެމްޑަބްލިޔުއެސްސީން ބުންޏެވެ.\nއިންނަމާދޫ ފެނުގެ މަޝްރޫއަކީ ޕްލޭނިން މިނިސްޓްރީން އެމްޑަބްލިޔުއެސްސީއާ ހަވާލުކޮށްގެން ކުރިއަށްގެންދާ 50،771،305،43 މިލިއަން ރުފިޔާގެ މަޝްރޫއެކެވެ.\nގުޅޭ ޓެގު އެމްޑަބްލިއުއެސްސީ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ރ. އިންނަމާދޫ


Uyghur gai "Mulan" shoot kurumun Disney hoonu fenah | Mihaaru\n"މުލާން" ގެ މަންޒަރެއް.\nޗައިނާގައި މުސްލިމުންނަށް އަނިޔާވެރިވާ ވިގޫރްގައި "މުލާން" ޝޫޓްކުރިކަން އެނގި ޑިޒްނީ ހޫނުފެނަށް\n10 ސެޕްޓެމްބަރ 2020 - 06:28 1 comment\nކޮވިޑް-19އާ ހެދި ސިނަމާތަކުގައި ނޭޅުވި ދިގުލައިގެން ދާން ފެށުމުން މިދިޔަ ހުކުރު ދުވަހު ޑިޒްނީ ޕްލަސް އިން ޑިޖިޓަލްކޮށް ޕްރިމިއާކުރި ޑިޒްނީގެ އާ ފިލްމު "މުލާން" އާ އެކު އެ ސްޓޫޑިއޯ އަށް ގިނަ ބައެއްގެ ފާޑުކިޔުންތައް އަމާޒުވެއްޖެ އެވެ.\nމައްސަލައަކަށްވީ ފިލްމުގެ ނިންމައިލުމަށް ފަހު ގެނެސްދޭ ކްރެޑިޓްގެ ތެރޭގައި ޗައިނާގެ ވިގޫރް މުސްލިމުންނާ ދެކޮޅަށް ބޮޑެތި ޖަރީމާތައް ހިންގާ ހުޅަނގު ޗައިނާގެ ޝިންޖިއަންގައި "މުލާން"ގެ މަންޒަރުތަކެއް ނަގާފައި ހުރިކަން އެނގުމެވެ. އެކަން އެނގުނީ ޗައިނާގެ ކޮމިއުނިސްޓް ޕާޓީގެ ވިގޫރް އޮޓޮނަމަސް ރީޖަން ކޮމިޓީ އާއި ބިއުރޯ އޮފް ޕަބްލިކް ސެކިއުރިޓީ އަށް ޝުކުރުއަދާކޮށްފައި އޮތުމުންނެވެ. ކްރެޑިޓްގެ ސްކްރީންޝޮޓްތަކެއް ވެސް ބައެެއް މީހުން ސޯޝަލް މީޑިއާގައި ދައުރުކޮށް، "މުލާން" ބޮއިކޮޓްކުރަން ގޮވާލާފައިވެ އެވެ.\nޝިންޖިއާންގެ ޖަލުތަކުގައި ވީގޫރް ދަރިކޮޅުގެ މިލިއަނެއްހާ މުސްލިމުން ހައްޔަރުކޮށްގެން ގެންގުޅޭ ކަމަށް ރިޕޯޓްކޮށްފައިވެ އެވެ. އަދި އެ މީހުންނާ ދޭތެރޭ ވަރަށް އަނިޔާވެރިކޮށް ދަނީ އަމަލުކުރަމުންނެވެ. މި މައްސަލާގައި ޗައިނާ އަށް ދުނިޔޭގެ ވަރަށް ގިނަ ގައުމުތަކެއްގެ ފާޑުކިޔުންތައް އަމާޒުވެފައިވެ އެވެ.\nއިންސާނީ ހައްގުތަކަށް މަސައްކަތްކުރާ ވަރަށް ގިނަ ޖަމާއަތްތަކުން ވަނީ ޑިޒްނީން "މުލާން" ގެ މަންޒަރުތަކެއް ޝިންޖިއާންގްގައި ނެގުމަކީ މުސްލިމުންނާ ދެކޮޅަށް ހިންގާ ޖަރީމާތަކަށް ހިތްވަރު ދިނުމުގެ އަމަލެއް ކަމަށް ބުނެފަ އެވެ. އަދި އެކަމާ ގުޅުވައިގެން ޗައިނާ އަށް ޝުކުރު އަދާކުރުމަކީ ބަލައިގަނެވޭނެ ކަމެއް ވެސް ނޫން ކަމަށް ވެސް ބުންޏެވެ.\nޗައިނާގެ ވާހަކައެއް ކިޔައިދޭ "މުލާން" ގެ މަންޒަރުތަކެއް ޒިއަންޖިއާންގްގައި ނަގާފައިވާކަން ކަށަވަރުވި ނަމަވެސް އެއީ ފިލްމުގެ ކިތައް ޕަސަންޓް ކަމެއް ނޭނގެ އެވެ. އަދި އެ ފިލްމުގެ ޝޫޓިން އަށް ޑިޒްނީން ލޮކޭޝަން ހޯދިކަން ވެސް ބައެއް މީޑިއާތަކުން ރިޕޯޓްކޮށްފައިވެ އެވެ.\nމިކަމާ ބެހޭ ގޮތުން ޑިޒްނީން އަދި އެއްވެސް އެއްޗެއް ނުބުނެ އެވެ. "މުލާން" އަކީ އެ ސްޓޫޑިއޯ އިން 1998 ގައި ހަމަ އެ ނަމުގައި ގެނެސްދިން އެނިމޭޓް ފިލްމު އަސްލަކަށް ބަލައިެގން ގެނެސްދިން ލައިވް-އެކްޝަން ފިލްމެކެވެ. އަދި މިއީ ގިނަ އަދަދަކަށް ވީއެފްއެކްސް ވެސް ބޭނުންކޮށްފައިވާ ފިލްމެކެވެ.\nމުލާންގެ ވިކިޕީޑިއާ ބުނާގޮތުން ނިކީ ކާރޯ ޑައިރެކްޓްކުރި ފިލްމުގެ މަންޒަޒަރުތައް ނަގާފައި ވަނީ ޗައިނާ އާއި ނިއު ޒީލެންޑްގަ އެވެ. "މުލާން" ގެ މައިގަނޑު ވާހަކަ އަކީ އަސްކަރިއްޔާގައި މަސައްކަތްކޮށްފައިވާ އުމުރުން ދުވަސްވީ މީހަކު އަލުން އެނބުރި ހަނގުރާމަ އަށް ނުކުންނަން ޖެހުމުން ބަދަލުގައި އޭނާގެ އަންހެން ދަރިފުޅު ހަނގުރާމަ އަށް ނުކުމެ ދައްކައިލާ ކުޅަދާނަ ކަމެވެ.\nއިތުރު ލިޔުންތައް ހޮލީވުޑް ޗައިނާ ޑިޒްނީ ސްޓްރީމިން ޓީވީ\n"މުލާން" ގެ ޚަބަރުތައް ނުގެންނަން އަންގައިފި!\n"މުލާން" އަންނަ މަހު ޑިޒްނީ ޕްލަސް އަށް\nޑިޒްނީ ޕްލަސް އިން ފްރީ ޓްރަޔަލް ދިނުން ހުއްޓާލައިފި


Mihiree Kotharu Kosheegai - Haalugai Ulhey Kohme Meehaku Vahnan Beynun Vaane "Kohteh" - Vaguthu\n7 މަސް ކުރިން ( ޖޫން 25, 2020 )\nބޭކާރު "ކޮތަރު ކޮއްޓެއް" ކަމަށް ސިފަކުރިނަމަވެސް އެއީ ތާރީޚުގައި ވެސް ރާއްޖޭގައި ހިންގުނު ބޯހިޔާވަހިކަމުގެ އެންމެ ބޮޑު އެއް މަޝްރޫޢެވެ. މިހާތަނަށް ދިވެހިން ބަލަބަލައި ތިއްބާ ކޮޅަށް ޖަހާލެވުނު އެންމެ އުސް އިމާރާތްތަކެވެ. އެއީ ހަމަ ގައިމުވެސް ނިކަމެތި އެތައް ބައެއްގެ އަތުން ބޮޑު އަދަދުތަކުން ކުލި ނަގައިގެން މާލޭގެ ބިންވެރިން ދިރިއުޅެމުން ދިޔަ މުއްސަނދި ދިރިއުޅުމުގެ ސަޤާފަތް ބަދަލުކޮށްލާނެ ވަޒަނެކެވެ. އެއްބަޔަކު މި މަންޒަރު ފެނިފައި ހިތްހަމަ ނުޖެހުނު ސަބަބަކީ މިއީ ކަމަށް ވެސް ވެދާނެއެވެ.\nޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ)އާ ހަވާލު ކޮށްގެން 434 މިލިއަން އެމެރިކާ ޑޮލަރު (6.6 ބިލިއަން ރުފިޔާ) އަށް ރައީސް އަބްދުﷲ ޔާމީންގެ ސަރުކާރުން، ފެށި މިމަޝްރޫއުގައި އިމާރާތް ކުރަމުން އަންނަނީ 25 ބުރީގެ 16 ޓަވަރެވެ.\nމިއީ ފްލެޓްތަކުގައި ކުލަ ޖެހި، އެތައް ބައެއްގެ ސަމާލުކަން އެތަނަށް ލިބިގެން ދިއުމުން ސިޔާސީ ދެކޮޅުވެރިކަމެއްގެ ތެރެއިން ދެކެވޭ ވާހަކަތަކުގެ އަޑު ގަދަ ދުވަސްކޮޅެކެވެ. ނަމަވެސް މިއީ މީގެ ކުރިން ދިވެހިންނަށް ދައްކަމުން ދިޔަ ޒަމާންވީ ހުވަފެނެއްގައި ހަޤީޤަތުގައި ވެސް ކުލަ ޖެހުނު ފަހަރުކަން އެންމެންވެސް ދަންނާނެއެވެ.\nއެޗްޑީސީން އިއްޔެ ވަނީ ނޫސްވެރިންނަށް މި އިމާރާތްތައް ބަލާލުމުގެ ފުރުސަތު ދެއްވާފައެވެ. މި ދައުވަތަށް އަޅުގަނޑުމެން ގޮސް މަޑުކުރީ ދަނބުކުލައިގައި ހުރި ޓަވަރެއްގެ ކައިރިއަށެވެ. ޓަވަރުގެ ތެރެ ބެލާލަން ހުރިހާ ނޫސްވެރިންނަށް ފުރުސަތު ލިބުނެވެ. އެއީ ބޭކާރު ތަނެއް ކަމަށް ސިފަކޮށް ބަޔަކު އުދާސްތައް ބޭރުކުރަމުން ދިޔަނަމަވެސް، މިއީ ދިވެހިންގެ އުންމީދާއި ކިހައިވަރަކަށް ގުޅިފައިވާ ތަނެއްކަން އެހައި ހިސާބުންވެސް ތަސައްވުރުކޮށްލެވެއެވެ.\nމި ފްލެޓްތަކަކީ ހުރިހާ އެންމެ ބޭނުންވާ ގޮތަށް ފަރުމާކުރެވިފައިވާ ތަންތަނަކަށް ނުވެ ހިނގައިދާނެއެވެ. ނުވަތަ ބައެއް ދިވެހިން އެދޭހެން ވަރަށް ބޮޑު އާއިލާއަކަށް ދިރިއުޅެވޭ ވަރުގެ ތަނެއް ކަމަށްވެސް ފަހަރުގައި ނުވެދާނެއެވެ. ނަމަވެސް މާލޭގައި ފެންނާން ހުރި ހަގީގީ ކޮށިތަކުގައި ދިރިއުޅެން ޖެހި، ނުވަތަ އެ ދިރިއުޅުން ތަޖުރިބާކުރާ މީހުންނަށް މިއީ ލައްވާލި ނަސީބެކެވެ. އެފަދަ ފަރާތްތަކަށް ކޮޓަރިތެރޭގައި "ޓޮއިލެޓް ޕޭޕާ ޗެލެންޖު" ކުޅެވޭ ވަރު ނުވިޔަސް، އުޅޭނީ ހިތްހަމަ ޖެހިގެންނެވެ.\n30 ސިކުންތު ތެރޭ ލިފްޓުން 25 ވަނަ ބުރިއަށް ދެވޭ\nކޮންމެ ޓަވަރެއްގައި ތިން ލިފްޓު ހުންނައިރު، މިއިން ކޮންމެ ލިފްޓެއްގައި 10 އާއި 14 އާއި ދެމެދުގެ މީހުންގެ ޖާގަ ހުރެއެވެ. އަޑަށްވުރެ ބާރަށް ދަތުރު ނުކިރިނަމަވެސް، މި ޓަވަރުގައި ލިފްޓު ދަތުރުކުރަނީ އާންމުކޮށް ދިވެހިން މިހާރުވެސް ބޭނުންކުރާ ލިފްޓުތައް ހިނގާ ސްޕީޑުގައެވެ.\nއެހެންކަމުން 30 ވަރަކަށް ސިކުންތު ތެރޭގައި ގްރައުންޑު ފްލޯއިން އެންމެ މައްޗަށް މި ލިފްޓުތަކުން ފޯރުވައިދިނުމަކީ އާދަޔާއި ޚިލާފަށް ހިތްމޮޅު ބަޔަކަށް ނޫނީ ތަކުލީފަކަށް ނުވާނެއެވެ.\nކުޑަ އާއިލާތައް ދިރިއުޅެން އެއްވަނަ\nދެ ކޮޓަރި ހިމެނޭ ގޮތަށް ހަދާފައިވާ ފްލެޓްތަކަކީ މާލޭގައި ތޮއްޖެހިގެން 15,000 ނުވަތަ 20,000 ރުފިޔާއަށްވުރެ ބޮޑު އަދަދުތަކުން ކުލި ދައްކައިގެން އުޅެމުން އަންނަ ކުޑަ އާއިލާތަކަށް ހަމަ ޖެހިލައިގެން އުޅެވޭނެ ތަނެކެވެ. އާންމުކޮށް މާލޭގެ ގެތަކުގައި ވެސް ހުންނަވަރުގެ ސިޓިން ރޫމަކާއި ބެލްކަންޏެއް ހިމެނޭ ގޮތަށް ހަދާފައިވާ މި ފްލެޓްތަކަކީ 2-3 އާއިލާ އެއް ކޮޓަރިއެއްގެ ތެރޭގައި އުޅެން މިހާރު ޖެހިފައިވާ ޖެހުމަށް ލިބިގެންދާނެ ހައްލެކެވެ.\nދެކޮޓަރި ފްލެޓް ތަކަކީ 572 އަކަ ފޫޓެވެ. ސިޓިން ރޫމުގައި 217 އަކަ ފޫޓެވެ. އެހެންކަމުން އާންމުކޮށް ތޮއްޖެހިގެން ދިރުއުޅެން ޖެހިފައިވާ މީހުންނަށް މިއީ އެކަށީގެންވާ ވަރުގެ ޖާގައަކަށް ވާނެއެވެ.\nދެކޮޓަރީގެ ތެރެއިން އެއްކޮޓަރީގައި އެކަށީގެންވާ ރަނގަޅު ސައިޒެއްގެ ޑަބަލްބެޑެއް ބަހައްޓާފައި އެހެން އެއްޗެހި ބަހައްޓަން ޖާގަ އެބައޮތެވެ. ދެވަނަ ކޮޓަރީގައި ބަންކް ބެޑެއް ބަހައްޓާފައި، އެހެނިހެން ތަކެތި ބެހެއްޓުމަށް ފަހު ކޮޓަރީގައި އުޅެވޭނެ ޖާގަ އެބައޮތެވެ.\nފުޅާމިނުގައި ދެ ފޫޓަށްވުރެ ދިގުމިން ހުންނަ މި އެޕާޓްމެންޓުތަކުގެ ބެލްކަންޏަކީ މާލޭގައި 25,000 ރުފިޔާ ދީގެން ކުއްޔަށް ނަގައިގެން އުޅެމުން އަންނަ ތަންތަނުގައި ވެސް އާންމުކޮށް ހުންނަ ބެލްކަނިތަކާއި އެއްވަރު ބެލްކަންޏެކެވެ. މި ބެލްކަނިތައް ފަރުމާކޮށްފައިވަނީ ދޮންނަ މެޝިން ބަހައްޓައިގެން ބޭނުންކުރެވޭ ގޮތަށެވެ. ބެލްކަނީގައި ފެންސު ޖަހާފައި ހުންނަނީ ފާރުކޮޅެއްގެ މަތިން ކަމަށް ވީނަމަވެސް ފެންސުގެ ތޭރިތައް ހުރީ ރައްކާތެރި އުސްމިނެއްގައެވެ.\nފްލެޓްގެ ސިޓިން ރޫމަކީ މާލޭގައި ޑިއުޓީ ބަހައިގެން ނިދަން ޖެހިފައި ތިބި މީހުންނަށް "ރަންގަނޑަކަށް ވުރެ ވެސް އަގުހުރި" ތަނެކެވެ. ފްލެޓްގެ ދިގު މިން އެތަނުގައި އެބަހުއްޓެވެ. އެއްކޮޅުގައި ބަދިގެ ހުރި ނަމަވެސް ވަރަށް ފުރިހަމަ ތަނަވަސް ޖާގައެއް، ސިޓިން ރޫމްގައި އެބައޮތެވެ. ދެން އެންމެ ފާހަގަ ކުރެވުނީ ފާހާނައިގެ ސައިޒެވެ. މާލޭގައި އާއްމުކޮށް ހުންނަ ފާހާނާތަކަށް ވުރެ ސައިޒްގެ ގޮތުން މިތަނުގެ ފާހާނާތައް ތަނަވަހެވެ.\nއެޗްޑީސީގެ މެނޭޖިން ޑިރެކްޓަރ ސުހައިލް އަހްމަދު ވެސް ގަބޫލު ކުރައްވާ ގޮތުގައި މިސައިޒްގެ ފްލެޓްތައް ވެސް ބޭނުން ވެއެވެ.\n"ޑިޒައިންއާ ބެހޭ ގޮތުން އެއްޗެއް ނުބުނާނަން. އެކަމަކު މި ސައިޒު (އެޕާޓްމަންޓް) ވެސް ބޭނުންވޭ. އެ ކަމަކު މި އަދަދަށް ހެދީމަ އަޅުގަނޑުގެ ސެންސް މޭކް ނުކުރޭ" ސުހައިލް ވިދާޅުވި އެވެ.\nފިނިޝިން މަސައްކަތް ނުނިންމައި ހަވާލު ކުރުން\nހިޔާ ފްލެޓްތަކުގެ ފިނިޝިން މަސައްކަތްތަކުގެ ތެރޭގައި ހިމެނެނީ، ތަށިމުށި ޖެހުމާއި، އެތެރޭގެ ދޮރާއި ކޭބަލް ޓީވީ އަދި ފަންކާ ހަރުކުރުމުގެ ކަންކަމެވެ. އެޗްޑީސީން މިގެ ކުރިން ވިދާޅުވެފައި ވަނީ ފްލެޓްތައް އަޅާ ޕްރޮޖެކްޓްގެ އެގްރީމެންޓް ހަދާފައިވަނީ އެ ޚަރަދުތައް އުނިކޮށްގެން ކަމަށެވެ. ނަމަވެސް ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ، ބަޖެޓް ހަމަ ޖެހިފައިވަނީ ފްލެޓްގެ ހުރިހާ ހަރަދެއްވެސް ހިމެނޭ ގޮތަށް ކަމަށެވެ. އެހެންކަމަށް ވާނަމަ ތަން ފުރިހަމަނުކޮށް ހަވާލުކުރަން ޖެހޭ ސަބަބެއް ވެސް ބަލަން ޖެހެއެވެ.\nމިސަރުކާރުން ވަނީ ފްލެޓްތަކުގެ ފިނިޝިން މަސައްކަތް ނިންމުމުގެ ގޮތުން 45 މިލިއަން އެމެރިކާ ޑޮލަރުގެ ލޯނެއް ނެގުމަށް ނިންމާފައެވެ. އެކަމަކު ފަހުން އެ ނިންމުން ބަދަލުކޮށް، ފްލެޓްތައް ހުރި ގޮތަށް ދޫކޮށްލުމަށް ވަނީ ނިންމާފައެވެ.\nކޮވިޑް-19 ގެ ސަބަބުން އިއުލާނު ކޮށްފައިވާ ފުރަބަންދަށް ފަހު ނޫސްވެރިންނާއި ބައްދަލު ކުރައްވައި ރައީސުލްޖުމްހޫރިއްޔާ އިބްރާޙިމް މުހައްމަދު ސޯލިހް ވެސް ވަނީ އެ ފްލެޓްތަކަކީ ބޭކާރު ޚަރަދެއް ކަމަށް ތަކުރާރުކޮށް ވިދާޅުވެފައެވެ. ބޭރުން ކިތަންމެ ރީތިނަމަވެސް އެއީ ދިވެހިން ދިރިއުޅުން ރަނގަޅު ތަނެއް ނޫން ކަމަށް އެމަނިކުފާނު ވިދާޅުވިއެވެ.\nނަމަވެސް ފެނުނު މަންޒަރު އެމަނިކުފާނު ދެއްކެވި ވާހަކަފުޅާއި ހާސްބައި ތަފާތެވެ.\nތަނުގެ ކުލި 11000 ރުފިޔާ\nމި ފްލެޓްތަކުގެ ތެރެއިުން ދެ ކޮޓަރީގެ އެޕާޓްމެންޓްތަކަށް މި ސަރުކާރުން ހަމަ ޖައްސާފައިވަނީ 11,000 ރުފިޔާ ނެގުމަށެވެ. މި ނިންމުމުގައި ވެސް ދެބަސްވުންތައް އެބަހުއްޓެވެ. އެޗްޑީސީން ވިދާޅުވެފައި ވަނީ އެތަން 20 އަހަރަށް ދޫކުރާއިރު މަހަކު ނަގަން ނިންމާފައިވަނީ 11,000 ރުފިޔާ ކަމަށެވެ.\nނަމަވެސް ޑރ. މުއިއްޒު ވިދާޅުވެފައިވަނީ ކުރީގެ ސަރުކާރުން މިއިން އެޕާޓްމެންޓަކަށް ކަނޑައެޅީ 5,600 ރުފިޔާގެ ކުއްޔެއް ކަމަށެވެ. އެއަދަދު ނެގި ކަމުގައިވިއަސް ފްލެޓް އަޅަން ހޭދަވި ފައިސާ ކަވަރުކުރެވޭނެ ކަމަށް މުއިއްޒު ވިދާޅުވެއެވެ. އެހެން ކަމުން ކުލީގެ އަގު މި ސަރުކާރުން ދެގުނަ ކުރަން ނިންމި ސަބަބަކީ ވެސް އެތައް ބައެއްގެ ސުވާލެކެވެ.\nމުއިއްޒު އިއްޔެ ވިދާޅުވީ ހިޔާ މަޝްރޫއާ ގުޅޭގޮތުން އެކި ފަހަރު އެކި ވާހަކަ ދައްކައިގެން ސަރުކާރުން ރައްޔިތުންނަށް ކުރަމުންދަނީ ފުރައްސާރަ ކަމަށެވެ.\n"ހުޅުމާލެ ފުރަތަމަ ފިޔަވަހީގެ ދަށުން އިމާރާތްކުރި ހައުސިން ޔުނިޓްތައްވެސް އަދި އެންމެ ފަހުން ރައީސް ޔާމީންގެ ސަރުކާރުގައި ދޫކުރި ހައުސިން ޔުނިޓްތަކާއި އަދި އޭގެ ކުރިން ދޫކުރި ހައުސިން ޔުނިޓްތައް ބައްލަވާލައްވާ. އެ ތިން ކޮޓަރީގެ ހައުސިން ޔުނިޓްތަކުގައިވެސް ފޫޓް އަޅުއްވާލައްވާ. ހަމަ އެއްވަރެއް ވާނީ، ބައެއް ކޮޓަރިތައް ހަނިވާނެ މި ދެ ކޮޓަރީގެ ހިޔާ ފްލެޓްތަކަށްވުރެ. މިއީ ތިބޭފުޅުންނަށް ބެއްލެވޭނެ ކަމެއް. އެހެންވީމަ ބަޔަކު ހަމަ ދައްކާހާ ވާހަކައަކުން ހަމައެއް ނުޖެއްސޭނެ، ރައްޔިތުން އެއަށްވުރެ ހޭލުންތެރިވާނެ،" މުއިއްޒު ވިދާޅުވިއެވެ.\nމިއަހަރު ފަހުކޮޅު ފްލެޓްތައް އޭގެ ހައްގުވެރިންނަށް ދެވޭނެ ކަމަށް ސަރުކާރުން ވިދާޅުވެއެވެ. އެޗްޑީސީން މިހާރު އަންނަނީ ސްޓެލްކޯއާއި އެމްޑަބްލިއުއެސީއާއި ގުޅިގެން ފްލެޓްތަކަށް ފެނާއި ކަރަންޓްގެ ހިދުމަތް ދިނުމުގެ މަސައްކަތް ކުރަމުންނެވެ.\nމާލޭގެ ބޯހިޔާވަހިކަމުގެ ދަތިކަން ކޮންމެ ދުވަހަކު އިހްސާސް ކުރަމުން ގެންދާ، އަދި މުޅި އުމުރުގައި ލިބުނު ހުރިހާ އާމްދަނީއެއް މާލޭގެ ކުއްޔަށް ހޭދަކުރި މީހުންނަށް ހިޔާ ފްލެޓަކީ ރަނަށް ވުރެ އަގުބޮޑު ތަނެކެވެ. ފެނުނު މަންޒަރަކީ އެއީ އެވެ.\nފްލެޓް ދިން ގޮތުން ކުށެއް ނެތް ރައްޔިތުންނަށް ލިބުނީ އަނިޔާ: ޑރ.މުއިއްޒު\nޖޫން 25, 2020 09:21\nއިބްރާހިމް މުހައްމަދު ސޯލިހަށް އަޅުގަނޑު ދިވެހި ރައްޔިތެއްގެ ހައިސިއްޔަތުން ބުނެލަން އޮތް ވާހަކަ އަކީ ކުރީގެ ސަރުކާރަކުން ރައްޔިތުންގެ ހިތްހަމަޖައްސަލުމަށް ހަދާފައިވާ ފިނިމަައިޒަންތައް މި ސަރުކާރު އައި ފަހުން އަޅާނުލާ ވީރާނާވާން ދޫކޮއްލުމައި އަދި ބަސްޓާމިނަލް އާއި އިންޑަސްޓިރިއަލް ވިލެޖް އެއީ މި ސަރުކާރުން ބުޅާ ނިންދަވަން ދޫކޮއްފައިވާ އަދި ކުނި އަޅަން ދޫކޮއްފައިވާ ތަންތަނަށް ހަދަން ދޫކޮއްފައިވާ އިރު ކަލޭ އާއި މިއުޅޭ ކެނެރީގެ ބުއްޅަބޭ ހިތަށް ނާރަނީތަ އެއީ ރައްޔިތުންގެ ޓެކްސް ފައިސާ އިން ކުރީގެ ސަރުކާރަކުން ރައްޔިތުންގެ ލަބަޔަށް އެޅިތަންތަންކަން. ކުރީ ސަރުކާރު ދެކެ ކިތަންމެ ހަސަދަވެރިވިޔަސް ތީ ބޮޑުވަރު. ކުޑަ މިސާލެއް ?މާލޭ އިންޑަސްޓިރިއަލް ޒޯނު ކުނި ގޮޑަކަށް\n?ރަސްފަނު ވީރާނާވާން ދޫކޮއްލައިފި އާޓިފިޝަލް ބީޗު ތަރައްޤީ ކުރުން\n?ހުޅުމާލޭ ބަސް ޓާމިނަލް ބުޅާ ނިދާ ކޮއްޓަށް\n?ހުޅުމާލޭ 7000 ފުލެޓު ކޮތަރު ކޮއްޓަކަށް ބަދަލުކުރަން ސިފަ ޖެއްސުން އަދި އެތަނުގެ ފިނިޝިން ގަސްތުގައިނުނުނިންމުން\nޖޫން 25, 2020 09:27\nކިނބުލަކީ ވަރަށް ކަންނެތް މަކަރުވެރި މަޑުން ފެންގަޑުގައި އޮންނައެއްޗެކެވެ. ދެންއެސޮރު ކައިރިއަށް ޝިކާރައައުމުން ކުއްލިއަކަށް ހަމަލާދީ ކާލައެވެ. މިކިބުލަކީވެސް ހަމައެއާއިލާގެ މީހެކެވެ. އެހެންވެ އެއްވެސްކަމެއްނުކޮށް އޮއްވާ ވެރިކަންލިބުނީއެވެ. ދެންފައިސާތައް ކައިރިއަށް އައުމުން ކުއްލިއަކަށް ކާލަނީއެވެ\nޖުލައި 6, 2020 23:46\nމޭ ﷲ ގައިޑް އަސް އޯލް އާމީން\nޖޫން 25, 2020 10:30\nޙެހެހ ރޫމް ތަކުގެ އެތެރެ ނުދެއްކީ ކީއްްވެޔޯ..... ކުޑަވީމަ ދޯ???\nޖޫން 26, 2020 02:46\nފުޅާ މިން 10.5ފޫޓްް\nޖޫން 25, 2020 10:37\nޔާމިނުގެ ސަރުކާރުގަ ޔާމިނު ކީއްވެ ތިފްލެޓުތައް ހަވާލު ނުކުރީ؟؟؟ ދެން އޮތް ދައުރެއްގަ ފުއްދާނެ ވައުދެއް ނެތިދާނެތީތަ\nޖޫން 25, 2020 13:54\nކިނބުލޭ ނުކިޔެ ހުރެބަލަ.\nޖޫން 25, 2020 11:10\nއެމް.ޑީ.ޕީ. މީހުން ނަށް މި ފްލެޓް ތައް ކުޑަވެދާނެ. އެހެން މީހުންނަށް މި ފްލެޓްތަކުގައި އުޅެވޭނެ. ބޭނުން ނުވާމީހަކަށް ދޭކަށް ނުޖެހެ.\nޖޫން 25, 2020 11:31\nދޮންނަ މެށިން ބަހައްޓާތަނުގައި މީހުން ޢާއްމުކޮށް ގެންގުޅޭ ސައިޒުގެ މެށިނެއް ނުބެހެއްޓޭ. ބަދިގޭގައި ހުރީ ހަމަ އެކަނި ކާތަށި ބެހެއްޓޭވަރުގެ ސިންކެއް ބަދިގެއެއް ނެތް، ކޮޓަރީގައި އެނދު ބަހައްޓާފައި އެސައިޒުގެ އަލަމާރިއެއް ނުބެހެއްޓޭ. ނަމާދު ކުރާނެ ޖާގައެއް ކޮޓަރީގައެއް ނެތް. އެއްޗެހި ދޮވެފައި ލާނެ ތަނެއް ނެތް.\nހަމަ މިހާލުގައި ފުވައްމުލަކު ނަރުދަމާވެސް. މުޅިރަށުގައި ނަޖިސް. ބައެއް މީހުން އަމިއްލައަށް ތަނގީން ޖަންކުޝަން ހެދައިގެން އުޅެނީ އެކަމަކު ނަޖިހުން ސަލާމަތެއް ނުވޭ.\nޖޫން 25, 2020 12:12\nކުއީން ސައިޒުގެ އެދެއްގައި ހުންނަނީ 5' 6' ކޮޓަރީގައި މި ހުންނަނީ 9.5' އާއި 9' ކޮންމެ ފަރާތަކުން3ފޫޓް ހުސްކޮށް ފުޅާމިނުން ލިބޭ. މިވަރުން ކަލެއަށް ނަމާދު ނުކުރެވޭނެ ސަބަބެއް ދައްކަބަލަ ބަދިގެ\nޖޫން 25, 2020 15:46\nޖަންގްޝަން ހަދަން ނޭނގޭތީ އެހެން ވަނީ... އަހަރެމެން ރަށު ހުރިހާ ގެއެއްގަހެން ހުންނާނެ ފައްކާ ޖަންގްޝަން... ކިތަންމެ ދުވަހެއް ވިޔަސް އެ ފުރިގެން ސާފު ކުރަން ނުޖެހޭ... މިގޭގަ ވެސް 20 އަހަރަށް ވުރެ ގިނަ ދުވަސް ވެއްޖެ.. އެއްވެސް މައްސަލަ އެއް ނުޖެހޭ އަލްހަމްދުލިﷲ... ނަރުދަމާ އެޅުމުގެ މަސައްކަތް ކުރިއަށް އެބަ ދޭ މިހާރު\nޖޫން 26, 2020 21:05\nއެއްޗިހި ދޮވެފަ ލާނެ ކަބަޑުތަކެއް އެއްވެސް ފްލެޓެއްގަ ހުރޭތަ؟\nޖޫން 25, 2020 11:54\nމީ މިސަރުކާރު ދިވެހިރައްޔިތުންނާ ދޭތެރޭ ދެކޭގޮތް ކުރީގެ ސަރުކާރު ކޮއްފަ އޮތް މަސައްކަތެއްވީމަ ހަޖަމްނުވެގެން އެތެޅެނީ. މިސަރުކާރައް ވެރިކަން ނިމޭއިރު ކޮއްދެވޭނެ ކަމެއް ހަތް ހަރާމުން ހަރާންވާނެ ، ދެންމިހާރު ބުއްޅަބެޔާ ސޯލިހުބެ ބުނާނެ ކޮވިޑްއާހެދިޔޭ ތިމަންނަ މެނައް އެއްވެސް ކަމެއްނުވީ.\nޖޫން 25, 2020 12:39\nބޭކާރު ބޮލެއް މިހިރީ\nޖޫން 25, 2020 13:10\nހީލޭދިނަސް މަތިފަދަ ކޮތަރު ކޮށީގަ ދިރިއުޅެއް ހުޅުމާލެ ނުވަތަ އެދަފުށި ކުޅުދުއްފުއްޓައް ވެސްނުދާނައް އެއީ ޔާމީނު ނުވަތަ އަންނި މުހަންމަދު ސޯލިހާ މައްސަލަޔެއް އޮވެގެނެއްނޫން! ސަބަބަކީ މިކުޑަކުޑަ ރީތި ރާއްޖެއާ ގުޅޭ ދިރިއުޅުންކަމައް ތިފަދަ ސުލަމް ސިޓީތައް ގަބޫލު ނުކުރާތި! އަގަނޑު މިއީ ރާއްޖެތެރެ ރީތިރަށެއްގަ އަމިއްލަ ގޯތީގަ އެޔެއް އަޅައިގެން ފެންވަރު ރަނގަޅު ނޫނަސް އުފާވެރި ދިއުމެއް އުޅޭމީހެއް! މިރަށުގަ ގެސްހައުސް ހަދައިގެން ހިންގޭ ފެންވަރު މީހުން ގެސްޓުހައުސް ހަދައިގެން ހިންގަން ފެށިފަހުން ނުސީދާގޮތުން އަގަޑައް ވެސްއޭގެފައިދާ ކުރޭ! އަގަޑުމީ ގެސްޓުނައް ރުކުރަލާ ކުރުބާފަދަ ތަކެތި ވިއްކައިގެން ފުދޭވަރެއްގެ އިތުރު އާންމު ދަނީއެއް ލިބޭމީހެއް\nޖޫން 25, 2020 13:13\nކޮތަރުކކ ކޮށި ބޭނުން ވެފަތިބި އެމްޑީޕީ ކ ކުދީނަށް ވވވ ސަލާމް:\nކިނބޫ ބުނާނެ ނުވާނެއޭ. ޢޭނަ އާ ކެނެރީގޭ ލާދީނީ ވަގަކަށް ނުވާނެ މިކަހަލަ ސަޅި ކަންތަށް.\nޖޫން 25, 2020 13:50\n570 އަކަފޫޓް އަކީ2ކޮޓަރީގެ ރަފަޅު އެޕާޓްމަންޓެއް... ދުނިޔޭގައި މަޝްހޫރު ޖަޕާން އަދި ސިންގަޕޫރގަވެސް އިޖުތިމާއީ ބޯހިޔާ ވަހިކަމުގެ ކޮޓަރިތައް ވަނީ މިވަރު މާލޭގައ 600 އަކަފޫޓްގައ3ކޮޓަރ ހަދާފަ ހުރޭ...\nމި7000 ފުލެޓްގެ ތެރެއިން 4300 ފުލެޓް ލިބިފައިވަނީ މާލޭގެ ރައްޔިތުންނަށް\n2. މި 7000 ފުލެޓަށް މީހުން ދިއުމުން މާލޭގެ ކުލިތައް ކުޑަވާނެތޯ ނުވަތަ ނުންތޯ.. ޖަވާބަކީ ކުޑަތަނެއް ކުޑަވެދާނެތޯ އެއްޗެއް.. އެއީ ސަރުކާރުގެ ޕޮލިސީއަކީ މާލެއަށް މީހުން ތޮއް ޖެއްސުންކަމަށްވުމުން..\nސ. ސަރުކާރުން މިކަނޑައެޅި 1100 ރ ރަގަޅުތޯ\nޖ.ނޫނެކޭ.. ކުލި ހުންނަންޖެހޭނީ 5600 ރ ގަ.\nސ. ކުލިބޮޑްކޮށްދިނީމަ ތަނާއި ހަމަ ލިބުނު މީހުން އެއަގަށް އެއްބަސްވާންވީތޯއެވެ.\nޖ. ލިބޭ އެއްޗެއް ލިބިގަންނާށެވެ. އަދި ދެން އަންނަ ސަރުކާރުން ކުލި 5600 ރ ތިރިކުރާނެއެވެ، ނުވަތަ ހިލޭ ކުރާނެއެވެ.\nޖޫން 25, 2020 13:52\nތިޔަތާގެ ފޮޓޯތަ ކެއް ޖަހާލިނަމަ އެއިރުން މަމެންނަށްވެސް އެނގުނީސް އިބޫ ބުނާ ވާހަ ކައި ގަ ހުރި އޮއްޓަރެއްވެސް ހަމަ އެ ކަނި ފާޚާނާގެ ފޮޓޯ ތިޔައޮތީ ޖަހާފަ\nޗައިނާ ސަރުކާރުން މިސަރުކާރަށް ލޯނު ނުދިން. ދެން އިންޑިޔާއިން ވެސް ލޯނު ނުދިނީތަ؟ ނުދިނީކީނޫން ފަގީރު ސަރުކާރަކަށް ދެވޭނެ އެއްޗެއް ނޯންނާނެ. ބަޔަކު ފޮނުވީމަ ފޮރިން މިނިސްޓްރީން ކޮންމެ ކްއަރޓަރއެއްގައި އއވާހަކަނކީމަނ4 ގުނައަށް އިތުރުވެގެންދާނެކަމަށް.. ދިވެހިން ހޭލަމުންދަނީ. ދޮގުން އަބަދު ލޮލުގަ ފަރުދާ އަޅުވާފަ ނުބޭތިއްބޭނެ. މިކަން ނިންމާލާނެ. ދޮގުވެރިވެެިއަކަށްވުރެ ބިރުވެރި ބަޔަކު ނުތިބޭނެ.\nޖޫން 25, 2020 14:15\nމާލޭގެ ހުރިހާ ރަށްވެހީނަކީ ތިޔަބުނާގޮތަށް މުއްސަދިކޮށް އުޅޭބައެއްތޯ. ޢެންމެން ވެގެން މާލޭ މީހުންނާ ދިމާކޮށްލައިގެން. މާލޭ ގިނަމީހުން އުޅޭނެ އެއްވެސް ގޮތެއްނެތިގެން އުޅެނީ. ޜަށްރަށުމީހުންގެ ރަށުން ބިންލިބޭ. މާލޭ މީހުން އަމިއްލަ ރަށުގައިވެސް އުޅެވޭނެ ގޮތެއްނެތް.\nޖޫން 25, 2020 14:17\nނޫސް ވެރިންނަށް ދައުވަތު މިދެނީ އަހަރެމެން މިއުޅޭ ކޮށި ބަލަން.ބަލާފަ ތިތަނަށް ގޮތް ކިޔަން.\nޖޫން 25, 2020 15:05\nގަބޫލެއް ނުކުރެވޭ 11،000ރ ކުލި ނަގަން ޖެހޭ ކަމަކަށް... ކަލްކިއުލޭޝަން ކޮބާ؟؟ މުއިއްޒުގެ ކަލްކިއުލޭޝަން އެ އޮތީ ފެންނަން.\nކޮބާހޭ 1 ރުމް ގެ ކޮޓަރިތައް....\nޖޫން 27, 2020 16:40\nރޫމް އާ ކޮޓަރިއާ އެއީ އެކައްޗެއް ބްރޯ\nޖޫން 25, 2020 16:45\nތިޔަތަން ލިބެންޏާ އަހަރެންވެސް ބޭނުން...މައްސަލަ އެއްނެތް މުށިނެތަސް ދޮރުނެތަސް...ތިހުރިހާ ކަމެއް އަމިއްލަޔަށް ކޮށްގެންވިޔަސް މިހާރު މިއުޅޭ ހާލަށްވުރެ މާބޮޑަށްވެސް ރަގަނޅުވާނެ...އަދި ކުލި ދައްކާފަ ލާރިކޮޅެއް ސޭވް ކުރެވޭނެ....އަހަރުމެންނަކީ ނިކަމެތިން....ނިކަމެތިންނަށް ތިތަން ކަމުދޭ މުއްސަނދިންނަށް ހުންނާނެ ލަގުޒަރީ ބޮޑެތި ފުލެޓްތައް އެތަން ތަނަށް ލާރި ހުރި މީހުންދޭ .ތިޔަތަނަކީ ބޭރުން ކުލަފޮށްޓެއް އެތެރެއިން އަލިފާން ފޮއްޓެއް ކަމަށް ދައުލަތުގެ މީޑިޔާ އަށް ހީވި ނަމަވެސް.....ތިތަނަކީ އޯގާތެރި ރައީސެއްގެ ހިތްވަރު...ނިކަމެތި ރައްޔިތުން ތަކެއްގެ އުންމީދު\nޖޫން 25, 2020 20:31\nމިސަރު ކާރުން 3000އަ ކަފޫޓް ގައި ހަދާ2ކޮޓަރީގެ ފްލެޓް ތައް ބޭނުންވާ ފަރާތްތަ ކުން މަޑު ކޮއްލާ ކޮތަރު ކޮށި ބޭނުންވާ 95000މީހުން އެބަތިބި ގައުމުގަ ހަމަހޭގަ ލިފްޓްވެސް އޯ ކޭ؟\nޖޫން 25, 2020 20:42\nއަނގަ ނުގަޅާ ތިތަނޔގެ ފުލޯޕުލޭން ފާރުތަކުގެ ސައިޒާއެކު ނޫހުގަ ޖަހާލަބަލަ.. އޭރުން އެމްޑީޕީ ރީނދޫ ބޮލުރޮދިތައް މައިތިރިވާނެ އަދި ހަދާ ދޮގު ފަޅާއަރާނެ.\nޖޫން 25, 2020 20:47\nމިތަން ސަޅި ނަގާފަ ރާއްޖެތެރޭ މީހުނައް ކުއްޔައް ދޭން.\nޖޫން 26, 2020 02:33\n4" * 6" ގަލެއްވިޔަ ސް އޯކޭ. ތިތަން ދީބަލަ. މި ސަރުކާރުން އަޅާ ހަވޭލީތައް ނިމެންދެންވެ ސް މިހާރު މިއުޅޭ ގޮތުން މިންޖުވެ ތިތަނައް ވަނުން ބުއްދިވެރި. އަވަ ސްކުރާ ތިތަން ގެނޭ.\nޖޫން 26, 2020 06:37\nކިހިނެއްތޯ އިންޓަރެސްޓާ އެކުވެސް ޢިމާރާތްކުރަން ނެގި ލޯނުގެ3ގުނަހާ ބޮޑު އަދަދެއް އަރާނީ؟ ލޯނުގެ ގޮތުގަ ނެގީ 434،000،000.00 (ހަތަރު ސަތޭކަ ސައުރަތިރީސް މިލިއަން ޑޮލަރު ) އެޗްޑީސީން ބުނަނީ މަހަކު ޖެހޭނެޔޭ 11000 ރުފިޔާ ދައްކަން، އޭގެ މާނަޔަކީ ރައްޔިތުމީހާ މި ރޭޓުން ފައިސާ ދައްކަން މަޖުބޫރު ކޮށްފިނަމަ، މިކިޔާ "ސޯޝަލް ހައުސިން" ގެ 7000 ފްލެޓަށް އެބަ ދައްކަން ޖެހޭ 1،197،840،000.00 (އެއްބިލިއަން އެއްސަތޭކަ ސަތާނަވައި މިލިއަން އަށްލައްކަ ސާޅީސް ހާސް) ޑޮލަރު، ކިހިނެއްތޯ މިހާ ބޮޑުވާނީ؟\nކުރީ ސަރުކާރުގެ ޕްރޮޖެކްޓެއްވީމާ ރައްޔިތުންނަށް ކުރާ ޖެއްސުމެއްތަ އަޅެމީ؟\n19 މަސްދުވަސް ވަންދެން ރައްޔިތުން ތަޅުވާފަ ކޮމްޕްލީޓްވެސް ނުކުރާ ކޮތަރު ކޮށްޓަކަށް މިހާވަރު ނަގަން ވިސްނުމަކީވެސް ރައްޔިތުން ފެލުން!\nޖޫން 26, 2020 08:59\nކުޑަބޮޑުމިން ބަލާނީ އަހަރެމެން. ކަލޭމެން ހަމައެކަނި ފްލެޓުތައް ހަވާލުކުރޭ.\nޖޫން 26, 2020 14:55\nފްލެޓަކަށް 11،000 ރފ ޖެހޭ ސަބަބެރް ނުވިސްނުނު. ެއެއްކޮށް ފުރިހަމަ ކުރުމުން ހަރަދު ވަނީ7ބިލިއަން386މިލިއަން180 ހާސް ދިވެހިރުފިޔާ އޭރުން ފްލެޓަކަށްހަރަދުވަނީ 1 ބިލިއަން 55މިލއަން 168 ހާސް 571 ރުފިޔާ 20 އަހަރަށް 7000 ފްލެޓަށް ބެހުމުން މަހަކަށް ފްލެޓަކަށް ޖެހެނީ 4397 ރުފިޔާ.މެއިންޓެނަންސް 1000 ރނަގާނަމަ ޖމްލަޔަކި 5397 ރުފިޔާ 5600 އަށް ފްލެޓް ދޭނަމަ ފްލެޓަކުން 203 ރުފިޔާ ފައިދާވާނެ 7000 ފްލެޓުން މަހަކު 1މިލިއަން 421 ހާސްރުފިޔާގެ ފައިދާއެއް ލިބޭނެ .6720 ފްލެޓަށް ބަދަލުކުރީމަޥެސް 1މިލިއަން 364ހާސް160ރފ.މަހަކުފައިދާ ލިބޭނެ މަދުކުރި 280 ފްލެޓް ގެބިޒިނަސްކުލީގެ ގޮތުގަ ފްލެޓަކަށްޖެހޭ5397 ގެ 3ގުނައަށްވުތެ ކުޑަނުވާ އަގެއްލބޭނެކަމަށްދެކެން\nޖޫން 27, 2020 11:22\nށޯލިހުމެން ރަށްޔިތުންނަށް ކޮންކަމެއް ކޮށްދެވުނީ އެއްކަމެއްކުރެވުނީކީ އެއްނޫން ވެރިކަންހޯދަންވީމަ ކޮންމެ ފަހަރަކު އެތައްހުވައެއްކުރާނެ ތިވަރުން ފުދޭ ކަލޭތިހިރީ މިހާރު ފެއިލްވެފަ ތީ މިހާރު ގުއިގަނޑެއް ގިނަރައްޔިތުންނެއް ބަލައިނުގަންނަ ބައިގަނޑެއް ދެންމިރާއްޖޭގެ ވެރިކަމަށް އަންނަން ނޫޅޭތި ވައްސަލާމް...\nޖޫން 27, 2020 12:09\nކީއްކުރާނީ ރ ޔާ މިން އަޅުއްވާފަ ހުރިތަނެއްވިއްޔަ ދޭކަށް ނުކެރޭނެ... އަބޫ އިސްތިއުފާ...\nޖޫން 28, 2020 00:47\nލިފްޓްދަނީ އެއްވެސް ތާކަށް މަޑު ނުކޮށް؟! ސްކޫލްގަޑީގަޔާ އޮފީސް ތަކުގައި ތިޔައިން ލިފްޓަކަށް މަތިން ތިރިއަށްދިއުމެކޭ ހުޅުމާލޭން މާލެދިއުމެކޭ ވާނީއެއްވަރު. ކޮންމެ ފްލޯއެއްގަ މަޑުކުރާނެ. ކޮންމެ ޓަވަރެއްގަ 2000 މީހުން އުޅޭނެ.3ލިފްޓް!!\nޖޫން 29, 2020 21:50\nދިވެހިން މުސްތަގްބަލާއި މުދާވިއްކައިގެން މިއީ ދިވެހިންނަށް ހައްގުމިންވަރުތޯ ސުވާލުކޮށްލަން ބޭނުން؟


2020 Scent Hoadhaafai Loabiveriyaa Ah Hadhiyaa Akah Dheebala! - Vaguthu\n2020 ސެންޓު ހޯދާފައި ލޯބިވެރިޔާއަށް ހަދިޔާއަކަށް ދީބަލަ!\n1 އަހަރު ކުރިން ( ސެޕްޓެމްބަރު 7, 2020 )\nސެންޓަކީ ދިވެހިންގެ މެދުގައި އަބަދުވެސް ބޮޑު ޑިމާންޑެއް އޮންނަ އެއްޗެކެެވެ. އަދި މީރުވަސްދުވާ ސެންޓަކީ ގިނަ ބައެއްގެ ހިތްދަމައިގަންނަ ޖާދުލެއްވެސް މެއެވެ. ޒުވާނުންގެ މެދުގައި ފަހުގެ މޮޅު ސެންޓު މަޤުބޫލުވާ ސަބަބަކީ މިއީ ކަމަށްވެސް ވެދާނެއެވެ.\nތަފާތު ގިނަ ބްރޭންޑްތަކުގެ ސެންޓަށް ދިވެހިން ވަރަށް ބޮޑަށް ލޯބިކުރާއިރު، ފަހުގެ އުފެއްދުންތަކަށް އަބަދުވެސް އިންތިޒާރުކުރާ ގިނަ ބަޔަކުވެސް އުޅެއެވެ. އެފަދަ ފަރާތްތަކަށް މިފަހަރު މިއޮތީ އުފާވެރި ޚަބަރެކެވެ. މިހާރު ރާއްޖެއިން ލިބެންހުރު "ލެންކޮމް" ގެ އެންމެ ފަހުގެ ސެންޓަކީ ޔަޤީނުންވެސް ގިނަ ބަޔަކަށް ކަމުދާނެ ސެންޓެކެވެ.\nލެންކޮމްގެ 2020 އުފެއްދުމެއް ކަަމަށްވާ އިންޓެންސްމެންޓް ނަލަ ސެންޓު ފުޅިއަކީ އެހެން ސެންޓާއި ތަފާތު "ސަޅި" ސެންޓެކެވެ. ލުއި މީރުވަހެއް ދުވާ، އަދި ފުޅިވެސް ތަފާތު ޑިޒައިނެެއްގައި ހުންނަ މި ސެންޓު ޚާއްސައީ ޒުވާން އަންހެނުންނަށެވެ.\nސެންޓުގެ ނޯޓު ތަކަށް ބަލާ އިރުވެސް މި އުފެއްދުމުގެ ތަފާތު ފެނިގެންދެއެވެ. އެގޮތުން ވެނީލާ، ސްވީޓް، ފޮލޯރަލް، ޕައުޑަރީގެ ވަހުން މި ސެންޓުގެ ކޮލެޓީ ވަރަށް ބޮޑަށް ހާމަވެގެން ދާކަމަށް ގިނަ ބަޔަކު ބުނެއެވެ.\nދުނިޔޭގައިވެސް މިހާރު މަޤުބޫލު މި ސެންޓް ރާއްޖެއިން ލިބެން ހުރީ "އިންޓެންސް.އެމްވީ" ގެ ފޭސްބުކް ޕޭޖުންނެވެ. މި ބްރޭންޑުގެ 100 އެމްއެލް ފުޅިއެއް އެ ޕޭޖުން ވިއްކަނީ 2500 ރުފިޔާއަށެވެ. މި ސެންޓަށް އޯޑަރު ކުރުމަށާއި އިތުރު މައުލޫމާތު ހޯދުމަށް 7750004 ގުޅުމަށް ނޫނީ ވައިބާ މެދުވެރިކޮށް މެސެޖް ކުރުމަށް "އިންޓެކްސް.އެމްވީ" އިން އެދެއެވެ.\n1- އަންހެނުންނަށް ހާއްސަ މީރުވަސް ދުވާ ސެންޓް ބްވްލްގަރީ\n2- ފިރިހެނުންނަށް ހާއްސަ ހުގޯ ބޮސް ގިފްޓް ސެޓް\n3- ފިރިހެނުންނަށް ހާއްސަ މޮންޓް ބްލޭންޑް އެމްބްލެމް އިންޓެންސް ގިފްޓް ސެޓް\n4- ފިރިހެނުންނަށް ހާއްސަ އިންވިކްޓަސް އެސްޕްރެސޯ ގިިފްޓް ސެޓް\nސެޕްޓެމްބަރު 7, 2020 20:27\nމިއެނީ އަނގަޔާ އަތާ ދިމާނުގެން އުޅޭ ކޮވިޑްވަމާނުގަ ކުރަން އެންމެ ރަނގަޅު ކަންތައްތިއީ..\nސެޕްޓެމްބަރު 11, 2020 22:57\nމާ އަގުހެޔޮ 5500 އަށް ރަނގަޅު 100 އެމް އެލް\nއޮގަސްޓް 7, 2021 14:23\nwe don't want perfume data to everybody get the food for what beautiful


Coldplay ge fahu album nereynee anna mahu\nކޯލްޑްޕްލޭގެ ފަހު އަލްބަމް ނެރޭނީ އަންނަ މަހު\nކޯލްޑްޕްލޭ: އެންމެ ފަހު އަލްބަމަށް ވަނީ ތައްޔާރުވެފައި.\nއިނގިރޭސި ވިލާތުގެ ރޮކް ބޭންޑް "ކޯލްޑްޕްލޭ" ގެ ފޭނުންނަށް މިއޮތީ އުފާވެރި ޚަބަރަކާ އެކު ހިތާމަވެރި ޚަބަރެއް ވެސްމެ އެވެ. އެމީހުންގެ އާ އަލްބަމް "އަ ހެޑް ފުލް އޮފް ޑްރީމްސް" އަންނަ ޑިސެމްބަރު މަހުގެ ހަތަރު ވަނަ ދުވަހު ނެރޭނެ އެވެ.\nހިތާމަވެރި ޚަބަރަކީ، މި އަލްބަމެއް ވެގެންދާނީ ކޯލްޑްޕްލޭގެ އެންމެ ފަހު އަލްބަމަށް ކަމެވެ. ބީބީސީ އަށް މިދިޔަ އަހަރު ދިން އިންޓައިވުއެއްގައި ބޭންޑްގެ ކޯ ފައުންޑާ އަދި ލީޑް ވޯކަލިސްޓް ކްރިސް މާޓިން ބުނެފައި ވަނީ އެމީހުންގެ މި އަލްބަމަކީ ސިލްސިލާގެ ނިމުން ކަމަށެވެ. އަދި އެންމެންގެ ހުރިހާ ހުނަރެއް މި އަލްބަމަށް ދެވިފައިވާއިރު މިއީ ކޯލްޑްޕްލޭގެ މެމްބަރުން އެކުގައި މިގޮތަށް ކުރާނެ ފަހު މަސައްކަތަށް ނުވާންވީ ސަބަބެއް ނެތް ކަމަށެވެ.\n"އަ ހެޑް ފުލް އޮފް ޑްރީމްސް" އަކީ ކޯލްޑްޕްލޭގެ ހަތް ވަނަ ސްޓޫޑިއޯ އަލްބަމެވެ. މި އަލްބަމްގެ ފުރަތަމަ ސިންގަލް "އެޑްވެންޗާ އޮފް އަ ލައިފްޓައިމް" އާންމުކޮށް ނެރެފައިވާއިރު އެ ލަވަ އަށް ދަނީ ބޮޑު ތަރުހީބެއް ލިބެމުންނެވެ.\nމާޓިން އާއި ލީޑް ގިޓަރިސްޓް ޖޮނީ ބަކްލެންޑް ގުޅިގެން ކޯލްޑްޕްލޭ އުފެއްދީ 1996 ވަނަ އަހަރު އެވެ. އޭރު މި ބޭންޑަށް ކިޔަނީ "ޕެކްޓޯރަލްސް" އެވެ.\nއެއަށް ފަހު ކޯލްޑްޕްލޭގެ ނަން ބޭންޑަށް ދިނުމުގެ ކުރިން "ސްޓާފިޝް" ގެ ނަން ވެސް ދިނެވެ. ކޯލްޑްޕްލޭގެ ގޮތުގައި ކޯލްޑްޕްލޭ ރަސްމީވީ 1998 ވަނަ އަހަރު އެވެ.\nމި ބޭންޑަށް ދުނިޔޭގެ ސަމާލުކަން ލިބި މަޝްހޫރުވީ 2000 ވަނަ އަހަރު ނެރުނު އެމީހުންގެ ކާމިޔާބު އަލްބަމް "ޕެރަޝޫޓްސް" ގެ މަޝްހޫރު ސިންގަލް "ޔެލޯ" އިންނެވެ. އެއަށް ފަހު ފަސްއެނބުރި ބެލުމެއް ނެތެވެ.\nއޯލްޓަނޭޓިވް ރޮކް އަދި ޕޮޕް ރޮކް ޖޮންރާގެ ތެރެއަށް ދަމައިގެންގޮސްފައިވާ ކޯލްޑްޕްލޭ އަކީ ޝަރަފްވެރި ގްރެމީ އެވޯޑްސް އަށް 25 ފަހަރެއްގެ މަތިން ނޮމިނޭޓްވެ ހަތް ގްރެމީ ލިބިފައިވާ ބޭންޑެކެވެ.


Wolves athun City balivejje, faragu bodu | Mihaaru\nވުލްވްސްގެ ޓްރައޯރޭ ގޯލަށް ބޯޅަ ފޮނުވާލަނީ.-- ފޮޓޯ: އޭއެފްޕީ\n06 އޮކްޓޯބަރ 2019 - 20:216comments\nބައިނަލްއަގުވާމީ މެޗުތަކަށް ލީގު މެދުކަނޑާލާއިރު ސައްތަ އިން ސައްތަ ރެކޯޑަކާ އެކު ލީގުގެ އެއް ވަނައިގައި އޮތީ ކުޅުނު އަށް މެޗުން ވެސް މޮޅުވެ 24 ޕޮއިންޓް ހަމަކޮށްފައިވާ ލިވަޕޫލް އެވެ. އަދި އަށް މެޗުން ލިބުނު 16 ޕޮއިންޓާ އެކު ސިޓީ އޮތީ ދެ ވަނައިގަ އެވެ. ލީގުގެ ރޭހުގައި ސިޓީ އަށް ޕޮއިންޓް ފަހަތަށް ދިޔަ ނަމަވެސް މިއީ އެ ޓީމަށް އޮތް މާ ބޮޑު ހުރަހެއް ނޫނެވެ. އެއީ މީގެ ކުރިން ތިން ފަހަރެއްގެ މަތިން ފަހަތުން އަރައި ސިޓީން ލީގުގެ ޗެމްޕިއަންކަން ހޯދާފައިވާތީވެ އެވެ.\nސިޓީގެ ކޯޗު ޕެޕް ގާޑިއޯލާ ބުނީ މިއީ ސިޓީ އަށް އެންމެ ރަނގަޅު ދުވަހެއް ނޫން ކަމަށާއި އެޓޭކުގައި ޓީމު ފެނުނީ ވަރަށް އާދައިގެ ގޮތަކަށް ކަމަށެވެ.\n"މިއީ އަހަރެމެންގެ ދުވަހެއް ނޫން. އަހަރެމެން އެ މީހުންނަށް ހުސްކޮށް ލިބުނީމަ ހާސްވަނީ. މިއީ އެންމެ ރަނގަޅު ވަގުތެއް ނޫން ގޯސް ވާހަކަތަކެއް ދައްކަން. އަހަރެމެން އެނބުރި އައިސް ކުރިއަށް ހުރި މެޗުތަކުގައި ރަނގަޅަށް ކުޅެގެން ނަތީޖާ ނެރުން އެންމެ މުހިއްމީ." ގާޑިއޯލާ ބުންޏެވެ.\nމިދިޔަ އަހަރު ލީގަށް ޕްރޮމޯޓްވެ ވުލްވްސް އިން ލީގުގެ ހަތް ވަނައިގައި ނިންމާލި ނަމަވެސް މި އަހަރު އެ ޓީމުގެ ފޯމަށް ވަނީ އަސަރުކޮށްފަ އެވެ. އެއީ ޔޫރޮޕާ ލީގުގައި ވެސް ވާދަކުރަން ޖެހި އަވަހަށް ސީޒަން ފަށަން ޖެހުމުންނެވެ. އެހެން ނަމަވެސް ޔޫރޮޕާ ލީގުގައި ބުރާސްފަތި ދުވަހުގެރޭ ރަށުންބޭރުގައި ބެސިކްޓާސް އަތުން މޮޅުވި މެޗުގައި ދެއްކި ކުޅުން މިރޭ ވަނީ ސިޓީއާ ދެކޮޅަށް ތަކުރާރުކޮށްފަ އެވެ.\nސިޓީގެ އެތިހާދު ސްޓޭޑިއަމްގައި މިރޭ ކުޅުނު މެޗުގެ ފުރަތަމަ ހާފުގައި ވުލްވްސްގެ ޕެޓްރިކް ކުޓްރޯނޭ އާއި ރައުލް ހިމެނޭޒަށް ލަނޑު ޖަހަން ރަނގަޅު ފުރުސަތުތަކެއް ލިބުނު ނަމަވެސް ބޭނުމެއް ނުކުރެވުނެވެ. އަނިޔާގެ ސަބަބުން ކެވިން ޑިބްރޭނާ މި މެޗުގައި ނުކުޅެ އެވެ. އޭނާ ނެތްތަން ދެއްކިިއިރު ފުރަތަމަ ހާފުގައި ސިޓީގެ ރަހީމް ސްޓާލިން ޖެހި ބޯޅަ ވުލްވްސް ކީޕަރު ރުއީ ޕެޓްރީސިއޯ ވަނީ މަތަކޮށްފަ އެވެ.\nސިޓިގެ ދެ ވަނަ ލަނޑު ޖެހުމަށް ފަހު ޓްރައޯރޭ އުފާފާޅުކުރަނީ.-- ފޮޓޯ: އޭއެފްޕީ\nދެ ވަނަ ހާފުގައި ސިޓީގެ ކެޕްޓަން ޑޭވިޑް ސިލްވާ ޖެހި ހިލޭ ޖެހުމެއް ގޯލުގެ ހުރަސްދަނޑިއަށް އަމާޒުވި އެވެ. ވުލްވްސް އިން ނަތީޖާ އެ ޓީމު ކޮޅަށް އަނބުރާލީ މެޗުގެ ފަހު 20 މިނިޓަށް މެޓް ޑޮހަޓީ ކުޅެން އަރުވައި ވިންގް ބެކަކަށް ކުޅެމުން ދިޔަ އެޑަމާ ޓްރައޯރޭ ކުރިއަށް ޖެއްސުމުންނެވެ. ސިޓީން ލަނޑު ޖަހަން ކުރިއަށް ޖެހި ކުޅެމުންދަނިކޮށް ކައުންޓަ އެޓޭކުގައި މެޗުގެ ފަހު ވަގުތު ޓްރައޯރޭ ވަނީ ދެ ލަނޑު ޖަހައިފަ އެވެ. މިއީ މިދިޔަ އަހަރެއްހާ ދުވަސްތެރޭ ކުރިން ބާސެލޯނާ އަށް ކުޅުނު ޓްރައޯރޭ، ވުލްވްސް އަށް ލީގުގައި ޖަހައިދިން ފުރަތަމަ ލަނޑުތަކެވެ.\nމިއީ މިދިޔަ ޑިސެމްބަރު މަހު ކްރިސްޓަލް ޕެލަސް އަތުން ބަލިވި މެޗަށް ފަހު ސިޓީން އަމިއްލަ ދަނޑުގައި ބަލިވި ފުރަތަމަ ފަހަރެވެ. އަދި މި ސީޒަނުގައި ބަލިވި ދެ ވަނަ މެޗެވެ. ވޭތުވެދިޔަ 40 އަހަރު ތެރޭ ސިޓީ ދަނޑުގައި ހޯދި ފުރަަތަމަ މޮޅާ އެކު ވުލްވްސް ވަނީ އަށް މެޗުން 10 ޕޮއިންޓް ހަމަކޮށް ލީގުގެ 11 ވަނަ އަށް ޖެހިލައިފަ އެވެ.\nއަމިއްލަ ދަނޑުގައި ބޯންމައުތު އަތުން 1-0 އިން މޮޅުވެ، އާސެނަލް ވަނީ ލީގުގެ ތިން ވަނަ އަށް ޖެހިލައިފަ އެވެ. މި ފަހަރުގެ ޓްރާންސްފާގައި ޗެލްސީ ދޫކޮށް އާސެނަލަށް ބަދަލުވި ޑިފެންޑަރު ޑޭވިޑް ލުއިޒް ޖެހި ގޯލުން އާސެނަލް މޮޅުވިއިރު، އެ ޓީމު ތިން ވަނައިގައި އޮތީ އަށް މެޗުން 15 ޕޮއިންޓް ހަމަކޮށްގެންނެވެ. މި މެޗުގައި ނަތީޖާ ހަމަހަމަކުރަން ބޯންމައުތަށް ވެސް ރަނގަޅު ފުރުސަތުތަކެއް ލިބުނެވެ.\nސައުތެމްޓަންގެ ދަނޑުގައި މިރޭ ކުޅުނު މެޗުން ފްރޭންކް ލަމްޕާޑްގެ ޗެލްސީ ވަނީ 4-1 އިން މޮޅުވެފަ އެވެ. ޗެލްސީގެ ގޯލުތައް ޖެހީ ޓެމީ އަބްރަހަމް، މޭސަން މައުންޓް، އެންގޯލޯ ކާންޓޭ އަދި މިޝީ ބަޓްޝުއާޔީ އެވެ. ސައުތެމްޓަންގެ ހަމައެކަނި ގޯލު ޖެހީ ޑެނީ އިންގްސް އެވެ. މި މޮޅާ އެކު ޗެލްސީ ލީގުގެ ފަސް ވަނައިގައި އޮތީ ހަތަރު ވަނައިގައި އޮތް ލެސްޓާ ސިޓީއާ އެއްވަރަށް ޕޮއިންޓް ހޯދައިގެންނެވެ. ދެ ޓީމަށް ވެސް އަށް މެޗުން 14 ޕޮއިންޓް ލިބިފައިވާއިރު، ލެސްޓާ އަށް ކުރި ލިބެނީ ފައިދާ ގޯލުންނެވެ.\nއިތުރު ލިޔުންތައް މެންޗެސްޓާ ސިޓީ އާސެނަލް ޗެލްސީ އިންގްލިޝް ޕްރިމިއާ ލީގް ވޫލްވްސް


30 މާރޗް 2014\n[މިއީ މާލޭގައި ހިނގައިދިޔަ ހަގީގީ ހާދިސާއެކެވެ. ވޭތުވެދިޔަ ދެ އަދަދުގައި ސިލްސިލާއެއްގެ ގޮތަށް ގެނެސްދިން މި ވާހަކައިގެ ނިމުން ވެސް އެހާމެ ޝައުގުވެރި އެވެ.]\nކުރީ އަދަދާ ގުޅޭ\nއަހަރެން އަވަސްއަވަހަށް ފާހާނައަށް ވަދެ ފެންވެރީމެވެ. އަހަރެންނަކީ ކަޅު ކޮފީ ބޯހިތްވާ މީހަކަށް ނުވާތީ “މޯނިން ކަނޑާލަނީ” ފިނި ފެނުންނެވެ. ފާހާނާގައި ހޫނު ފެން ވެސް ހުރެއެވެ. ބައެއް ފަހަރަށް ފެންވަރަން ހުންނަ ގަޑީގައި ހަނދާން ވަނީ ވަޅު ހުރި ޒަމާނުގައި ވަޅުކޮޓަރީގައި ފެން ވަރާއިރު އެއޮއްވާ ފިނިކަމެކެވެ. މަންމައާ މެދު މާ ގަދައަށް ވިސްނޭ ދުވަސްދުވަހު އަހަރެންގެ ސިކުނޑި ފިނިކޮށްލަން އެ ވަޅުފެން ވަރަށް އަރާމެވެ.\nހޮޮސްޕިޓަލަށް ދެވުނުއިރު ހަ ގަޑި ބައިވަނީ އެވެ. ސްކޫލް ކުދިން ސްކޫލަށް ދަނީއެވެ. އަދި ނަރުސް ކުދިން ވެސް ހުދު ހެދުމުގައި ހޮސްޕިޓަލާ ދިމާލަށް އަންނަ ތަން ފެނެއެވެ.\nއައިސީޔޫ ކައިރީގައި ދޮންމަންމަ ހުއްޓެވެ. ނަމަވެސް އަހަރެން ގޮސް ވަންނަން އުޅުމުން ބުނީ ބައްޕަގެ ހާލު ދެރަކަމުން އެކަކު ވެސް ނުވަައްދާ ކަމަށެވެ. އަހަރެން ކުޑަކޮށް ހައިރާންވިއެވެ. ސަބަބަކީ އާއިލާގެ އެންމެ ގާތް މީހުން އައިސީޔޫއަށް ނުވައްދާ އުސޫލެއް ފަހުން ހަމަޖެއްސި ކަމެއް އަހަރެންނަކަށް ނޭނގޭތީ އެވެ.\nއަހަރެން މުޅި ދުވާލުހެން ހޭދަކުރީ އައިސީޔޫ ކައިރީގައެވެ. ހެނދުނު ސަޔާއި މެންދުރުގެ ކެއުން ގެނެސްދިނީ ފިރިމީހާއެވެ. އެންމެ ފަހުން އިރުއޮއްސޭއަތަށް އެޅުމުން އަހަރެން ވަރުބަލިވެފައި ހުރުމުން ފިރިމީހާގެ އެދުމުގެ މަތިން ގެއަށް ދިޔައީއެވެ. އެއިރު ވެސް ބައްޕަގެ ހާލަތަށް ބަދަލެއް ނާންނަ ކަމަށްވެއެވެ. ނަމަވެސް ގެއަށް އައިސް އަލުން ފެންވަރަން ނުވަދެވިގެން އުޅެނިކޮށް ދޮންމަންމަ އަހަރެންގެ ފޯނަށް ގުޅާފައި ބައްޕަ ނިޔާވި ޚަބަރު ދިނެވެ.\nއަހަރެންގެ ހިތަށް އަސަރުތަކެއް ކުރިއެވެ. ނަމަވެސް އެއީ އަހަރުތަކެއް ފަހުން ބައްޕަ ފެނުމުގެ ފުރުސަތު ލިބުނުއިރު ހަމައެކަނި މަރުވެފައިވާ މަސްގަނޑު ދެކެލަން ފުރުސަތު ލިބުމުންނެއް ނޫނެވެ. ކޮންމެ މީހަކު ވެސް އެދޭނެ ފަދަައިން ރަނގަޅު މަންމައެއްގެ އިތުރުން ރަނގަޅު ބައްޕައެއް ވެސް ލިބޭނެ ކަމުގެ އުއްމީދެއް އޮވެފައި އެކަން ހަގީގަތަކަށް ނުވެ، އެ ހުވަފެން ފަނާ ވީމައެވެ.\nއަހަރެންގެ ބައްޕަ ފަހުން ތައުބާވި ކަމެއް، އަދި އަހަރެންނަށާއި ފިރާޝާއަށް ރަނގަޅު ދިރިއުޅުމެއް ހޯދައިދޭން އުޅުނުކަމެއް ވެސް ނޭނގެއެވެ. ހަމައެކަނި އެނގުނުހާ ވެސް ކަމަކީ އެ ހުރިހާ އަހަރުތަކެއްގައިހެން، ދޮންމަންމަގެ ނުފޫޒު ގަދަކަމުން އަހަރެންނާއި ފިރާޝާއާ ބައްދަލު ކުރުން ދޮންމަންމަ ބައްޕައަށް މަނާކޮށްފައިވާ ކަމެވެ. އެކަން އެނގުނީ، ފަހުން ބައްޕަގެ ގެ ބަހަން ވެގެން ކޯޓަށް ދިޔަ ދުވަހުއެވެ.\nދޮންމަންމަ އަކީ އެހާ ނުލަފާ މީހެއް ކަމެއް އޭގެ ކުރިއަކުން އަހަރެމެންނަކަށް ނޭނގެއެވެ. އައިސީޔޫއަށް އަހަރެން ވަންނަ އުޅުމުން ވެސް ދޮންމަންމަ ދޮގު ހަދައި، ހޮސްޕިޓަލްގެ މެނޭޖްމަންޓްގެ ބޮލުގައި ނުހައްގު އިލްޒާމެއް އަޅުވާ، ބައްޕަ ދިރިއޮއްވާ ދެކެލަން އަހަރެންނަށް އޮތް ހަމައެކަނި ފުރުސަތު ގެއްލުވާލީ ކީއްވެކަން ވެސް އެނގުނީ އެ ދުވަހުއެވެ. “ހަމައެކަނި ފުރުސަތޭ” މިބުނީ އެ ދުވަހު ކޯޓުގައި އެނގުނު ގޮތުގައި އޭގެ ކުރިން ވެސް ބައްޕައަށް ވަނީ ދެ ފަހަރަށް ހާޓް އެޓެކް ޖެހިފައެވެ. ނަމަވެސް އަހަރެންނަށާއި ފިރާޝާއަށް ދޮންމަންމަ އެކަން އޮތީ ސިއްރުކޮށްފައެވެ. އެހެންކަމުން ތިން ވަނަ ހާޓް އެޓެކް ޖެހުމާއެކު ބައްޕަ ދުނިޔެ ދޫކޮށްދާނެކަން ދޮންމަންމައަށް ވެސް ކަށަވަރު ވާނެތީއެވެ.\n“ވަރަށް ރަހުމް ކުޑަ ދެކުދިން. އައިސީޔޫގައި އޮތް އިރު ވެސް ނާދޭ،” ބުރުގާ އަޅާފައި އިން ޣާޒީ އަރިހުގައި ދޮންމަންމަގެ ފިރިހެން ގާނޫނީ ވަކީލު ބުންޏެވެ. އަންހެން ޣާޒީއަކަށް ދެ އަންހެނެއްގެ “ނުބައިކަން” ވިއްކައިގެން ކޯޓު ކޭސް ކާމިޔާބު ކުރެވިދާނެ ކަމަށް ހެއްޔެވެ؟\nފިރާޝާއަށާއި އަހަރެންނަށް ދެ މީހުން ދެ މީހުންނާ ދިމާލަށް ބޭއިޚްތިޔާރުގައި ބަލައިލެވުނެވެ. ދޮންމަންމަ އެ ވަރުގެ ބޮޑު ދޮގެއް ވަކީލު ލައްވާ ހެއްދީތީއެވެ. އަހަރެމެން ދެ މީހުން ދެން ދޮންމަންމައާ ދިމާއަށް ބަލައިލީމެވެ. ދޮންމަންމަ އިނީ އިސްދަށަށް ޖަހައިގެންނެވެ. ލަދުން ހެއްޔެވެ؟ ކޮން ކަމަކާ ހެއްޔެވެ؟ ދޮގު ހަދަނީ އަމިއްލަ އިޚްތިޔާރުގައި ނޫން ހެއްޔެވެ؟\nދޮންމަންމަގެ ގާތުގައި އެ ބަނޑުން ބައްޕަ އަށް ލިބުނު ހަތަރު ކުދިން ވެސް ތިއްބެވެ. އެ ކުދިންނަކީ ހަގީގަތުގައި ވެސް ވަރަށް “ނައިސް” ކުދިންތަކެކެވެ. އައިސީޔޫއަށް އަހަރެން ދިޔަ ދުވަހު ވެސް އަހަރެންނާ ވަރަށް ރީއްޗަށް ވާހަކަ ދެއްކިއެވެ. ޒުވާން ޖީލު ކަމަށް ވުމުން ދޮންމަންމަ ކަހަލަ “ޑައިނޮސޯ”އެއްގެ ނޭއްގާނީކަން ނުހުންނަނީ ކަންނޭނގެއެވެ.\nދޮންމަންމަގެ ދެވަނަ “ފޭކް” ކަމަކީ އެ ދުވަހު ކޯޓަށް ގާނޫނީ ވަކީލެއް ގެންދިޔުމެވެ. ނަމަވެސް އޭގެ ކުރީ ދުވަސްތަކުގައި ގެ ބެހުމުގެ ވާހަކަ ފޯނުން ދެއްކިއިރު ވާހަކަ ދެއްކީ ހިނިތުން ޒާތަކަށެވެ. އެހެންކަމުން އަހަރެންނާއި ފިރާޝާ އެ ދުވަހު ކޯޓަށް ދިޔައީ އެކަންޏެވެ. ގާނޫނީ ވަކީލެއް ގޮވައިގެންނެއް ނޫނެވެ. ދޮންމަންމަ މަކަރުވެރި ކުޅިގަނޑެއް ކުޅޭނޭކަން އެނގޭ ނަމަ، އަހަރެމެން ދެ މީހުން ވެސް ގާނޫނީ ވަކީލަކު ގެންދިޔައިމުހެވެ.\n“ތިޔައީ އަޑު އަހަން ބޭނުން ވާހަކައެއް ނޫން،” ފަނޑިޔާރު ކަމަނާ ޖަވާބު ދެއްވިއެވެ. “އެ ދެ ކުދިންގެ ބައްޕަގެ ބިމުން ވާރުތަވާ ބައެއް ވާރުތަވުން ބިނާވެފައި އޮންނަނީ އެކުދިންގެ ސުލޫކީ މައްސަލަތަކާ ގުޅިފައެއް ނޫން.”\nފަނޑިޔާރު މިހެން ވިދާޅުވުމުން ދޮންމަންމަގެ ގާނޫނީ ވަކީލަށް ހުއްޓުން އެރިއެވެ. އަދި މޫނުމަތިން “ހުތްވެފައި” ހުރިި ފާޑަކަށް ހުއްޓެވެ.\nގެއަށް އާދެވުމާއެކު އަހަރެންނަށާއި ފިރާޝާ އަށް ރޮވެން ފެށިއެވެ. އަހަރެމެން ދެ މީހުން ހީކޮށްގެން ހުރީ މިއީ ވަރަށް ފަސޭހައިން ނިމޭނެ ކަމެއް ކަމަށެވެ. ނަމަވެސް އެހާ ހިސާބުން އަހަރެމެންނަށް އެނގުނީ ދޮންމަންމަ ހުރީ އަހަރެމެން ދެ ބެއިންނަށް ބައްޕަގެ ގެއިން އެންމެ އިންޗިއެއް ވެސް ދޫކުރާ ގޮތަކަށް ނޫން ކަމެވެ. މި ކަހަލަ އާދައިގެ ކަމެއްގައި ގާނޫނީ ވަކީލެއް ހޯދީ އެހެންވެގެން ކަމެވެ. އެހެންކަމުން އަހަރެމެން ދެ މީހުން ވެސް ގާނޫނީ ވަކީލެއް ހޯދީމެވެ. ކޯޓަށް ގޮސް ކޮންމެ ދުވަހަކު ހައިޖާނުގަނޑެއްގެ ތެރޭގައި އުޅެން ބޭނުން ނުވާތީއެވެ.\nއެއިރު ފިރާޝާ ވަނީ އަހަރެން ވެސް މެލޭޝިޔާ އަށް ގޮސް، އޭނާގެ ގޭގައި ދިރިއުޅެން ފެށުމަށް ދައުވަތު ދީފައެވެ.\nއޭގެ ތަންކޮޅެއް ކުރިން އޭނާ ވަނީ މަންމަ ވެސް ގެންގޮސްފަ އެވެ. އަދި ސައިކިއޭޓްރިސްޓަކަށް ދައްކައި، އެ ނަފުސާނީ އިލްމްވެރިޔާގެ ބެލުމުގެ ދަށުން ގަވައިދުން ކައުންސެލިންގެ އިތުރުން ބޭސް ވެސް ދެމުންނެވެ. މަންމަގެ ހާލު އިހުނަށް ވުރެ މިހާރު ރަނގަޅުހެން ހީވެއެވެ. ސަބަބަކީ ގޭތެރޭގައި ކުރިން ކުޅޭ ބައެއް “ކަސޯޓީ” ޑްރާމާތައް މިހާރު ނުކުޅޭތީއެވެ. އަދި ބައެއް ފަހަރު ހިތަށް އަރައިފިއްޔާ އަމިއްލައަށް ބަދިގެއަށް ވަދެ އަހަރެމެންނަށް ކައްކާ ދޭތީއެވެ. މަންމައަކީ ވަރަށް މީރުކޮށް ކައްކަން އެނގޭ މީހެއްކަން އަހަރެމެންނަށް އެނގުނީވެސް އެހާ ހިސާބުންނެވެ. ނަމަވެސް އަދިވެސް އާދައިގެ މީހެއްހެން އާއްމު ގޮތެއްގައި ވާހަކަ ދައްކައެއް ނޫޅެއެވެ. އަދިވެސް ހުންނަނީ ކުޑަވަރެއްގެ ނެގިމަޑުކަމެއްގެ ތެރޭގައެވެ.\nގާނޫނީ ވަކީލަކު އައްޔަން ކުރުމަށް ފަހު އަހަރެން މެލޭޝިޔާއަށް ބަދަލުވީއެވެ. ފިރިމީހާ ކޮންމެ ތިން މަހުން އެއް މަހު އާދެއެވެ. އެހެންކަމުން އަހަރެން އުޅެން ފެށީ ވަރަށް ވެސް އުފަލާއި ހިތްހަމަޖެހުމުގައެވެ. އެތައް އަހަރެއްގެ ސްޓްރެސް އާ ދުރުވެވުނީމައެވެ.\nކޯޓު ކޭސް ދިޔައީ އަހަރެން ހީކުރި ގޮތަށް ދިގުލައިގެންނެވެ. އަހަރެމެންގެ ގާނޫނީ ވަކީލު އަހަރެމެންނަށް ޚަބަރު ކުރަމުން ދިޔައީ ދޮންމަންމަގެ ގާނޫނީ ވަކީލު ގިނަ ފަހަރަށް ނާންނަ ކަމަށެވެ. ދިގުދަންމަން ވެގެންނެވެ. އެއީ އަދި ކީއްވެކަން އެނގުނީ ހަތް އަހަރު ފަހުންނެވެ. ދޮންމަންމަގެ ދޮށީ ފިރިހެން ދަރިފުޅު ފިރާޒް މީހަކާ އިންނަން ބޭނުންވެގެން، ގެ ބައިކޮށްފައި ވަކިން ދިރިއުޅެން ނިންމި ހިސާބުންނެވެ.\n“މަންމަ ބޭނުމެއް ނުވޭ ދޮންތައަށާއި ތުއްތައަށް ޖެހިޖެހިގެން އޮންނަ ގޮތަށް ދެބައި ދޭކަށް. ކީއްވެ ކަމެއް ނޭނގޭ. މަންމަ ބޭނުން ވަނީ ދޮންތަގެ ބަޔާއި ތުއްތަގެ ބައި ވަކިން އޮންނަން،” އޭނާ އެއް ދުވަހު އަހަރެންނަށް އޯވަސީސް ކޯލެއް ނަގާފައި ބުންޏެވެ. ފިރާޒްގެ އަޑުގައި ވަރަށް މާޔޫސްކަން ހުއްޓެވެ. އެ މަންމަގެ ދުއްތުރާއާ ހެދި އޭނާއަށް ވެސް އާ ހަޔާތެއް ފަށަން ލަސްވަމުންދާތީ ކަންނޭނގެއެވެ.\nއަހަރެން ފިރާޝާއާ ވާހަކަ ދެއްކީމެވެ. ދެން ގާނޫނީ ވަކީލަށް ގުޅީމެވެ.\n“ކޯޓު ދެން އޮންނަ ދުވަހު ޣާޒީ ކައިރީގައި ބުނޭ އެހެންވީމާ ދޮންމަންމަ އެދޭގޮތަށް ގުރު ނަގައިގެން ނަމަވެސް އަވަހަށް އެ ދުވަހުން ދުވަހަށް ނިންމައިދޭށޭ. އަދި ދޮން މަންމަ ކައިރީގައި ބުނޭ އަހަރެންނަށް ލިބޭ ބައިގައި ހަދާނީ ފިޔާ ގުދަނެކޭ، އަދި ފިރާޝާއަށް ލިބޭ ބައިގައި ހަދާނީ އަލުވި ގުދަނެކޭ. އެއިރުން ދޮންމަންމަގެ ނޯށަށް ވެސް ނުކުޅަދާނަ ވާނޭ ނޫންހޭ.”\nޖެއްސުން ކުރަން އެނގޭނީ ހަމައެކަނި ދޮންމަންމައަކަށް ނޫންތާއެވެ. އަހަރެންނާއި ފިރާޝާގެ ވެސް ހުރީ ހަމަ ސިކުނޑިއެއް ވިއްޔާއެވެ.\nކަންތައްތައް ނިމުނީ އެންމެ ފަހުން އަހަރެމެން ހީކުރި ގޮތަށެވެ. އަހަރެންނަށާއި ފިރާޝާއަށް ލިބޭ ދެ ބައި ޖެހިޖެހިގެން އޮންނަ ގޮތަށް އިއުތިރާޒެއް ނެތް ކަމަށް ދޮންމަންމަ ކޯޓުގައި ބުންޏެވެ. އަދި ފަނޑިޔާރު އެގޮތަށް އެ މައްސަލަ ނިންމަވައިދެއްވިއެވެ.\nނަމަވެސް އަހަރެންނާއި ފިރާޝާ ބައްޕަގެ ގޭގައި އުޅޭކަށް ބޭނުމެއް ނޫނެވެ. އެއީ އެއްވެސް އިރެއްގައި އަހަރެމެން ދެ ކުދިން އުޅުނު ގެއެއް ނޫނެވެ. އެއީ އަހަރެމެންނަށް ބީރައްޓެހި ގެއެކެވެ. އެހެންކަމުން އަހަރެމެންނަށް ލިބުނު ދެބައި ބޮޑު ފިހާރައެއް ހެދުމަށް ފިރާޒްގެ އެދުމުގެ މަތިން އޭނާއަށް ކުއްޔަށް ދިނީއެވެ. ރާއްޖޭގައި އުޅެން ބޭނުން ނުވުމުގެ އަސްލު އެހެން ސަބަބެއް ވެސް އެބައޮތެވެ. އެ މާލެއަކީ އަހަރެންނަށް ނަފުސާނީ އެތައް އަސަރުތަކެއްގެ ބިންވަޅު ނެގިފައިވާ ތަނެވެ. ނަމަވެސް ހިތްއެދެނީ އަހަރެން ދުނިޔެ ދޫކޮށް ދާއިރު އެ ފަސްގަނޑުގައި އަހަރެންގެ ފުރާނަ ނެތް މަސްގަނޑު ވަޅުލެވުމަށެވެ. (ނިމުނީ)


RD: sheenaa ge andhaazaa-6mas dhuvahuge therey gai 13000 ah vure gina meehun covid 19 ah positive vaane\nޑރ.ޝީނާގެ އަންދާޒާ : 6މަސްދުވަހުގެ ތެރޭގައި ...\nby vomadmin July 30, 2020\nކޯވީޑް-19އާ ގުޅިގެން މިހާރު އަޅާފައިވާ ފިޔަވަޅުތައް ރަނގަޅަށް ތަންފިޒް ނުކުރެވިއްޖެނަމަ ކުރިއަށް އޮތް6މަސްދުވަހުގެ ތެރޭގައި ތޭރަ ހާހަށްވުރެ ގިނަ މީހުންނަށް ބަލިޖެހޭނެކަމަށް ޕަބްލިކް ހެލްތު އެކްސްޕާޓް ޑރ.ޝީނާ މޫސާ އަންދާޒާ ކުރައްވައިފިއެވެ.\nޑރ.ޝީނާ ޢާއްމުކުރެއްވި އަންދާޒާތަކުގައި ޖުމްލަ 13784 މީހަކަށް ބަލިޖެހޭނެކަމަށް ވަނީ ދައްކާފައެވެ. މި ޢަދަދަކީ ކުރިއަށް އޮތް6މަސްދުވަހުގެ ތެރޭގައި ކޮންމެ ދުވަހެއްގައި ޕޮޒިޓިވްވާނެކަމަށް އަންދާޒާކުރެއްވި ޢަދަދުތައް އެމަހުގެ ޖުމުލަ ދުވަސްތަކާ އެއްކޮށްލުމުން ނުކުންނަ ހަމަސްދުވަހުގެ ޖުމްލަ ނަތީޖާއެވެ.\nޑރ.ޝިނާ ހާމަކުރެއްވި އަންދާޒާތަކުން ދައްކާގޮތުގައި އެންމެ ގިނަބަޔަކަށް ބަލިޖެހޭނެކަމަށް ލަފާކުރެވެނީ މިފެށޭ އޯގަސްޓްމަހުގައެވެ. އެމަހު ދުވާލެއްގެ މައްޗަށް 170 މީހުންނަށް ބަލިޖެހޭނެކަމަށް ދައްކައެވެ. އޯގަސްޓަމަހު އެކަނިވެސް ބަލިޖެހޭ މީހުންގެ ޢަދަދު 2373 އަށް އަރާނެކަމަށް ޑރ.ޝީނާ ވަނީ ލަފާކުރައްވާފައެވެ. އަދި ހޮސްޕިޓަލުގައި ދުވާލަކު 16 މީހުންނަށް ފަރުވާދޭން ޖެހޭނެކަމަށް ލަފާކުރައްވާފައިވާއިރު، މުޅި އޯގަސްޓަމަހު އެކަނިވެސް ހޮސްޕިޓަކުގައި ފަރުވާދޭންޖެހޭ މީހުންގެ ޢަދަދު 475އަށް އަރައެވެ. އަދި އައިސީޔޫގައި ފަރުވާދޭންޖެހޭ މީހުންގެ ޢަދަދު 47 އަށް އަރާނެކަމަށްވެސް ވަނީ ލަފާކުރައްވާފައެވެ.\nޑރ.ޝީނާގެ އަންދާޒާ ދައްކާގޮތުން ސެޕްޓެމްބަރު މަހުވެސް ބަލީގެ ޙާލަތު ރަނގަޅެއް ނުވާނެއެވެ. އެގޮތުން ސެޕްޓެމްބަރު މަހު ދުވާލަކު ބަލި ޖެހޭނެކަމަށް ލަފާކުރައްވާފައިވަނީ 105 މީހުންނަށެވެ. މިޢަދަދުގައި ދުވާލަކު ބަލިޖެހޭ މީހުންގެ ޢަދަދު ހުންނަނަމަ މުޅި މަހު 1664 މީހަކަށް ބަލިޖެހޭނެކަމަށް ލަފާކުރައްވާފައިވެއެވެ. އަދި ހޮސްޕިޓަލުގައި ދުވާލަކު 10 މީހުން އެޑްމިޓްކޮށްގެން ފަރުވާދޭން ފަށާނެކަމަށް ލަފާކުރެވެއެވެ. އަދި ހޮސްޕިޓަކުގައި ފަރުވާދޭންޖެހޭ މީހުންގެ ޖުމްލަ ޢަދަދު 293 އަށް އަރާނެކަމަށާ، ސެޕްޓެމްބަރު މަހު އައިސީޔޫގައި 29 މީހަކަށް ފަރުވާދޭންޖެހޭނެކަމަށް ޑރ.ޝީނާގެ އަންދާޒާއިން ދައްކައެވެ.\nބަލިޖެހޭ މީހުންގެ ޢަދަދު އެންމެ އަވަހަށްވެސް ދަށްވާން ފަށާނެކަމަށް ލަފާކުރައްވާފައިވަނީ އޮކްޓޫބަރު މަހުއެވެ. އެމަހު ދުވާލަކު ބަލިޖެހޭ މީހުންގެ ޢަދަދު ހުންނާނެކަމަށް ލަފާކޮށްފައިވަނީ 68 ގައެވެ. އަދި ނޮވެމްބަރު މަހު ދުވާލަކު ބަލިޖެހޭނެކަމަށް ލަފާކޮށްފައިވަނީ 29 މީހަކަށެވެ. އަދި މިއަހަރުގެ ޑިސެމްބަރު މަހު ބަލިޖެހޭ މިހުންގެ ޢަދަދު ދުވާލަކު ހުންނާނެކަމަށް ލަފާކޮށްފައިވަނީ 18 ގައެވެ.\nޑރ.ޝީނާ މޫސާ ވިދާޅުވީ، ޢުމުރުން ދުވަސްވީ މީހުންނަށް ބަލިޖެހޭ ޢަދަދު މިހާރު ވަރަށް ބޮޑަށް އިތުރު ވެފައިވާކަމަށެވެ. އަދި މިހާރު އިތުރުވަމުން ދާގޮތަށް ބަލިޖެހޭ މީހުންގެ ޢަދަދު އިތުރުވަމުންދާނަމަ ހޮސްޕިޓަލުގައި އެޓްމިޓްކޮށްގެން ފަރުވާ ދޭންޖެހޭ މީހުންގެ ޢަދަދު އިތުވާނެކަމަށް ޑޮކްޓަރ ވިދާޅުވިއެވެ.\n“ކުރިއާ އަޅާބަލާއިރު މިހާރު ދެމީހަކު ނޫނީ ތިން މީހަކު ހޮސްޕިޓަލުގައި އެޑްމިޓްކުރަމުން ދަނީ. އެކަމަކު ކުރިއަށް އޮތްތަނުގައި ލަފާކުރެވެނީ ދުވާލަކު ހަމަ ދެގުނަ ނޫނީ ތިންގުނަ އިތުވާނެކަމަށް، އެޑްމިޓް ކުރެވޭނެކަމަށް. އެހެންވީމަ އައިސީޔޫގައި ބާއްވަންޖެހޭ މީހުންގެ ޢަދަދުވެސް އިތުރުވާނެކަމަށް ލަފާކުރެވެނީ. އަދި މާލެ ސަރަހައްދުގައި ކޯވިޑަށް ތައްޔާރުކޮށްފައިވާ އެނދުތައް، އައިސީޔޫ ފަރުވާދޭންޖެހޭ އެނދުތައް ގާތްގަނޑަކަށް ކިރިޔާ އޭގެން މިވަރަށް ރޭޓް ގޮއްސިއްޔާ މެނޭޖުކުރެވޭނީ.” ޑރ.ޝީނާ ވިދާޅުވިއެވެ.\nމި ޢަދަދުތައް މަދުކުރެވޭނީ، މީހުންގެ ހަރަކާތްތައް މަދުވެ ދިމާވާ މީހުންގެ ޢަދަދު ދަށްކުރެވިގެންކަމަށެވެ. މިހާތަނަށް ރާއްޖޭގައި މަރުވާ މީހުންގެ ޢަދަދު އެހެން ޤައުމުތަކާއި އަލާބަލާއިރު މަދުނަމަވެސް ޖުލައި މަހުން ފެށިގެން ޢުމުރުން ދުވަސްވީ މީހުންނާއި ދިގު މުއްދަތަކަށް ފަރުވާ ހޯދަންޖެހޭ ބަލިތައް ތަހައްމަލުކުރާ މީހުންންނަށް ބަލިޖެހޭ ޢަދަދު އިތުރުވެފައިވުމުން ނިޔާވާ މީހުންގެ ޢަދަދުވެސް އިތުވާނެކަމަށް ލަފާކުރެވޭކަމަށެވެ.\nޑރ.ޝީނާ ވިދާޅުވީ މާސްކު އެޅުން މަޖުބޫރުކަމަކަށް ހެދިނަމަވެސް އޭގެ އަސަރު އޯގަސްޓްމަހު ފެންނާނެކަމަށް ލަފާ ނުކުރެވޭކަމަށާ، އޭގެ ނަތީޖާ ފެންނަން ފަށާނީ އޯގަސްޓް މަސް ނިމޭ ހިސާބުގައިކަމަށެވެ. އެހެންކަމުން އެންމެންވެސް ތިމާއާ ދިމާވާ މީހުންގެ ޢަދަދު ދަށްކުރުމަށް ޑރ.ޝީނާ އިލްތިމާސްކުރެއްވިއެވެ.


India Sifain "Iron Man" Ah Badhalu Vany? - Vaguthu\nރާއްޖެ އިން ރެކޯޑް އަދަދަކަށް މީހުން ފައްސިވެއްޖެ - 23 ގަޑިއިރު ކުރިން\nއިންޑިއާ ސިފައިން "އަޔަން މޭން" އަށް ބަދަލުވަނީ؟\n7 މަސް ކުރިން ( ނޮވެމްބަރު 19, 2019 )\nއަސްލު އަޔަން މޭން އަދި އިންޑިއާގެ އަޔަން މޭން\n"އަޔަން މޭން" އޭ ބުނުމުން އެއީ ކާކުކަން ނޭނގޭ މީހަކު މި ޒަމާނުގައި މަދު ވާނެއެވެ. މާވެލްގެ "އަޔަން މޭން" އަކީ މަގުބޫލް ކެރެކްޓާ އެއް ކަމުގައި ވާއިރު، އިންޑިއާ ސިފައިނުން މިވަނީ އަޔަން މޭނުންނަށް ބަދަލުވުމުގެ މިސްރާބަށް ދާން ފަށައިފައެވެ.\nއެ ގައުމުގެ އުއްތަރު ޕްރަދޭޝްގައި އޮންނަ ވަރަނަސީ އަށް ނިސްބަތްވާ އާއްމު ރައްޔިތަކު ވަނީ ދާދި ފަހުން އަޔަން މޭން ސޫޓެއް ހަދައި، އެ ގައުމުގެ އަސްކަރިއްޔާ އާއި ހަވާލު ކޮށްފައެވެ. ޝީޔާމް ޗައުރޭސިއާ ނަމަކަށް ކިޔާ އެ މީހަކީ ޓެކްނޮލެޖީގެ ދާއިރާގައި މަސައްކަތް ކުރަމުން އަންނަ މީހެއް ކަމުގައި ވާއިރު، އޭނާ ބުނާގޮތުން މިފަދަ ސޫޓެއްގެ ބޭނުން އިންޑިއާ އަސްކަރިއްޔާ އަށް ނުހަނު ބޮޑު ވާނެއެވެ.\n"އަހަރެން ގޮވާލަން މި ގައުމުގެ ސަލާމަތީ ބާރުތަކުގައި މަސައްކަތް ކުރައްވާ މީހުން މި ސޫޓު އިތުރަށް ތަރައްގީކޮށް، ބޭނުން ކުރެވޭނެ ގޮތް މަގުފަހި ކުރުމަށް. މިކަން ކުރަން މިހާރު ޕާކިސްތާނުންވެސް ވަނީ ފަށާފައި. މިއީ ދުޝްމަނުންނާއި ކުރިމަތިލާއިރު ވަރަށް މުހިއްމެ އެއްޗެއް. ސިފައިންގެ ފުރާނަ އަކީ އަގުބޮޑު އެއްޗެއްކަން އެންމެނަށްވެސް އެނގޭ. މިފަދަ ސޫޓަކުން އެމީހުންނަށް ރައްކާތެރިކަން ލިބޭނެ" ޝިޔާމް ބުނެފައި ވެއެވެ.\nއަޔަން މޭން ސޫޓު ހެދި އިންޑިއާ މީހާ\nމި ސޫޓު އަދި ހަދާފައި ވަނީ ޓިނު ބޭނުން ކޮށްގެން ހަމައެކަނި ބަލާލެވޭ ގޮތަށެވެ. ނަމަވެސް، މި ޕްރޮޖެކްޓަށް ފައިސާ ހަމަޖެހުމާއި އެކު ޝިޔާމް ވަނީ ބޭނުން ކުރެވޭ ގޮތަށް، އަސްލު ބަޑިތަކާއި އެކު މި ސޫޓު ހަދާނޭ ކަމަށް ބުނެފައެވެ. މި ސޫޓު ލައިގެން ހުންނައިރު ފަހަތުން މީހަކު އަންނަކަންވެސް ސެންސަރުތަކުގެ އެހީގައި އެނގޭނެއެވެ. އަދި ރިމޯޓުންވެސް އެ ސޫޓު ކޮންޓްރޯލް ކުރެވޭނެކަން ފާހަގަކޮށްލެވެއެވެ.\nމި ސޫޓުގައި ހެލްމެޓެއްވެސް އިންނައިރު، އެ ލައިގެން ހުންނަ މީހާ އަށް ވަރަށް ބޮޑު ރައްކާތެރިކަމެއް ލިބިގެން ދާނެއެވެ. ނަމަވެސް މި އުފެއްދި މީހާ މި ސޫޓު ބޭނުން ކުރަން ގޮވާލާފައި ވަނީ ޕާކިސްތާނާއި ގުޅޭ ބޯޑަރު ކައިރީގައެވެ. އިންޑިއާ ސިފައިން ޕާކިސްތާނަށް ދޭތެރެ ތޭރެއިން ހަމަލާތައް ދޭއިރު، އެ ގައުމުގެ މިސްލުމުންގެ ހައްގުތައްވެސް ދަނީ ހުއްޓުމެއް ނެތި ނިޣުޅައިގަންނަމުންނެވެ. މިފަދަ ސޫޓެއް އެމީހުން ޕާކިސްތާނަށް ވުރެން ކުރިން އުފައްދައިފި ނަމަ އޭގެ ގެއްލުން އެންމެ ފުރަތަމަ ލިބޭނީ މުސްލިމުންނަށް ކަމަށް ބުނެ ބައެއް މީހުން ދަނީ ކަންބޮޑުވުން ފާޅު ކުރަމުންނެވެ.\nދުނިޔޭގައި ހުރި އެންމެ ކުރު އަންހެން މީހާ ބޭނުންވަނީ އެކްޓަރަކަށް ވާން\nކޮވިޑް-19: ރެކޯޑް އަދަދަކަށް މީހުން ފައްސިވެ، އިންޑިއާއިން އިތުރު 479 މަރު\nތަންތަނަށް މެއިލް ފޮނުވަަން އެކަނި ބިޔަ ޖަންގައްޔެއް ހުރަސް ކުރާތާ 30 އަހަރު\nނޮވެމްބަރު 19, 2019 21:49\nތިޔަ ސޫޓު ލައިގެން މީހުންގެ ޅަދަ ރިން ކޮޅު ރޭޕްކޮއްލާނެ، އިންޑިޔާ މީހުންގެ ކަށީގަ ހިފާފަ ހުންނަކަމެއް ގެ ރިބޯދީ🐮🐮🐮🐮


Madivaruga Airport alhan havaalu koffi | Mihaaru\nޚަބަރު / ޅ. އަތޮޅު\nމަޑިވަރުގައި އެއާޕޯޓު އަޅަން ހަވާލުކޮށްފި\nމަޑިވަރުގައި އެއާޕޯޓު އެޅުމުގެ އެއްބަސްވުމުގައި އުއްޗު އާއި (ކ-2) އަދި މޫސާ ޒަމީރު (ވ-2) ސޮއި ކުރައްވަނީ. - ފޮޓޯ: ހުރަވަޅި\nޅ. ހުރަވަޅިން، މުހައްމަދު ޔާމީން، މިހާރު\n29 މެއި 2018 - 21:03\nޅ. މަޑިވަރުގައި ޑޮމެސްޓިކް އެއާޕޯޓެއް އެޅުމަށް، މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) ގެ ކުންފުންޏެއް ކަމަށްވާ ކުރެއްދޫ ހޯލްޑިންގްސް އަށް ސަރުކާރުން މިއަދު ދީފި އެވެ.\nޅ. ހުރަވަޅީގައި ހުންނަ ކަނޑުއަޑީގެ، ދުނިޔޭގެ އެންމެ ބޮޑު ރެސްޓޯރަންޓްގައި ބޭއްވި ރަސްމިއްޔާތުގަައި، އެއާޕޯޓު އެޅުމުގެ އެއްބަސްވުމުގައި ސަރުކާރުގެ ފަރާތުން ސޮއިކުރެއްވީ ޓޫރިޒަމް މިނިސްޓަރު އަދި ޕީޕީއެމްގެ ނައިބު ރައީސް މޫސާ ޒަމީރެވެ. ކުރެއްދޫ ހޯލްޑިންގްސްގެ ފަރާތުން ސޮއިކުރެއްވީ އުއްޗު އެވެ.\nޒަމީރު ވިދާޅުވީ މަޑިވަރުގައި އެއާޕޯޓު އެޅުމުގެ މަޝްރޫއަށް އުއްޗުގެ ކުންފުނިން 11 މިލިއަން ޑޮލަރު ހަރަދު ކުރާނެ ކަމަށެވެ. އަދި އެ ކުންފުނީގެ އަމާޒަކީ އެއް އަހަރު ދުވަހުގެ ތެރޭގައި ނިންމައި، އެއާޕޯޓުގެ ހިދުމަތް ފެށޭވަރު ކުރުން ކަމަށް އޭނާ ވިދާޅުވި އެވެ.\nހުރަވަޅީގެ ކަނޑުއަޑީގެ ރެސްޓޯރަންޓްގައި ބޭއްވި ރަސްމިއްޔާތުގައި މޫސާ ޒަމީރު ވާހަކަ ދައްކަވަނީ. -\nމަޑިވަރު އެއާޕޯޓަކީ 1.2 ކިލޯމީޓަރުގެ ރަންވޭއަކާއެކު ތަރައްގީ ކުރާ އެއާޕޯޓެކެވެ. އޭގެ އިތުރުން، އެ ކުންފުނިން ބޭނުންނަމަ، ސިޓީ ހޮޓަލެއް އެ ރަށުގައި އެޅުމުގެ ފުރުސަތު އޮންނާނެ އެވެ. އަދި އައިލެންޑް އޭވިއޭޝަނާއި ޓްރާންސް މޯލްޑިވިއަން އެއާވޭސް (ޓީއެމްއޭ) ގެ މުވައްޒަފުން ތަމްރީން ކުރާ ތަނެއް ހަދައި ޒުވާނުންނަށް އިތުރު ފުރުސަތުތަކެއް ހޯދައި ދިނުމަށް ވަނީ ނިންމައިފަ އެވެ.\n"އެއާޕޯޓު ތަރައްގީ ކުރާތީ ރިސޯޓު ދީ ނަހަދަން. މަތިންދާބޯޓު ޖައްސައިގެން ލިބޭ އާމްދަނީން ދެކޮޅު ނުޖެހޭނަމަ، އެތަނުގައި ސިޓީ ހޮޓާ ތަރައްގީ ކުރެވޭނެ. އެނގިފައި އޮތް ގޮތުން މި ބޭފުޅުން އެ އޮޕްޝަން ބޭނުން ކުރައްވާނެ،" ހުރަވަޅީގައި ހުންނަވައި ޒަމީރު ވިދާޅުވި އެވެ،\n"ރާއްޖޭގައި މި ދުއްވާ 50 ނޫނީ 70 ފަސިންޖަރުންގެ ޑޭޝް އަށެއް، ރާއްޖޭގައި އާންމުކޮށް ބޭނުންކުރާ ކަހަލަ ކުދި މަތިންދާބޯޓު ޖައްސައި، ނައްޓާލެވޭ ވަރުގެ ރަންވޭއެއް އަޅާނީ،"\nމަޑިވަރުގައި އެއާޕޯޓެއް އެޅުމަށް މި އަހަރުގެ ބަޖެޓުގައި ހިމަނާފައެއް ނުވެ އެވެ. ޒަމީރު ވިދާޅުވީ ބަޖެޓުގައި ނެތަސް، ސަރުކާރުން ބޭނުންވީ އަމިއްލަ ކުންފުންޏަކާ ހަވާލުކޮށްގެން މަސައްކަތް ކުރަން ކަމަށެވެ. އަދި މަޑިވަރުގައި އެއާޕޯޓު އެޅުމަށް 2-3 ހެކްޓަރުގެ ބިން ހިއްކާނެ ކަމަށް އޭނާ ވިދާޅުވި އެވެ.\nހުރަވަޅީގައި ޗަމްޕާ މުހައްމަދު މޫސާ ނޫސްވެރިންނަށް މިއަދު މައުލޫމާތު ދެއްވަނީ.\nޒަމީރު ވިދާޅުވީ މަޑިވަރު އެއާޕޯޓަކީ ޅ. އަތޮޅުގެ ރައްޔިތުންގެ އިހްސާސްތަކާ ވަރަށް ބޮޑަށް ގުޅިފައި އޮތް އެއާޕޯޓެއް ކަމަށެވެ. ޅ. އަތޮޅުގައި އެއާޕޯޓެއް އެޅުމުގެ ވާހަކަތައް ދައްކާތާ ވަރަށް ގިނަ ދުވަސްތަކެއްވެފައިވާއިރު، އެކި ސަރުކާރުތަކަށް އެކަން ވެފައިނުވާ ކަމަށް ވެސް އޭނާ ވިދާޅުވި އެވެ.\nޒަމީރު ވިދާޅުވި ގޮތުގައި ކުރެއްދޫ ހޯލްޑިންގްސްގެ ފަރާތުން އަޅާ އެއާޕޯޓުގެ ސަބަބުން އަތޮޅުގެ ޓޫރިޒަމަށް ވަރަށް ބޮޑު ކުރިއެރުމެއް ލިބިގެންދާނެ އެވެ. އަދި އުއްޗުއަކީ ރައްޔިތުންނަށް ދިމާވާ ކަންކަމުގައި އަބަދުވެސް ސަރުކާރާ ގުޅިގެން އެހީތެރިވަމުން އަންނަ ބޭފުޅެއް ކަމަށް އޭނާ ވިދާޅުވި އެވެ.\nނޫސްވެރިން ކުރި ސުވާލުތަކަށް ޖަވާބު ދެއްވަމުން އުއްޗު ވިދާޅުވީ ކުރިއަށް އޮތް ތަނުގައި މިކަހަލަ ކިތަންމެ ޕްރޮޖެކްޓެއް ފެށިގެން ދާނެ ކަމަށެވެ. އަދި ރާއްޖޭގައި ތަރައްގީގެ މަޝްރޫއުތައް ހިންގަމުން ގެންދަނީ "އެންމެ ފުރަތަމަ ގައުމު" ކަން އެނގިހުރެ، އެކަމަށް އިސްކަން ދީގެން ކަމަށް ވިދާޅުވި އެވެ.\n"ރައީސް ޔާމީން އަބަދުވެސް ވިދާޅުވާނެ، ފުރަތަމަ ގައުމޭ. ގައުމާ ގުޅޭ ކަމަކަށްވީމަ އަޅުގަނޑު ހިތަށް އެރީ އެއާޕޯޓު އެޅުމުގެ މަސައްކަތް ކުރާނީއޭ،" އުއްޗު ވިދާޅުވި އެވެ.\nއުއްޗު ވިދާޅުވި ގޮތުގައި މަޑިވަރުގައި އެއާޕޯޓު އެޅުމުގެ ސަބަބުން، ޅ. އަތޮޅުގެ ރަށްތަކުގައި ދިރިއުޅޭ ރައްޔިތުންނަށް ވަޒީފާގެ ފުރުސަތު ފަހިވެގެން ދާނެ ކަމަށެވެ. އަދި ކޮންމެ މީހަކު ވެސް މަސައްކަތް ކުރަންވާނީ ގައުމަށް ކޮންމެވެސް ހިދުމަތެއް ކޮށްދެވޭތޯ ކަމަށް އޭނާ ވިދާޅުވި އެވެ.\nމަޑިވަރު އެއާޕޯޓު އެޅުމަށް ކުރެއްދޫ ހޯލްޑިންގްސްގެ އާ ހަވާލުކުރުމަށް ބޭއްވި ރަސްމިއްޔާތުގައި ނައިފަރު ދާއިރާގެ މެމްބަރު އަހުމަދު ޝިޔާމާއި ޅ. ހިންނަވަރަށް އުފަން ހެލްތު މިނިސްޓަރު އަބްދުﷲ ނާޒިމާއި ކުރެއްދޫ ހޯލްޑިންގްސްގެ އިސް ބައެއް ބޭފުޅުން ބައިވެރިވެވަޑައިގެންނެވި އެވެ.\nމަޑިވަރަކީ މީގެ ކުރިން ސިފައިން ތަމްރީންތަކުގައި ބޭނުން ކުރި ރަށެކެވެ. ޅ. އަތޮޅުގައި މީހުން ދިރިއުޅޭ ހަތަރު ރަށެއް އޮންނައިރު، އެއީ ހިންނަވަރާއި ނައިފަރާއި ކުރެންދޫ އަދި އޮޅުވެލިފުށީގަ އެވެ. އެ އަތޮޅުގައި ފަސް ރިސޯޓު އޮންނައިރު، އިތުރު ރިސޯޓުތަކެއް ހެދުމުގެ މަސައްކަތް ކުރަމުންނެވެ.\nޓޫރިޒަމް މިނިސްޓްރީ ޅ. އަތޮޅު ޅ. މަޑިވަރު ކުރީގެ މިނިސްޓަރު މޫސާ ޒަމީރު\n26 ކޮމެންޓް, 47 ރިއެކްޝަންސް\nޔާމީންގެ ކެމްޕޭނަށް އިތުރުވި ބޯޅެކެވެ، ނަމަވެސް ތިކަން ހަގީގަތަކަށް ވެއްޖެނަމަ ޅ. އަތޮޅުގެ ރައްޔިތުންނަށް ދަތުރުފަތުރުގެ ގޮތުން ލިބުނު ކުރިއެރުމެއް، ހިތަށް އަރާ ރާއްޖެ މިއަދުގެ ހާލަތަށް މިއަޅައި އެއާޕޯރޓްތަށް އިކޮނޮމިކަލީ ވަޔަބަލް ވާނެބައިއޭ، ނޫނީ ދުވަސްކޮޅަކުން ހިރަފުސްފޮޅަން ހެދޭ ތަންތަން ބާވައޭ..\nމިހެން ބޮޑެތި ރައްތަކާ ފަޅު ތައް ލިބެންޔާ އަހަރުމެން ވެސް ކިޔާނީ ފުރަތަމ ގައުމޭ، މި މީހުން އަތުން އިންކަމް ޓެކްސް ނަގަން ކެރުނު ވެރިޔަކު ވެސް މިތަނަކައް ފައެއް ނުވިއޭ،\nކޮއްކޯ ރައްތަކާ ފަޅުތައް ނަގައިގެން ގާސިމްމެން ހެން މަސައްކަތް ނުކޮށެއް ނޯންނާނެ މި ކޮމްޕެނީއަކު. ކޮންމެ ރަށެއް ބަރާބަރަށް މަސައްކަތް ހިނގާ ރިސޯޓްތައް ހުޅުވި އެތައް ބަޔަކަށް ވަޒީފާލިބި ސަރުކާރަށް ކުލިތައް ދުވަހުން ދުވަހަށް ލިބެމުންދާނެ. ރަށް ނުހަދައިގެން ކުލި ނުލިބެގެން ކޯޓަށް ދާކަށް ޖެހިފައެއް ނޯންނާނެ. މީވަރަށް ވާހަކަ.\nއަތޮޅުގައި މީހުން ދިރިއުޅޭ ރަށްތަކަށްވުރެ މިލިއަނުން ފައިދާވާ ރިސޯޓްތަށް ގިނަ. އަތޮޅަށް ލިބުނު ތަރައްގީއެއް އެއިން ރަށަކުން ފެންނާކަށް ނެތް.\nމާލޭން ބ ދަރަވަންދޫއަަށް ދަރަވަންދޫން ރ އިފްރަށް އިފްރުން ޅ މަޑިވަރަށް މަޑިވަރުން ނ މާފަރަށް މާފަރުން ށ ފޮނަދޫއަށް ފޮނަދޫން ހދ ކުޅުދުށްފުށްޓަށް ކުޅުދުންފުށިން ހދ ހަނިމާދޫއަށް ހަނިމާދޫން ހއ ހޯރަފުށްޓަށް މޯލުޑިވިޔަށްގެ ފުލައިޓެއްގަ ދަތުރު ކުރާއިރު ކަނޑް ބޯޓެެއްގަ ދިއުމެކޭ ތަފާތެއްނުވާނެ. މޯލްޑިވިއަށް އާއްމްކޮށް ކުރާނި ޓްރާންސިޓް ދަތުރު އަގަށް ބަދަލެއް ނާންނާނެ. އުތުރުގަ އޮންނަ ރަށަކަށް ދާންވެއްޖެޔާ އުދުންސާފަ ޖަންސާވަރުން ފަސިންޖަރުން ތިބޭތި ބޯބުރާންތި ކާފަ..\nބަޖެޓެއް ނެތް. އެއާޕޯރޓް އަޅާށޭ ކިޔާފަ ހުވަފެން ދައްކަންވެގެން.\nބަލަ ބަޖެޓް ބޭނުން ވޭތަ އުއްޗު އެކަން ކުރަންނާ. ކިޔަސް އިންގެނީ އެއް ނޫން.\nކިތަންމެ ބޮޑު ފަޅުރަށެއްގަވެސް ބިންކޮޅެއް ހިއްކާލައިގެންނޫނީ ފަރުޖެއްސޭނެ އެއްވެސްގޮތެއް ނޯންނަނީދޯ.\nރަށްރަށުގައި ގަސްކަނޑައިގެން ހަދާތީ މިހާރު ހުރިރަށްރަށުގައި ހެދުން ގޯސް ވެގެން މިއުޅެނީ.. ދެން ހަދަން ޖެހޭނީ ޖައްވުގައި.\nކަލޯ 2-3 ހެކްޓަރަކީ 500×500 ފޫޓް ވަރު ތަންކޮޅެއް. ތަނެއް ދޮރެއް ނޭންގުނަސް އިކޮނޮމިސްޓޭ ކިޔާ އަނގަ ހުޅުވާތި.\nމަހުޖަނުންވީމަ ކަނޑް އަޑީ ރެސްޓޯރެންޓްގައި ސޮއިކުރުމުގެ ރަސްމީޔާތުވެސް. ކޮންކަހަލަ ބޭ އިންސާފެއްތޯ.\nއެއީ އެމީހުންގެ އަމިއްލަ ރިސޯޓެއް އިނގޭތޯ. އެހާ ބޮޑަށް އިމޯޝަނަލް ނުވެބަލަ ދެން\nހޭބަލިނުވޭ ބްރޭ. އަމިއްލާ ރިސޯޓްގެ އަމިއްލަ ރެސްޓޯރަންޓްގަ ސޮއިކުރީ\nނައިފަރާ މަޑިވަރު ގުޅުވާލަދިނުން އެދެން....\nކުޅުދުންފުށްޓާއި ހޯރަފުށްޓާއި ފޮނަދޫ ގަ އަޅާ އެއާރފޯޓް ތައް ކޮންޓަކުޓަރަކާ ހަވާލު އަދިވެސް ހަވާލު ނުކުރޭ. މަޑިވަރު އެއާރފޯޓް ހަވާލު ކުރުމަކީ ވަރަށް ބޮޑް ބޭއިންސާފެއް\nމިއަތޮޅުގައި ފާއިތުވި 30އަހަރުގެ ވެރިކަމުން ފެށިގެން ހުވަފެން ދައްކަމުން ދެންމެ ދެންމެ އެއާޕޯޓު އަޅަން ބަޔަކާއި ހަވާލުކޮށްފިހެން ހީވި. ކޮބާތޯ މީގަ ބޭއިންސާފު؟؟ ރައީސް ޔާމީންވެސް މިކަން ހުވަފެނަކަށް ނަހަދާ ކޮށްދީފިނަމަ ކިތަންމެހާ ވެސް ރަނގަޅު\nމަޑިވަރު އެއަރޕޯޓަކީ ސަރުކާރުން އަޅާ އެއަރޕޯޓެއް ނޫން. ކުރެއްދޫ ހޯލްޑިންގްސް އިން ހުރިހާ ޚަރަދެއްކޮށްގެން އަޅާތަނެއް. ސޯ މިކަމަކާ ސަރުކާރުން އަޅާ އެހެން އެއަރޕޯޓަކާ ނުގުޅުވޭނެ.\nރިއާސީ އިންތިހާބު ކައިރިވާވަރަކަނުން ޔާމިން ތަންތަން އިމާރާއްކުރަނީ ހުއްޓުމެއްނެތި އެދަނީ ކަންތަކުރަމުން ހަސަދަވާމީހުން ހަސަދަވިއަސް މީހަގީގަތަކީ ރާއްޖެތެރެވެސް އެދަނީ ތައްގީކުރަމުން.


ދިރާގު ޕްރީސްކޫލް ފުޓްބޯލް ފެސްޓިވަލް ފެށިގެން ކުރިއަށް – މިއަދު 4:30 ގައި ފައިނަލް މެޗް | ދިރާގު ޕްރީސްކޫލް ފުޓްބޯލް ފެސްޓިވަލް ފެށިގެން ކުރިއަށް – މިއަދު 4:30 ގައި ފައިނަލް މެޗް – Sarukaaruge Khabaru\nދިރާގު ޕްރީސްކޫލް ފުޓްބޯލް ފެސްޓިވަލް ފެށިގެން ކުރިއަށް – މިއަދު 4:30 ގައި ފައިނަލް މެޗް\nދިރާގާއި އަހްމަދިއްޔާ އިންޓާނެޝަނަލް ސްކޫލް ގުޅިގެން ކޮންމެ އަހަރަކު ޕްރީ ސްކޫލް ކުދިންނަށް ހާއްސަކޮށްގެން ބާއްވަމުން އަންނަ ޕްރީސްކޫލް ފުޓްބޯޅަ ފެސްޓިވަލް ފަށައިފިއެވެ. މިއީ ދިރާގާއި އަހްމަދިއްޔާ ސްކޫލް ގުޅިގެން މި މުބާރާތް ވިދިވިދިގެން ބާއްވާ7ވަނަ އަހަރެވެ. ހެންވޭރު ބޯޅަ ދަނޑުގައި އިއްޔެ ހެނދުނު ފެށުނު މި މުބާރާތުގެ ކުޅުން މާދަމާގެ ނިޔަލަށް ކުރިއަށްދާނެއެވެ. އަދި 19 އޮގަސްޓް 2017 ހަވީރު 4:30 ގައި ފައިނަލް މެޗް އޮންނާނެއެވެ.\nކުޑަކުދިން ކުރިއެރުވުމާއި އަދި އެކުދިން އެކަކު އަކެކަކާ ގުޅިގެން މަސައްކަތްކުރުމުގެ ރޫހު އަށަގަންނެވުމަކީ ދިރާގުން ވަރަށް ބޮޑު އަހައްމިއްޔަތު ކަމެއް ދޭ ކަމެކެވެ. ކުޑަކުދިންގެ ރައްކާތެރިކަމާއި އެކުދިންގެ ކުރިއެރުމުމަކީ ދިރާގުގެ އިޖުތިމާއީ ޒިންމާގެ ވަރަށް މުހިންމު ދާއިރާއެކެވެ. އަދި މިކަމަށް ގޮވާލައި ދިރާގުން ވަނީ ގިނަ ހަރަކާތްތަކެއް ވެސް މީގެ ކުރިން ހިންގައިފަ އެވެ. މި މުބާރާތަކީ ވެސް އެކުދިން ބާރުވެރި ކުރުވާ ކުދިންގެ މެދުގައި ކުޅިވަރު ކުޅުމުގެ ޝައުގާއި ފޯރި އަށަގަންނެވުމަށް ބާއްވާ ހަރަކާތެކެވެ.\nމި އަހަރުގެ މުބާރާތުގައި މާލެ، ހުޅުމާލެ އަދި ވިލިނގިލި ހިމެނޭހެން 15 ސްކޫލަކުން ބައިވެރިވެފައިވާއިރު 270 އެއްހާ ކުޑަކުދިން މި އަހަރުގެ މުބާރާތުގައި ވާދަކުރާނެއެވެ. ގްރޫޕް ‘އޭ’ ގައި ވާދަކުރަނީ އެކްސެލް އިންޓަނޭޝަނަލް ޕްރީސްކޫލް، ބުރޫޖް ޕްރީ ސްކޫލް، ފަލާހް ޕްރީސްކޫލް އަދި ޝައިން ލާނަރސް ޕްރީ ސްކޫލެވެ.\nމުބާރާތުގެ ގްރޫޕް ‘ޑީ’ ގައި ވާދަކުރަނީ3ޓީމެވެ. އެއީ ގޭޓްވޭ އިންޓަނޭޝަނަލް ސްކޫލް، ގަލޮޅު މަދަރުސާ އަދި ދޮންދޫނި ޕްރީ ސްކޫލެވެ.


Maritime Organistaion Ge Safeeru Kamah Dr. Farahanaz Ayyan Kuranee - Vaguthu\nއިންޓަނޭޝަނަލް މެރިޓައިމް އޯގަނައިޒޭޝަން އަށް ރާއްޖެ އިން ކަނޑައަޅާ ދާއިމީ ސަފީރުގެ ގޮތުގައި އިނގިރޭސި ވިލާތަށް ރާއްޖެއިން ކަނޑައަޅާފައި ހުންނަވާ ސަފީރު، ހ. އަމީނީގޭ ޑރ. ފަރަހަނާޒް ފައިސަލް އައްޔަން ކުރުމަށް ރުހުން ހޯދަން ރައްޔިތުންގެ މަޖިލީހުގެ ކޮމިޓީ އަށް ފޮނުވައިފިއެވެ.\nއެ މަގާމަށް އޭނާ އައްޔަން ކުރުމަށް ރުހުން ހޯއްދެއްވުމަށް ރައީސް އިބްރާހިމް މުހައްމަދު ސޯލިހު މަޖިލީހަށް ފޮނުއްވި ސިޓީފުޅު މަޖިލީހުގައި އަމީން އާއްމު ވަނީ އިއްވަވައި ދެއްވައިފައެވެ. މިއަދުގެ ޖަލްސާގައި އެ ސިޓީ އިއްވެވުމަށް ފަހު މަޖިލީހުގެ ރައިސް އަދި ކުރީގެ ރައީސް މުހައްމަދު ނަޝީދު ވަނީ އެ ނަން ދިރާސާ ކުރުމަށް ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް ފޮނުއްވިކަން އިއުލާން ކުރައްވައިފައެވެ.\nއިނގިރޭސި ވިލާތަށް ރާއްޖެއިން ކަނޑައަޅުއްވާ ސަފީރު ކަމަށް ޑރ. ފަރަހަނާޒް އައްޔަން ކުރުމަށް ރައްޔިތުންގެ މަޖިލީހުން ރުހުންދީފައި ވަނީ 2018 ވަނަ އަހަރުގެ ޑިސެމްބަރު 12 ވަނަ ދުވަހުއެވެ.\nއަދި ރާއްޖެއިން އިނގިރޭސި ވިލާތަށް ކަނޑައަޅުއްވާފައި ހުންނަވާ ސަފީރު ޑރ. ފަރަހަނާޒް ފައިސަލް، އިނގިރޭސި ރާނީ އެލިޒަބަތުގެ އަތްޕުޅަށް "ލެޓާ އޮފް ކްރީޑެންސް" އަރުވާފައި ވަނީ 2019 ވަނަ އަހަރުއެވެ.\nލެޓާ އޮފް ކްރީޑެންސް އަކީ އެ ގައުމެއްގެ ވެރިންގެ ހައިސިއްޔަތުން ބަސްބުނުމުގެ ހުއްދަ ލިބިފައިވާ ބޭފުޅެއްކަން އިނގިރޭސި ސަރުކާރަށް ޔަގީން އެރުވުމުގެ ގޮތުން ގައުމުތަކުގެ ވެރިން ރާނީ އެލިޒަބަތަށް ފޮނުއްވަވާ ސިޓީފުޅެކެވެ.\nޑރ.ފަރަހަނާޒް އަކީ ޕޮލިޓިކްސްގެ ދާއިރާ އިން ޕީއެޗްޑީ ހާސިލު ކުރައްވާފައިވާ ބޭފުޅެކެވެ. އޭނާ ވަނީ މީގެ ކުރިން އިނގިރޭސި ވިލާތަށް ރާއްޖެއިން ކަނޑައަޅާފައި ހުންނަވާ ސަފީރު ކަމާއި ނޯވޭ، ސްޕެއިން ފަރަންސޭސިވިލާތް، ޑެންމާކް، ފިންލެންޑް އަދި ސްވިޑްންއަށް ރާއްޖެއިން ކަނޑައަޅާފައި ހުންނަވާ ނޮން-ރެޒިޑެންޓް އެމްބެސެޑަރުކަންވެސް ކުރައްވާފައެވެ.\nއައްޗީޑި ހެދުން ބުރިއެއް ލައިގެން\nފެބުރުއަރީ 23, 2021 18:12\nފެބުރުއަރީ 24, 2021 00:14\nކިހާ ބޮޑު ބަލވެރިކަމެއް ކިޔަވައިގެން މިރާއްޖޭގަ މަގާމުތައްދީ ބޮޑުމުސާރަދޭން މިނޫން ބައިގަނޑެއް އަޅެ ނެތީތަ....މި އަމީނު ފައިސަލަކާ ..މައިޒާނަކާ.. ސިއްކައަކާ.. ކެނެރީއަކާ ..މަސްއޮޑިއަކާ..ގުއްދޫސްއަކާ....މިދެން އަޅެ ބޮޑުވެއްޖެ ވަލާއެއްދޯ މިގައު މައް......ވިސްނާލަބަލަ....\nފެބުރުއަރީ 24, 2021 00:16\nމިގާ މައް އެއްމެރަނގަޅީ އަލީ އާޒިމު އާއި ޖާބިރު ދެއްތޯ ނަޝީދު


Niuma miss ge foiy hedhumuge dhathuru - Hali News\nނިއުމާ މިސްގެ "ފޮތް ހެދުމުގެ ދަތުރު"\nކުޑަ ކުދިން ޝައުގުވެރިކަމާއެކު ކިޔާލާނެ ދިވެހި ފޮތްތައް ވަރަށް މަދެވެ. ގައުމުތަކުގެ މައުލޫމާތު ކުދިންނަށް ދަސްކޮށްދޭނޭ ދިވެހި ބަހުން ލިޔެފައިވާ ފޮތެއް ނެތެވެ. ރާއްޖޭގައި އުޅޭ ދޫނި ސޫފާ ސޫފީގެ މައުލޫމާތާއި ގަސްގަހާގެހީގެ މައުލޫމާތު ހިމެނޭ ފޮތްތަކެއް ނެތެވެ. މި ލިސްޓު ކިތަންމެހާ ވެސް ދިގުކޮށްލެވިދާނެއެވެ.\nމިކަމަށް ޙައްލެއް ހޯދައްވައި ދެއްވުމަށް މަސައްކަތް ކުރައްވާ އެއްބޭފުޅަކީ ނިޢުމާ މުޙައްމަދު ނުވަތަ ނިޢުމާ މިސްއެވެ. ގިނަ ޓީޗަރުންނަށް ނިޢުމާ މިސް އެނގޭނީ މުދައްރިސުން ތަމްރީން ކުރުމަށް ނެޝަނަލް އިންސްޓިޓިއުޓް އޮފް އެޑިއުކޭޝަން ގައި މަސްކަތްކުރާ ބޭފުޅެއްގެ ގޮތުގައެވެ. ނުވަތަ މަންހަޖުގައިވާ އެސެސްމެންޓް މައުލޫމާތު މުދައްރިސުންނަށް އޮޅުން ފިލުވައިދެއްވާ ބޭފުޅެއްގެ ގޮތަށެވެ.\nނިޢުމާ މިސް ގެންދަވަނީ އޮންލައިންކޮށް "އީ ބުކް" ވޯކްޝޮޕްތައް ބާއްވަމުންނެވެ. އެއީ ވަރަށް ކާމިޔާބު މަސައްކަތެކެވެ. ނިޢުމާ މިސް މިހާރު މިފަދަ އެތައް ވޯކްޝެޕެއް ހިންގަވައިފިއެވެ. އެތައް ބައިވެރިންނާއެކުގައެވެ. ކޮންމެ ވޯކްޝޮޕެއް ވެސް އެހައިމެ ކާމިޔާބެވެ.\nމި ދުވަސްވަރަކީ މުޅިރާއްޖެ ކަހަލަ ގޮތަކަށް ފުރަބަންދުވެފައިވާ ދުވަސްވަރަކެވެ. ކުދިން ގޭގައިތިބޭނީ ފޫހިވެފައެވެ. އެހެންކަމުން މިއީ ކުދިން ކިޔާހިތްވާކަހަލަ ދިވެހި ފޮތްތައް ތައްޔާރު ކުރަން ވަރަށް ރަނގަޅު ފުރުޞަތެކެވެ.\nނިޢުމާ މިސް ހިންގަވާ މި ވޯކްޝޮޕް ތަކަކީ މުދައްރިސުން، ބެލެނިވެރިން، އާންމުން، ކުޑަކުދިންނަށް ވެސް ބައިވެރިވުމުގެ ފުރުޞަތު އޮތް ވޯކްޝޮޕްތަކެވެ. މި ޕްރޮގުރާމުތަކުގައި ބައިވެރިވެ ގޭގައި ތިބެ ފޮތް ހަދަން ދަސްކުރެވިދާނެއެވެ. ކޮމްޕިއުޓަރެއް ލެޕްޓޮޕެއް ނުވަތަ ޓެބްލެޓެއްގެ އެހީގައި މި އީ ބުކް ހަދާލަން ވަރަށް ފަސޭހައެވެ. އަދި ދަސްކުރަންވެސް އެހާމެ ފަސޭހައެވެ. ދެ ދުވަސްތެރޭ ހަތަރު ފަސް ގަޑިއެއްހާއިރުގެ މަސައްކަތުން ތަސްވީރާއެކު ވާހަކަ ލިޔެ، އަޑު އަޅައި، އާދައިގެ ފޮތްހަދައި އަދި ކޮމިކް ހަދަންވެސް ދަސްވެއެވެ.\nމި ޕްރޮގްރާމުތަކުގައި ބައިވެރިވެ ފޮތްހަދަން ދަސްވުމުން އަމިއްލަޔަށް ފޮތް ތައްޔާރުކޮށް ޝާއިޢު ކުރުމުގެ ފުރުޞަތު އޮންނާނެއެވެ. އަދި އޮންލައިންކޮށް ޕަބްލިޝް ކުރުމުގެ ފުރުޞަތުވެސް އޮންނާނެއެވެ.\nކޮންމެ ބެލެނިވެރިއަކަށްވެސް އޭނާގެ ދަރިން ޝައުގުވެރިވާ ކަންތައްތައް އެނގޭނެއެވެ. އެހެން ކަމުން އެ ކުއްޖަކު ޝައުގުވެރިވާ ކަހަލަ ފޮތް ތައްޔާރު ކޮށްލުމަށް މިއީ ލިބޭ ރަނގަޅު ފުރުޞަތެކެވެ. ނިޢުމާ މިސް އެ އިންނެވީ މިކަން ދަސްކޮށް ދެއްވުމަށް ތައްޔާރަށެވެ. ދެ އަތް ހުޅުވާލައްވައިގެނެވެ.\nއީ ބުކް ވޯކްޝޮޕްގެ އިތުރަށް ޑިޖިޓަލް ކްލާސް ރޫމުގައި ކިޔަވައިދިނުމަށް އަހުލުވެރި ކުރުމަށް ވެސް ވޯކްޝޮޕް ތަކެއް ނިޢުމާ މިސް ކުރިއަށް ގެންދަވައެވެ. މި ވޯކްޝޮޕްގައި ގޫގުލް ޓޫލްސްތަކަށް އަހުލުވެރި ކުރުމާއި އަދި މި ޓޫލްސްތައް ބޭނުންކޮށްގެން އުނގަންނައިދޭން ފަސޭހަ ގޮތްތައް ބުނެ ދިނުމާއި އީ ޕެޑަގޮޖީ އަށް އަހުލުވެރި ކުރުމާއެކު ހުރިހާ ދަރިވަރުން ޝާމިލު ކޮށްގެން އުނގަންނައިދޭނެ ގޮތްތަކުގެ އިތުރަށް އީ ބުކް ހަދަންވެސް ދަސްކޮށްދެއްވައެވެ.\nނިޢުމާ މިސް ތަޢުލީމީ ދާއިރާގައި މަސައްކަތް ކުރައްވާތާ 30 އަހަރަށްވުރެ ގިނަދުވަސް ވެއްޖެއެވެ. މިހާރު އިންނެވީ މިނިސްޓްރީ އޮފް އެޑިޔުކޭޝަންގެ އިންސްޓިޓިއުޓް އޮފް އެޑިޔުކޭޝަން (އެންއައީ) ގެ ޓީޗަރ ޑެވެލަޕްމަންޓް އޮފިސަރ ކޯރޑިނޭޓަރގެ މަގާމުގައެވެ. ގައުމީ ޔުނިވަރ ސިޓީ ، މަންދު ކޮލެޖް، އިސްލާމިކް ޔިނިވަސިޓީ އަދި އެވިޑް ކޮލެޖްގައި ވެސް ޕާޓް ޓައިމް ލެކްޗަރާއަކަށް ވަގުތު ވީވަރަކުން މަސައްކަތް ވެސް ކުރައްވައެވެ.


Molheh haggu, mi ee zuvaan kulhuntherinnah feshumeh: Coach | Mihaaru\nގައުމީ ކޯޗު ޕީޓަ ސެގާޓް ނޫސްވެރިންގެ ސުވާލުތަކަށް ޖަވާބުދެނީ.-- ފޮޓޯ: ނިޝާން އަލީ/ މިހާރު\nމޮޅެއް ހައްގު، މިއީ ޒުވާން ކުޅުންތެރިންނަށް ފެށުމެއް: ކޯޗު\n05 ސެޕްޓެމްބަރ 2019 - 17:46 17 comments\nވޯލްޑް ކަޕް ކޮލިފައިންގައި ރާއްޖެ ކުޅުނު ފުރަތަމަ މެޗުން ރަށުން ބޭރުގައި ގުއާމް އަތުން 1-0 އިން މޮޅުވިއިރު ލިބުނީ ހައްގު މޮޅެއް ކަމަށާއި މިއީ ޓީމުގައި ތިބި ޒުވާން ކުޅުންތެރިންނަށް ރަނގަޅު ފެށުމެއްގެ ގޮތުގައި ދެކޭ ކަމަށް ގައުމީ ކޯޗު ޕީޓަ ސެގާޓް ބުނެފި އެވެ.\nމިއީ މިދިޔަ އަހަރު ސެޕްޓެމްބަރު 15 ވަނަ ދުވަހު ކުޅުނު ސާފް ޗެމްޕިއަންޝިޕް ފައިނަލް މެޗަށް ފަހު ރާއްޖެ އަށް މޮޅުވެވުނު ފުރަތަމަ މެޗެވެ. އޭގެ ފަހުން މެލޭޝިއާއާ ދެކޮޅަށް މިދިޔަ ނޮވެމްބަރު މަހު ކުޅުނު އެކުވެރިކަމުގެ މެޗާއި މި އަހަރުގެ އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގައި ރާއްޖެ ނިންމާލީ މޮޅެއް ނުހޯދަ އެވެ. އޭޝިއަން ކަޕަށް ކޮލިފައިވުމުގެ އަމާޒުގައި މި ފަހަރުގެ ކޮލިފިކޭޝަން ރާއްޖޭން ފެށިއިރު، ރާއްޖޭގެ ކޯޗު ޕީޓަ ސެގާޓަށް ހުރީ ކޮންމެވެސް ވަރެއްގެ ޕްރެޝަރެއްގަ އެވެ. އެއީ މި ވަގުތު ފޯމުގައި ތިބި ސީނިއާ ގިނަ ކުޅުންތެރިން ނުނަގާތީ އާންމުންގެ ފާޑުކިޔުން ބޮޑުވެފައިވާތީ އެވެ.\nގުއާމާ ދެކޮޅަށް ރާއްޖޭން ތައްޔާރުވާން ޖެހުނީ އުނދަގޫ ހާލަތެއްގަ އެވެ. ގުއާމަށް ދިއުމަށް އެމެރިކާ ވިސާ ނަގަން ސްރީ ލަންކާގައި ދިގު މުއްދަތަކަށް ތިބެން ޖެހޭތީ ގައުމީ ޓީމު މިދިޔަ މަހުގެ 14 ވަނަ ދުވަހުން ފެށިގެން އޮތީ އެ ގައުމުގައި ކޭމްޕްކޮށްފަ އެވެ. ލަންކާގައި ޕްރެކްޓިސް ކުރަމުން ދިޔައިރު ގުއާމަށް ދިޔުމަށް ވިސާ ނަގަން ކޮންމެ ކުޅުންތެރިއަކު ދިޔައީ ވަކިވަކިންނެވެ. އެ ގޮތަށް ދިޔައިރު، ގައުމީ ޓީމުގެ ދެ ކުޅުންތެރިން ކަމަށްވާ މިޑްފީލްޑަރު ހުސެއިން ނިހާން (ނިހާޓް) އާއި ގޯލްކީޕަރު ހުސެއިން ޝަރީފް (ހުސެން) އަސް ވިސާ ހަމަނުޖެހިގެން މެޗަށް ނުދެވެ އެވެ.\nގުއާމް މެޗުގެ ކުރިން ސެގާޓް ބުނީ ރާއްޖެ އޮތީ ރަނގަޅު ހާލަތެއްގައި ނޫން ކަމަށާއި އެހެން ނަމަވެސް ތިބި ކުޅުންތެރިންނާ އެކު ރަނގަޅަށް މަސައްކަތްކޮށްގެން މޮޅުވާން ބޭނުން ކަމަށެވެ.\n"މޮޅުވީ ރަނގަޅަށް މޮޅަށް ކުޅުނު ޓީމު. އަހަރެމެން އުނދަގޫ ހާލަތެއްގައި އޮވެ ވިޔަސް ހޯދީ ހައްގު މޮޅެއް. މިއީ ރަނގަޅު މެޗެއް. އަހަރެމެން ބޭނުންވީ މިދިޔަ އަހަރު ސާފް ސުޒުކީ ކަޕްގެ ތަށި ހޯދިއިރު ކުޅުނު އެޓޭކިން ފުޓްބޯޅަ ކުޅެން. އެއީ އަބަދުވެސް އަހަރެންގެ ވިސްނުމަކީ،" މެޗަށް ފަހު ސެގާޓް ބުންޏެވެ.\n"މި ސްޓައިލާ އެކު މި ކުޅުންތެރިން ވޯލްޑް ކަޕް ކޮލިފައިންގެ މެޗަކުން މޮޅުވުމަކީ މިއީ މި ޓީމުގައި ތިބި ޒުވާން ކުޅުންތެރިންނަށް ވެސް ފެށުމެއް."\nމިއަދުގެ މެޗުގައި ރާއްޖޭން ވަނީ 19 އަހަރުން ދަށުގެ ގައުމީ ޓީމުގެ ފޯވާޑް ހަސަން ނަޒީމް (ޗޯޓް) ކުޅެން އަރުވައިފަ އެވެ. މިއީ ސީނިއާ ގައުމީ ސްކޮޑެއްގައި ހިމެނިގެން އޭނާ މެޗެއް ކުޅުނު ފުރަތަމަ ފަހަރެވެ. ސެގާޓް ބުނީ އެ ފަދަ ކުޅުންތެރިން ލައިގެން އޭނާ ކުރިއަށްދާން ބޮޑު އުއްމީދެއް ކުރާ ކަމަށެވެ.\n"18 އަހަރުގެ ކުޅުންތެރިން އަރައި ގައުމީ ޓީމަށް ކުޅޭއިރު މީގެ އަހަންނަށް ވެސް ކުރެވޭ އުއްމީދުތަކެއް އެބަހުރި." ކުރިން އަފްގާނިސްތާން ޓީމަށް ކޯޗުކޮށްދިން ސެގާޓް ބުންޏެވެ.\nގުއާމް ކޮޅަށް ރާއްޖޭގެ ގޯލު ޖެހި ފޭދޫ އިއްބެ (ކ) އާއި އިއްބެ: ލަންކާ ޓްރެއިނިން ކޭމްޕް ފުރުމުގެ ކުރިން. -- ފޮޓޯ: ނިޝާން އަލީ/ މިހާރު\nގުއާމް މެޗަށް ރާއްޖޭން ތައްޔާރުވަމުން އަންނަނިކޮށް ދިމާވި އެންމެ ބޮޑު ކަންބޮޑުވުމަކީ ޓީމުގެ އެންމެ މުހިއްމު އެއް މިޑްފީލްޑަރު އިބްރާހިމް ވަހީދު ހަސަން (އިއްބެ) އަށް މި މެޗުގައި ނުކުޅެވުމެވެ. އިއްބެ ނުކުޅެނީ މިދިޔަ ބުރާސްފަތި ދުވަހު ލޯންޗެއް ބަންޑުން ޖަހާލި ހާދިސާގައި މަރުވި ފަސް މީހުންގެ ތެރޭގައި އިއްބެ ގެ އާއިލާ މެމްބަރުން ހިމެނޭތީ އޭނާ އާއިލާ މެމްބަރުންނާ އެކު ގިނަ ވަގުތު ހޭދަކުރުމަށް ޓީމުން ރިލީޒްދީފައި ހުރުމުންނެވެ.\nމެޗުގެ ކުރިން ވެސް ޓީމުގެ އެންމެ ބޮޑު އުއްމީދަކަށްވެފައި އޮތީ މި މެޗު އިއްބެ އާއި އޭނާގެ އާއިލާ އަށް ޓަކައި ވެސް ކާމިޔާބުކުރުމެވެ. ރާއްޖޭގައި މި ވަގުތު ހުރި އެންމެ ޑިސިޕްލިން އެއް ކުޅުންތެރިޔާ އިއްބެ ވަނީ އޭނާގެ އާއިލާ އަށް ފުޓްބޯޅަ އާއިލާގެ ފަރާތުން ލިބުނު އެއްބާރުލުމަށް ޝުކުރު އަދާކޮށްފަ އެވެ. އަދި އެފްއޭއެމްގެ ރައީސް ބައްސާމް އަދީލް ޖަލީލް ވަނީ ގުއާމް އަތުން ލިބުނު މޮޅު އިއްބެގެ އާއިލާ އަށް ހާއްސަކޮށްފަ އެވެ.\nގުއާމްގެ ކޯޗު އޮސްޓްރޭލިއާގެ ކާލް ޑޮޑް ބުނީ އޭނާގެ ޓީމަށް ރަނގަޅަށް ނުކުޅެވުނު ކަމަށާއި ހުރަހަކަށްވީ ރާއްޖޭގެ ކުޅުންތެރިން އަވަސްވެފައި ޓެކްނިކަލީ ރަނގަޅުވުން ކަމަށެވެ. އަދި މެޗުގައި ހެދުނު ހަމައެކަނި މިސްޓޭކުން އެ ޓީމު ކޮޅަށް ލަނޑެއް ވަނުމުން އަލުން މެޗުގެ ތެރެއަށް އަންނަން އުނދަގޫވި ކަމަށް ޑޮޑް ބުންޏެވެ.\nކޮލިފައިންގައި މި ގްރޫޕްގެ އަނެއް މެޗުގައި މިރޭ ފިލިޕީންސް އަމިއްލަ ދަނޑުގައި ނުކުންނާނީ ސީރިއާއާ ދެކޮޅަށެވެ. ފަސް ޓީމު ކުޅޭ މި ގްރޫޕްގައި ދެން އޮތް ޗައިނާ ކުޅޭ ފުރަތަމަ މެޗަށް ވެގެންދާނީ އަންނަ އަންގާރަ ދުވަހު މާލޭގައި ރާއްޖެއާ ދެކޮޅަށް ކުޅޭ މެޗެވެ. އެ ދުވަހު ގުއާމްގައި ކުޅޭ މެޗުގައި އެ ޓީމާ ބައްދަލުކުރާނީ ފިިލިޕީންސް އެވެ.


އިންތިޚާބު ފަސްކުރުން - Mahfooz's Blog\nadmin 24/02/2019\tޚިޔާލު اضف تعليق 315 ފަހަރު ކިޔާފައި\n2016 ވަނަ އަހަރުގެ ކައުންސިލް އިންތިޚާބަށް އިޢުލާނުކުރެވުމާއެކު ރައީސް ޔާމީން އޭނާގެ އައުވާނުންނާއެކު މިސްރާބުޖެހީ ޖަސްޓިސް ބިލްޑިންގގެ2ވަނަ ފަންގިފިލާގައި ހުންނަ ސިވިލް ކޯޓާ ދިމާލަށެވެ. އެ ކޯޓުގައި ނުހަނު އަސަރާއެކު ވިދާޅުވީ އޭނާ ގެންގުޅުއްވާ ޕާޓީގެ ރައީސް އޭނާއަށް ކުރެއްވި ތާއީދު އަނބުރާ ގެންދިޔައިރު، އެ ތާއީދާއެކު ޕާޓީގެ މެންބަރުންގެ ނަން ލިސްޓުކުރެވުނު ޑޮކިއުމަންޓް އޮތް ހާޑްޑްރައިވް ވެސް ގެންދަވައިފިކަމުގައެވެ. އެ ހާޑްޑްރައިވްއާ ނުލައި ލޯކަލް ކައުންސިލް އިންތިޚާބުގައި ބައިވެރިވުމަކީ މުސްތަޙީލުކަމެއް ކަމަށާއި، އެއީ ޕާޓީއަށް ކުރިމަތިވެފައި އޮތް އިމަޖެންސީ ޙާލަތެއް ކަމުގައެވެ. އެހެންވީމާ، އަލުން އެކަހަލަ ލިސްޓެއް ހަދަން2މަސް ދުވަސް ވެއަތުވާނޭތީ އެ މުއްދަތަށް އިންތިޚާބު ފަސްކޮށްދިނުމަށް ކޯޓުގައި އެދުނެވެ.\nކޯޓުން އެންގީ ތިބާއީ ރަނގަޅު ވާހަކައެއް ކަމުގައެވެ. ޕާޓީ އޮފީހުގައި ހުންނަ ކޮމްޕިއުޓަރެއްގެ ހާޑްޑްރައިވް ނެތި އިންތިޚާބަކަށް ކުރިމަތިލާނީ ކޮންދަފައަކުންތޯ އެދުވަހު ސިވިލް ކޯޓުން ސުވާލު އުފެއްދިއެވެ. ތަހުޒީބު އަދި ދިމިޤްރާޠީ ޤައުމުތަކުގައިވެސް އެކަން އޮންނަނީ އެހެންކަމަށްވެސް އެމުނިއެވެ. ޤާނޫނުއަސާސީއާ ޤާނޫނުތަކާ ކޯޓުތަކުގެ ނިންމުންތަކާ ޙަވާލާދެމުންގޮސް އެންމެ ފަހުން އިއްވީ، އިއްވާނޭކަން މާކުރިންވެސް އެނގިފައި އޮތް ޙުކުމެވެ. އިންތިޚާބު ބޭއްވުނީ ރައީސް ޔާމީން ބޭނުންފުޅުވި ތާރީޚުގައެވެ. ބޮޑު ބައްޔަކުން ރައީސް ޔާމީންއާ އޭނާގެ ޕާޓީ ބަލިވެ، ބޮޑު ލަދަކާ ކުރިމަތިވިއިރު އެ އިންތިޚާބުގެ ކަމަކަށްފަހު ކަމެއް ރޭވި ތަރުތީބުވަމުން ދިޔައީ ރައީސް ޔާމީން ބޭނުންފުޅުވި ގޮތަށެވެ. ބޭނުންފުޅު ނޫން ގޮތަކަށް ކަމެއް ކުރިމަތިވެދާނޭ ޙާލަތެއް މެދުވެރިވެއްޖެނަމަ އެއީ ޙާލަތުއްޟަރޫރާއެވެ. ދައުލަތުގެ ހުރިހާ ބާރުތަކެއް އެއްވެ ރައީސް ޔާމީންގެ ކިބައިން އެ ތަކުލީފު ދުރުކޮށްދިނުމަށް ހިފާނެއެވެ.\nސިވިލްކޯޓުން ނިންމި އެކޯޓުގެ 2016 ވަނަ އަހަރުގެ 2515 ނަންބަރު ޤަޟިއްޔާއަކީ ޙަޤީޤަތުގައި ޖުޑީޝަރީގައި ޖެހުނު ލައްގަނޑެކެވެ. ވަކި ތާރީޚުތަކެއް ކަނޑައެޅި، ޤާނޫނުގައި މުއްދަތު ބަޔާންކޮށްފައި އޮތްކަމެއް އެ ނޫން ގޮތަކަށް ބަދަލުވީ ރައީސް ޔާމީންގެ ހާޑްޑްރައިވްއެއް ގެއްލިއްޖެކަމަށް ބުނި ބުނުމުގެ މައްޗަށެވެ.\nކިރިޔާ އުނދަގުލެއް ކުރިމަތިވާއިރަށް ނުފޫޒު ބޭނުންކުރުމުގެ އެ ނުރަނގަޅު އާދަ ރައީސް ޔާމީންގެ ކަށީގައި އަދިވެސް ހުރީ ހިފާފައެވެ. 2019 ވަނަ އަހަރު ބޭއްވޭ ރައްޔިތުންގެ މަޖިލީހުގެ އިންތިޚާބަށް ކުރިމަތިލާން ބަލާއިރު އަނެއްކާވެސް ޙާލަތުއްޟަރޫރާ ކުރިމަތިވެއްޖެކަމަށް ރައީސް ޔާމީންގެ ޕާޓީތަކުން އެބަބުނެއެވެ. ރައީސް ޔާމީންގެ ޕްރޮގްރެސިވް ޕާޓީ އޮފް ދަ މޯލްޑިވްސްއާއި، ހަމަ އެމަނިކުފާނުގެ ޕީޕަލްސް ނޭޝަނަލް ކޮންގްރެސްއިން ގުޅިގެން، އެކެއްގެ ޖީބުން ކުލި ދައްކައިގެން ހިންގާ، ދެ ޕާޓީގެ އޮފީހުގައި ތިއްބަވައިގެން، އެއް ޕާޓީގެ ނާއިބުރައީސް އަދި އަނެއް ޕާޓީގެ މުއައްސިސްގެ އެއް އަނގައިން ވިދާޅުވީ ޙާލަތުއްޟަރޫރާ ކުރިމަތިވެއްޖެކަމަށެވެ. ހަދީސް ބަސްފުޅެއްގައި އޮވެއެވެ. ތިބާ ލަދުނުގަންނަނަމަ ބޭނުންކަމެއް ކުރާށެވެ. ދެ ޕާޓީގެ ވެރިޔާގެ ތާބިއީންނަށް ބުނާނޭ މިނޫން އިބާރާތެއް ނުވިސްނެއެވެ.\nޢާންމު އިންތިޚާބާ ކުރިމަތިވިއިރު ދެޕާޓީގެ ވެރިޔާ ޖަލުގައި އޮންނަން މެދުވެރިވުމަކީ އިންތިޚާބު ފަސްކުރަންޖެހޭފަދަ ޟަރޫރަތެއް އެކަމުގައި އޮތްކަމެއް ނޫނެވެ. ރިޔާސީ އިންތިޚާބު ބޯމަތިވިއިރު މިހާރު ވެރިކަންކުރާ ކޯލިޝަންގެ ހަތަރު ޕާޓީގެ ލީޑަރުން ތިއްބެވީ ޖަލުގައެވެ. ރައްޔިތުންގެ މަޖިލީހުގެ މެންބަރުން ތިއްބެވީ ޖަލުގައެވެ. ރިޔާސީ ކެންޑިޑޭޓު ގޮވައިގެން ރަށްތަކަށް ދަތުރުކޮށް ދެންވެސް ޖެހުނުކަމެއް ކުރަން އުޅުނީ އަޅުގަނޑުމެން ކަހަލަ ކުދިވެރިންނެވެ. އެ ހާލުގައި އުޅުނުއިރުވެސް އެއްވެސް ޕާޓީއަކުން އިންތިޚާބު ފަސްކޮށްދޭކަށެއް ނޭދެއެވެ. އިންތިޚާބު ބޭއްވުމަކީ ޤާނޫނުގައި ލާޒިމުކުރާ ވަކި މުއްދަތުތަކެއް އެކަމަށް ކަނޑައެޅިފައި އޮތް ވަކި ތާރީޚުތަކެއްގައި ބާއްވަންޖެހޭ އެއްޗެއްކަން ދެޕާޓީގެ ވެރިޔާއާއި އޭނާގެ އައުވާނުން ނޫން އެންމެން ދަނެއެވެ.\nސިވިލް ކޯޓުގެ 2016 ވަނަ އަހަރުގެ 2515 ނަންބަރު ޤަޟިއްޔާގެ ޙުކުމަކީ ޙާލަތުއްޟަރޫރާއެއްގެ ނަތީޖާއެވެ. އެއީ ފަހަރެއްގައިވެސް ހާޑްޑްރައިވް އެއް ގެއްލިގެން ރައީސް ޔާމީންގެ ޕާޓީއަށް މެދުވެރިވި ޙާލަތުގެ ވާހަކައެއް ނޫނެވެ. އެ ޙާލަތަކީ ރައީސް ޔާމީންގެ ނުފޫޒުން ކޯޓުތަކަށް ކުރިމަތިކުރުވާފައި އޮތް ޙާލަތެކެވެ. އެ ޙާލަތުން މިދަނީ އަރައިގަނެވެމުންނެވެ. ސިވިލް ކޯޓުން ބެލުމުގެ އިޚްތިޞާޞްވެސް ނެތް ދުސްތޫރީ މައްސަލައެއް ބަލައި އެކޯޓުން އޭރު ނިންމައިދިން ޙާލަތު މިހާރު ވުޖޫދަކު ނެތެވެ. ރައީސް ޔާމީންގެ ނުފޫޒާއި އަނިޔާވެރިކަމުގެ ޙާލަތު މިއަދު އޮތީ ބަދަލުވެފައެވެ. ރައްޔިތުންގެ މަޖިލީހުގެ އިންތިޚާބު ފަހެއް ނުކުރެވޭނެއެވެ. އެކަން އެގޮތަށް ކުރާކަށް ރާއްޖޭގެ ޤާނޫނުތަކެއް ހުއްދައެއް ނުދެއެވެ. އަދި އެފަދަ ޙާލަތެއް މެދުވެރިވެއްޖެކަމަށް ދެ ޕާޓީގެ ވެރިން ވިދާޅުވާ ވާހަކައިގައިވެސް ޤާނޫނީ ބުރަދަނެއް، ބުއްދީގެ ހަމައެއް ވިޔަސް ނެތެވެ.\nކުރިއަށް ވަގު ހިފަން ދަންތުރަޖެހުން\nފަހަތަށް އަތޮޅުވެރިންނަށްވެސް ހިއްޕޭނީ ވަލުގައެވެ.


Hukuru namaadhuge maaihkan ! - AO News\nހުކުރު ނަމާދުގެ މާތްކަން !\nހަފްތާގެ ދުވަސްތަކުގެ ތެރެއިން އެންމެ މާތް ދުވަހަކީ ހުކުރު ދުވަހެވެ. ބައެއް ޢިލްމުވެރިންގެ އަރިހުގައި ހުކުރު ދުވަހަކީ ޢަރަފާތު ދުވަހަށްވުރެވެސް މާތް ދުވަހެކެވެ.\nކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. ” އެދުވަހެއްގެ މައްޗައް އިރު އެރި އެންމެ މާތް ދުވަހަކީ ހުކުރު ދުވަހެވެ. އެހެނީ އާދަމުގެފާނު ޚަލްޤު ކުރެއްވުނީ ހުކުރުދުވަހެއްގައެވެ. އަދި އެކަލޭގެފާނު ސުވަރުގެ ވެއްދެވުނީ ހުކުރުދުވަހެއްގައެވެ.\nއަދި އެކަލޭގެފާނު ސުވަރުގެއިން ނެރުއްވުނީ ހުކުރުދުވަހެއްގައެވެ. ހަމައެހެންމެ ހުކުރު ދުވަހެއްގައި މެނުވީ ޤިޔާމަތްނުވާ ހުއްޓެވެ.” (މުސްލިމް 854).\nހުކުރު ދުވަހަކީ ހަފުތާގެ ދުވަސްތަކުގެ ތެރެއިން މުސްލިމުންނަށް އެންމެ ޚާއްޞަ ދުވަހެވެ. މިދުވަސް ޚާއްޞަވުމުގެ ސަބަބުތައް ގިނައެވެ. މި ދުވަހަށް ޚާއްޞަ ކުރައްވައި އަޅުކަންތައް ލައްވާފައިވުމީ މި ދުވަހުގެ މާތްކަމާއި މަތިވެރިކަން އަންގައިދޭ ކަމެކެވެ. ހުކުރު ވިލޭރެއިން ފެށިގެން، އެ ދުވަހުގެ މާތްކަން ފެށެއެވެ.\nމި ގޮތުން ހުކުރު ވިލޭރޭ ޖަމާޢަތުގައި ކުރެވޭ ފަތިސްނަމާދަކީ ހަފުތާގެ ތެރޭގައި ކުރެވޭ އެންމެ މާތް ނަމާދެވެ. މާތް ﷲ ރުއްސުންލެއްވި އިބްނު ޢުމަރުގެ ކިބައިން ރިވާވެގެންވެއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. “މާތް ﷲ ގެ ޙަޟްރަތުގައި އެންމެ މާތް ނަމާދަކީ ޖަމާޢަތުގައި ކުރެވޭ ހުކުރުވިލޭރޭގެ ފަތިސް ނަމާދެވެ.” (ރަވާހު ބައިހަޤީ).\nމި ދުވަހުގެ މަތިވެރިކަން އިތުރުވެގެންދަނީ މިދުވަހަށްޓަކައި ޚާއްޞަވެގެންވާ ނަމާދެއް ލައްވާފައިވުމެވެ. އެއީ ހުކުރު ނަމާދެވެ. ހުކުރުނަމާދަކީ ފިރިހެނުންގެ ތެރެއިން ބުއްދި ސަލާމަތުންހުރި، މިނިވަން، އަދި ހުކުރު ނަމާދުކުރުމަށް ކުޅަދާނަވެގެންވާ ކޮންމެ ފިރިހެނެއްގެ މައްޗަށް ފަރުޟުކުރައްވާފައިވާ ނަމާދެކެވެ. މާތްﷲ ވަޙީކުރައްވާފައިވެއެވެ. “އޭ އީމާންވެއްޖެ މީސްތަކުންނޭވެ! ހުކުރުދުވަހު (ހުކުރު) ނަމާދަށް ގޮވައިލެވޭހިނދު ފަހެ، ﷲ ހަނދުމަކުރުމަށް (އެބަހީ: ޚުޠުބާ އަޑުއެހުމާއި، ނަމާދަށް) ތިޔަބައިމީހުން ހިނގައިގަންނާށެވެ! (ޖުމްޢަ).\nހުކުރު ނަމާދަށް ރައްކާތެރި ވުމަކީ ކޮންމެ މުސްލިމު ފިރިހެނެއްގެ މައްޗަށް ވާޖިބު ކަމެކެވެ. އެހެނީ، ޝަރުޢީ ޢުޛުރަކާ ނުލައި ހުކުރު ނަމާދު އަޅައިފި މީހަކު ފާފަވެރިވާނެއެވެ. އަދި ކިއެއްތަ އެއީ އެންމެ ބޮޑުވެގެންވާ ފާފަތަކުގެ ތެރެއިންވާ ފާފައެކެވެ.\nރަސޫލުﷲ صلى الله عليه وسلم ޙަދީޘްކުރައްވާފައިވެއެވެ. “ފަރުވާކުޑަކަމާއެކު ތިން ހުކުރު އަޅައިފިމީހާ ދަންނައެވެ. ﷲ ތަޢާލާ އޭނާގެ ހިތުގައި ސިއްކަ ޖައްސަވާ ހުއްޓެވެ.” ހަމައެހެންމެ ހުކުރު ނަމާދަށް ދިއުމަށްޓަކައި ދަތް އުނގުޅުމާއި، ރީތިވުމާއި، މީރުވަސް ދުއްވުމާއި، އަދި އެންމެ ރީތި ހެދުމެއްލުމަކީ ސުންނަތްވެގެންވާ ކަންތައްތަކެވެ. އަދި ހުކުރު ނަމާދަށް ދިއުމަށްޓަކައި ހިނައިގަތުމަކީ ސުންނަތްވެގެންވާ ކަމެކެވެ. އަދި ޚުޠުބާ ކިޔަމުންދާ ވަގުތުގައި ވާހަކަދައްކާ ހެދުމަކީ މަކުރޫހަ ވެގެންވާ ކަމެކެވެ.\nވީމާ، އެ ދުވަހުގެ ހެޔޮކަން ފުރިހަމަ ގޮތުގައި ލިބިގަންނަ ބައެއްކަމުގައި ވުމަށް ގަދައަޅާ އަޅުގަނޑުމެން މަސައްކަތް ކުރަންޖެހެއެވެ.\nމަޢުލޫމާތު : ދީނީ ޢިލްމުވެރިންގެ ފަތުވާތަކުން ނަގާފައި


ހިޔާ އެއްބަސްވުމުގައި ސޮއިނުކުރާ މީހުންނަށް އިތުރު ފުރުސަތެއް! ހިޔާ އެއްބަސްވުމުގައި ސޮއިނުކުރާ މީހުންނަށް އިތުރު ފުރުސަތެއް!\nހިޔާ އެއްބަސްވުމުގައި ސޮއިނުކުރާ މީހުންނަށް އިތުރު ފުރުސަތެއް!\n14 ޖުލައި 2021 : ހިޔާ ފްލެޓު ތަކުގެ އެގްރީމަންޓްގައި ސޮއިކޮށް ތަޅުދަނޑި ހަވާލު ކުރަން ފެށުން - ފޮޓޯ: ޢަލީ ނަޞީރު / ޕީއެސްއެމް ނިއުސް\nހިޔާ މަޝްރޫއުގެ ދަށުން ފްލެޓު ލިބިފައިވާ މީހުންގެ ތެރެއިން، ފްލެޓުތަކުގެ އެއްބަސްވުމުގައި ސޮއިކޮށްފައިނުވާ މީހުންނަށް އިތުރު ފުރުސަތެއް ހުޅުވާލާފިއެވެ.\nޖުލައި މަހުގެ 14ވަނަ ދުވަހުން ފެށިގެން މިމަހުގެ 24ވަނަ ދުވަހާ ދެމެދު އެކި ސަބަބުތަކާހުރެ އެއްބަސްވުމުގައި ސޮއިކުރަން ނުދާ މީހުންނާއި މިހާތަނަށް ސޮއިކުރުމަށްޓަކައި އެޗްޑީސީން ގުޅާފައިނުވާ މީހުން މިމަހުގެ 28އާއި 29ވަނަ ދުވަހު، އެއްބަސްވުންތަކުގައި ސޮއިކުރަން ދިއުމަށް ފުރުސަތު ހުޅުވާލާފައި ވާނެކަމަށް އެ ކޯޕަރޭޝަނުން ވަނީ ވިދާޅުވެފައެވެ.\nއެއްބަސްވުމުގައި ސޮއިކުރުމުގެ ކަންކަން ކުރިއަށް ގެންދިޔުމުގެ މަސައްކަތް ހުޅުމާލޭ، ސެންތްރޯ މޯލްގެ 2ވަނަ ފަންގިލާގައި ބާއްވާގޮތަށް ވަނީ ހަމަޖެހިފައެވެ.\nއެއްބަސްވުމުގައި ސޮއިކުރުމަށް އިތުރު ފުރުޞަތެއް ހުޅުވާލާފައިވާއިރު ފްލެޓްތަކުގެ ތަޅުގަނޑި ހަވާލުކުރުމާއެކު އޮގަސްޓްމަހުގެ ތެރޭގައި ޢާއިލާތަކުންވަނީ އެމީހުންގެ ފްލެޓްތަކަށް ދިރިއުޅުން ބަދަލުކުރަން ފަށާފައެވެ. އަދި މިހާރުހިޔާ ފްލެޓްތަކަށް މިހާތަނަށް 650 އަށް ވުރެ ގިނަ ޢާއިލާއިން ދިރިއުޅުން ވަނީ ބަދަލުކޮށްފައެވެ.\nހިޔާ ހައުސިންގ ޔުނިޓްގައި ހިމެނެނީ 6720 ހައުސިންގ ޔުނިޓްއެވެ. ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ)އިން ވިދާޅުވީ މިހާތަނަށް 650 އެއްހައި ޢާއިލާއިން ހައުސިންގ ޔުނިޓްތަކަށް ދިރިއުޅުން ބަދަލުކޮށްފަވާކަމަށެވެ. މިއީ ގާތްގަނޑަކަށް 3000އަށްވުރެ ބޮޑު އާބާދީއެވެ.\nފްލެޓްތަކުގެ މަސައްކަތް ކޮންޓްރެކްޓަރާ ޙަވާލުކޮށްފަވަނީ ފިނިޝިން މަސައްކަތްތައް ނުހިމެނޭގޮތަށްކަމުން، ފްލެޓްތައް ވެރިންނާ ހަވާލުކޮށްފަވަނީ ފިނިޝިންގ މަސައްކަތްތައް ނުނިންމައެވެ. ނަމަވެސް ސަރުކާރުންވަނީ މިކަމުގައި، ފްލެޓްގެ ވެރިންނަށް ލުއިތަކެއް ދީފައެވެ.\nއެގޮތުން ފުރަތަމަ ނިންމީ، ފިނިޝިންގ މަސައްކަތަށް3މަސްދުވަހުގެ މުއްދަތެއް ފްލެޓްތަކުގެ ވެރިންނަށް ދިނުމަށެވެ. މި މުއްދަތުގައި އެއްވެސް ކުއްޔެއް ދައްކަން ނުޖެހޭގޮތަށް ސަރުކާރުންވަނީ ލުއި ދީފައެވެ. ފަހުންވަނީ އިތުރު ދެ މަސް އިތުރުކޮށް، މިއަހަރުގެ ނިޔަލަށް އެއްވެސް ފީއެއް ނުނަގާގޮތަށް ނިންމާފައެވެ. ހިޔާގެ މަހު ކުޅީގެ ގޮތުގައި ކަނޑައަޅާފަވަނީ 8500 ރުފިޔާއެވެ. އަދި މެއިންޓަނަންސް ފީގެ 1000ރުފިޔާ ހިމެނެއެވެ.\nފްލެޓްތަކުން ފީ ނަގަން ފެށުމުގެކުރިން އެތަނުގައި ޢާއްމު ޚިދުމަތްތައް ޤާއިމުކުރުމުގެ މަސައްކަތްވަނީ ފަށާފައެވެ. އެގޮތުން ފިހާރަ، ސުޕަމަރޓް، ކެފޭ، ރެސްޓޯރަންޓް އަދި ކްލިނިކާއި ފަރމަސީތައް ހެދުމަށް ޔުނިޓުތައް ދޫކުރުމުގެ މަސައްކަތްތައްވެސް ދަނީ ކުރިއަށެވެ. މިފަދަ ޚިދުމަތްތައް ޤާއިމުކުރަނީ ފްލެޓްތަކުގެ ގްރައުންޑް ފްލޯގައެވެ.\nހިޔާ ގެފިހާރަތައް ހުޅުވާ ހުޅުވާފައެވެ. އަދި ހިޔާ ސަރަޙައްދަށް ސިއްޙީ ޚިދުމަތް ދިނުމަށް ކްލިނިކެއް ތަރައްޤީކުރަންވެސް މިހާރުވަނީ ފަށާފައެވެ. މި ޚިދުމަތް3މަސްދުވަހުގެތެރޭ ފަށަން ޖެހެއެވެ.\nމީގެއިތުރުން ފްލެޓް ސަރަޙައްދުގައި ބިނާކުރި ފުރަތަމަ މިސްކިތް ވެސް ވަނީ ހުޅުވާފައެވެ. އެޗްޑީސީން މިހާރުވަނީ ހިޔާ ސަރަޙައްދަށް އާއްމު ދަތުރުފަތުރުގެ ޚިދުމަތްވެސް ފަށާފައެވެ.\nހިޔާގެ 16ޓަވަރު ތަރައްޤީކުރީ 7000ހައުސިންގ ޔުނިޓާއެކުއެވެ. ނަމަވެސް އާއްމު ޚިދުމަތްތަކަށް ފްލެޓްތަކުގެ ގްރައުންޑް ފްލޯ ކަނޑައެޅުމާ ގުޅިގެން ޔުނިޓްތަކުގެ އަދަދުވަނީ 6720އަށް މަދުކޮށްފައެވެ. ހިޔާގައި ފްލެޓްތަކުގައި ދިރިއުޅޭ ޖުމްލަ އާބާދީ 40،000އިން މައްޗަށް އަރާނެކަމަށް ބެލެވެއެވެ.


SunOnline: Gaumee team ah oi loaybaaeku haamavi dhivehinge naathahuzeebu kan!\nގައުމީ ޓީމަށް އޮތް ލޯތްބާއެކު ހާމަވި ދިވެހިންގެ ނާތަހުޒީބުކަން!\nއައިޝަތު ނުޒުހާ 12 Oct 2021, 19:33\nސޯޝަލް ސެންޓަރު ބޭރުގައި ކިޔޫ ހަދައިގެން ތިބި ބަޔަކު އެތަނަށް ކުނި އަޅާފައި -- ފޮޓޯ / ކިޔުންތެރިއެއް\nމާލޭގެ ކޮންމެ ދިމާލަކަށް ބަލާލިނަމަވެސް މިހާރު ފެނިގެންދަނީ ރަތާއި ފެއްސާއި ހުދުން ޖަރީކޮށްފައިވާ ތަނެވެ. ގައުމީ ޓީމަށް އޮތް ލޯތްބާއި ސަޕޯޓު ހާމަކުރުމުގެ ގޮތުންނެވެ. ރަތް ކުލައިގެ ޖޯޒީ ގަންނަން ފިހާރަތައް ދަށުގައި ކިޔުއެވެ. ގައުމީ ޓީމު ކުޅޭ ކޮންމެ މެޗެއް ބަލަން 18 ގަޑިއިރު ކުރިން ކިޔޫ ދަމާލައެވެ.\nމައްސަލައެއް ނެތެވެ. ދިވެހިންނަކީ ފުޓުބޯޅައަށް ލޯބިކުރާ ބައެކެވެ. ގައުމީ ފުޓުބޯޅަ ޓީމަށް މަރުދޭ ބައެކެވެ. ކިޔޫގައި ކިތަންމެ ގަޑިއިރެއް ހޭދަކުރަން ވެސް ފަހެއް ނުޖެހެއެވެ. ޓިކެޓު ލިބެންޏާ ނިމުނީއެވެ.\nސަރަހައްދީ ފުޓުބޯޅައިގެ ދެ ބާރު ކަމަށްވާ އިންޑިއާއާއި ރާއްޖެ ބައްދަލުކުރާ މެޗު އޮތީ ބުދަ ދުވަހުގެ ރެއެވެ. ދިވެހިންނަށް މުހިންމު މެޗެކެވެ. ތަށި ދިފާއު ކުރުމަށް އޮތް އެންމެ ބޮޑު ޗެލެންޖެވެ.\nއެހެން މެޗުތަކެކޭ އެއްފަދައިން މި މެޗުގެ ޓިކެޓު ގަތުމަށް ވެސް އެތައް ގަޑިއިރެއް ކުރިން ސޯޝަލް ސެންޓަރު ކައިރީގައި ކިޔޫ ދަމާލައިފިއެވެ. ކުރީ މެޗުގައި ޓިކެޓު ނުލިބުމުން އަވަހަށް ލިބޭތޯ ދަންވަރު ކިޔޫއަށް އެރި މީހުން ވެސް މަދެއް ނޫނެވެ.\nއެ ހުރިހާއިރު ކިޔޫގައި ހޭދަކުރީ އެކި ގޮތްގޮތުން މުނިފޫހިފިލުވުމުގައެވެ. ތާސް ކުޅުމުގައެވެ. ބަނޑުފުރީ ކޮފީ ތަށި ތަކުންނެވެ. ލުއި ކާނާ ޕެކެޓުތަކާއި ތަފާތު އެކިއެކި ދަޅުތަކުންނެވެ.\nބައެއް މީހުން ގަބޫލުކުރާ ގޮތުގައި މި ކަމުން ދިވެހިންގެ އެކުވެރިކަމާއި އެއްބައިވަންތަކަން ވަރަށް ރަނގަޅަށް ދައްކައިދިނެވެ. ދިވެހިންގެ ހިތްތަކުގައި ގައުމިއްޔަތަށް އޮތް ލޯތްބާއި ހާއްސަކޮށް ގައުމީ ފުޓުބޯޅަ ޓީމަށް އޮތް ލޯބި ދައްކައިދިނެވެ.\nކިޔޫގައި އެތައް ގަޑިއިރެއް ހޭދަކުރުމަށްފަހު ދިގު އިންތިޒާރުގެ ފޮނި މޭވާއަކީ ޓިކެޓެވެ. ޓިކެޓު ލިބުމުންވީ އުފަލެއްގެ ބޮޑުކަމުން ކޮންމެ މީހަކު ވެސް އަވަހަށް ދިޔައީ ގެއަށެވެ. ވެފައި ހުރި ވަރުބައްޔާއެކުގައެވެ. ބޯން ގެންގުޅުނު ދަޅުތަކާއި ހުސް ފުޅިތަކާއި ލުއި ކާނާތައް ހުރީ ކިޔޫ ހަދައިގެން ތިބި ތަނުގައެވެ. މަގުމަތީގައެވެ. ކައިރީގައި ޑަސްބިން ބަރި ޖަހައިލައިފައި ހުރި ނަމަވެސް ޑަސްޓްބިންތައް މަތީން ހަނދާނެއް ނެތެވެ. ހަނދާން ނެތިނަމަވެސް ދެވުނީ މުޅި ތަން ހަޑިކޮށްލައިފައެވެ. ފަރުދީ ޒިންމާގެ މަތިން ވެސް މުޅިން ހަނދާން ނެތުނީއެވެ.\nބަވަނަ ވަމުން އަންނަ ދުނިޔޭގައި ގަބޫލުކުރުމެއް އޮވެއެވެ. އެހެން މީހަކު ސާފު ކުރާނޭ ކަމަށް ތަނެއް ހަޑިކުރާނަމަ އެކަމުން ދޭހަކޮށްދެނީ އެ މީހެއްގެ ނާތަހުޒީބުކަމެވެ. ނުވިސްނޭ މިންވަރެވެ.\nވެމްކޯގެ ހީވާގި މުވައްޒަފުން އެ ސަރަހައްދު ސާފުކުރާނެއެވެ. އެހެންނަމަވެސް ކައިރީގައި ހުރި ޑަސްޓްބިންތަކުގެ ބޭނުން ނުކޮށް މުޅި ހިސާބަށް ކުނި އަޅައިފައިވުމުން ހާމަކޮށްދެނީ ހަމަަ ދިވެހިންގެ ނާތަހުޒީބު ކަމެވެ.


ފައުޒާން ވަކިވެގެން ދިޔައީ އިންސާނިއްޔަތުކަމުގެ ނަމޫނާ ދައްކުވައިދީފައި: ނަޝީދު\nއަލީ އަފާފް ރަމީޒު 10 ޖެނުއަރީ 2021\nޏ. ފުވައްމުލަކުގައި އިއްޔެ މޫދަށް އެރި އުޅެނިކޮށް ގެނބިގެން މަރުވި އަހުމަދު ފައުޒާން ވަކިވެގެން ދިޔައީ އިންސާނިއްޔަތުކަމުގެ ނަމޫނާ ދައްކުވައިދީފައި ކަމަށް މަޖިލިސް ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nދޫނޑިގަން/ ޔޫރޯ، އުމުރުން 17 އަހަރުގެ ފައުޒާން އިއްޔެ މަރުވީ މިސްކިތްމަގު މާނޭރެ އަތިރި މޫދަށް އެރި އުޅެނިކޮށް، އެ ސަރަހައްދު މޫދަށް އެރި އުޅުނު ކުޑަ ދެ އަންހެން ކުދިން ބާރުގަދަ އޮއިގައި ޖެހި ބޭރަށް ދަމައިގަތް ވަގުތު އެކުދިން ސަލާމަތް ކުރުމަށްފަހުގައެވެ. ނަމަވެސް ޖެހި ރާޅަކާއެކު ކަނޑު ތެރެއަށް ބޭރަށް ދަމައިގަނެގެން ފައުޒާން ގެއްލުނެވެ.\nއޭނާ ފެނުނީ އޭގެ ގަޑިއިރެއް ފަހުން މޫދު އަޑިންނެވެ. އޭނާ މޫދު އަޑިން ނެގި އިރު ވިންދު ހުރުމުން، ހޮސްޕިޓަލަށް ގެންގޮސް ފުރާނަ ސަލާމަތް ކުރެވޭތޯ ޑޮކްޓަރުން މަސައްކަތް ކުރިއެވެ. ނަމަވެސް ފައުޒާންގެ ފުރާނަ ގެއްލުނެވެ.\nފައުޒާންގެ މަރާ ގުޅިގެން ރައީސް ނަޝީދު މިއަދު ކުރެއްވި ޓުވީޓެއްގައި ވިދާޅުވީ ފައުޒާން ވަކިވެގެންދިޔައީ ހިތްވަރުގަދަކަމާއި އިންސާނިއްޔަތުކަމުގެ ފުރިހަމަ ނަމޫނާ މުޅި ގައުމަށް ދައްކުވައިދީފައި ކަމަށެވެ. ރައީސް ނަޝީދު ވަނީ ފައުޒާންގެ އާއިލާއަށް ތައުޒިޔާ ވިދާޅުވެފައެވެ.\nރައީސް އިބްރާހިމް މުހައްމަދު ސޯލިހުވެސް ވަނީ ފައުޒާންގެ މަރާ ގުޅިގެން ޓުވީޓެއް ކުރައްވައިފައެވެ. ރައީސް ވިދާޅުވީ ފައުޒާން ވަކިވެގެން ދިޔައީ ހިތްވަރުގަދަކަމުގެ ލާމަސީލު ނަމޫނާ ދައްކުވައިދީ، އޭނާގެ އެ ގުރުބާނީން ގައުމު ރޮއްވާލާފައި ކަމަށެވެ. އަދި ފައުޒާނަށް ސުވަރުގޭގެ ދާއިމީ ނިއުމަތް މިންވަރު ކޮށްދެއްވުން އެދި ރައީސްގެ ޓުވީޓުގައި ވަނީ ދުއާ ދަންނަވައިފައެވެ.\nފައުޒާން ވަކިވެ ދިއުމާ ގުޅޭގޮތުން އެޑިއުކޭޝަން މިނިސްޓަރު ޑރ. އައިޝަތު އަލީ ކުރެއްވި ޓުވީޓެއްގައި ވިދާޅުވީ އެންމެ ފަހު ވަގުތު ވެސް ފައުޒާން ދައްކުވައިދިނީ މަތިވެރި ހިތްވަރެއް ކަމަށެވެ.\nއަރުޝީފަށް ނެގީ 10/01/2021 18:43\nއެންމެފަހުން އަޕްޑޭޓްކުރީ 10/01/2021 18:43\nއިދިކޮޅު މުޒާހަރާ ތެރެއިން އަދުރޭ އަދި ޝުޖާ ހައްޔަރުކޮށްފި\nއަބްދުﷲ ޔާމީން4މިނެޓު ކުރިން\nފްރަންޓްލައިން އެލަވެންސް 10،843 ފަރާތަކަށް ދީފި\nމިންތީގެ ހަމަހަމަކަން ކަށަވަރުކުރަން ވިސްނުން ބަދަލުކުރަންޖެހޭ: އޭޖީ\nރައްޔިތުންގެ މަޖިލީސް ޓިކްޓޮކަށް!\nއަހްމަދު އަޒާން9މިނެޓު ކުރިން


މަޑަވެލި-ހޯޑެއްދޫ ކޯޒްވޭ އާ ޑިޒައިނަކަށް ހަދަނީ\nހޯޑެއްދޫ މަޑަވެލި ކޯޒްވޭ އަކުން ގުޅާލާފައި: މި ކޯޒްވޭ އައު ޑިޒައިނަކަށް ހެދުމުގެ މަސައްކަތް ޕްލޭނިން މިނިސްޓްރީން ކުރަނީ -- ފޮޓޯ: ހޯޑެއްދޫ ކައުންސިލް\nހާއިޒް ޒަމީން·2ސެޕްޓެމްބަރު 2021\nގދ. މަޑަވެލި-ހޯޑެއްދޫ ކޯޒްވޭ އަށް ދިމާވެފައިވާ މައްސަލަތައް ހައްލުކުރުމަށްޓަކައި އެ ކޯޒްވޭ އާ ޑިޒައިނަކަށް ހަދަން ނިންމައިފި އެވެ.\nޕްލޭނިން މިނިސްޓްރީގެ މީޑިއާ އޮފިޝަލަކު އަވަސް އަށް ވިދާޅުވީ ކޯޒްވޭ އައު ޑިޒައިކަށް ހެދުމަކީ އެ މިނިސްޓްރީގެ ޕްލޭނެއް ކަމަށެވެ. އަދި ކޯޒްވޭގެ ސަބަބުން ހޯޑެއްދޫއަށް ރާޅު އެރުމުގެ މައްސަލަ ވެސް ހައްލުވެގެންދާނެ ކަމަށެވެ.\nއާ ކޯޒްވޭއެއް އެޅުމުގެ މަސައްކަތް ކުރަން މިހާރު ކޮންސަލްޓެންޓަކު ލައްވާ ކޮންސެޕްޓް ޑިޒައިން ވަނީ ހަދާފައި ކަމަށާއި މަސައްކަތް އޮތީ ފިނޭންސް މިނިސްޓްރީގައި އެވޯޑް ސްޓޭޖުގައި ކަމަށް އޮފިޝަލް ވިދާޅުވި އެވެ. އަދި އާ ކޯޒްވޭ ހެދުން އެމްޓީސީސީއާ ހަވާލުކުރަން ނިންމާފައިވާ ކަމަށް ވެސް ވިދާޅުވި އެވެ.\nމިކަމާ ގުޅިގެން ހޯޑެއްދޫ ކައުންސިލުން ބުނީ އާ ކޯޒްވޭއެއް އެޅުމަށް ނިންމާފައިވާ ކަމާއި އެކަމާ ގުޅޭ އެއްބަސްވުމުގައި މި އަހަރުގެ މެއި މަހު ސޮއި ކުރާނެ ކަމަށް ސަރުކާރުން އެންގި ކަމަށެވެ. ނަމަވެސް އޭގެފަހުން އެކަމާ ގުޅޭ ގޮތުން ސަރުކާރުން އެއްވެސް ވާހަކައެއް ނުދައްކާ ކަމަށްވެސް ބުންޏެވެ.\nގދ. ހޯޑެއްދޫ އާއި މަޑަވެލި ގުޅާލާފައިވާ ކޯޒްވޭއާ ގުޅިގެން ދެ ރަށުގެ ރަށްޔިތުންގެ މެދުގައި ހިޔާލު ތަފާތުވުން އުފެދިފައި ވަނިކޮށް މިދިޔަ އަންގާރަ ދުވަހު ވަނީ ހޯޑެއްދޫ ސަރަަހައްދުން ކޯޒުވޭ ދެބުރި ކޮށްލާފަ އެވެ. މިއީ މި ކޯޒްވޭ ދެބުރިކޮށްލި ދެވަނަ ފަހަރެވެ. މި މައްސަލަ ފުލުހުން މިހާރު ދަނީ ބަލަމުންނެވެ.\nހޯޑެއްދޫ ކައުންސިލުން ވަނީ ކޯޒްވޭ ނަގައި ދިނުމަށް ސަރުކާރުގައި ވެސް އެދިފަ އެވެ. ކައުންސިލުން ބުނީ ކޯޒްވޭ ހަދާފައިވަނީ އީއައިއޭ އާއި ޑިޒައިނާ ކަނޑައެޅިގެން ހިލާފަށް ކަމަށެވެ. އެކަމުގެ ސަބަބުން އެ ރަށުގެ 6.7 ހެކްޓަރުގެ ބިމުގައިވާ ގުދުރަތީ ދިރުންތައް މަރުވެ، ބިންގަނޑަށް ބޮޑެތި ގެއްލުންތަކެއް ލިބެމުންދާ ކަމަށެވެ.\nހޯޑެއްދޫ އާއި މަޑަވެލި ގުޅާލަން ރައީސް އަބްދުﷲ ޔާމީންގެ ވެރިކަމުގައި ހިންގި މަޝްރޫއުގެ ސަބަބުން މަޑަވެއްޔާއި ހޯޑެއްދޫ އަށް ތިމާވެށީގެ ގޮތުން ބޮޑެތި ގެއްލުންތަކެއް ލިބެމުންދާތީ އެ މަޝްރޫއު ކުރިއަށް ގެންދިއުމުގައި އިހުމާލުވި ފަރާތްތަކުގެ އަތުން ބަދަލު ހޯދަން ރައްޔިތުންގެ މަޖިލީހުން މިދިޔަ އަހަރުގެ ތެރޭގައި ފާސްކޮށްފައިވެ އެވެ. އެ މަޝްރޫއު ކުރިއަށް ގެންދިއުމުގައި އުސޫލުތަކާއި ހިލާފަށް އަމަލު ކޮށްފައިވާކަން މަޖިލީހުގައި މައްސަލަ ދިރާސާކުރި އެންވަޔަރަންމަންޓް ކޮމިޓީގެ ރިޕޯޓްގައި ވެސް ފާހަގަކޮށްފައިވެ އެވެ. ނަމަވެސް އޭގެ ފަހުން އެކަމުގައި ފިޔަވަޅު އެޅުމަށް އަދި އެއްވެސް ކަމެއް ކުރިކަން އެނގިފައެއް ނުވެ އެވެ\nހޯޑެއްދޫ އާއި މަޑަވެލި ގުޅާލުމަށް ހަދާފައިވާ 440 މީޓަރުގެ ދިގު އަދި ހަތް މީޓަރު ފުޅާ ކޯޒްވޭގެ މަސައްކަތް ފެށީ 2016 ވަނަ އަހަރު އެވެ. ދައުލަތުގެ ބަޖެޓުން 29 މިލިއަން ރުފިޔާ ހަރަދުކޮށްގެން ހޯޑެއްދޫއާއި މަޑަވެލި ކޯޒްވޭ އަކުން ގުޅާލާފައިވަނީ އެ ދެ ރަށުގެ މެދުގައިވާ “ހާދޫ” ފަޅު ރަށަކާ ވެސް އެކު އެވެ.


ރާއްޖެއިސްލާމް | ހުޅަނގުގެ ތަހުޒީބު\nއެޑްމިން 16 ސެޕްޓެމްބަރ 2013\nހުޅަނގުގެ ތަހުޒީބުގައި ޢަލީމްވަންތަ ޤަދީރުވަންތަ އިލާހަށް ބިރުވެތިވުމަށް އެއްވެސް ޖާގައެއްނުވެއެވެ. ވަޙީ އާއި ނުބުއްވަތުގެ ހިދާޔަތަށް އެއްވެސް ބުރަދަނެއް ނުވެއެވެ. މަރުވުމަށްފަހު އެހެން ޙަޔާތެއްވާކަމުގެ އެއްވެސް ތަޞައްވުރެއްނުވެއެވެ. ދުނިޔޭގައި ކުރާ ޢަމަލުތަކުގެ ޙިސާބުދައްކަންޖެހޭނެކަމުގެ އެއްވެސް އިޙުސާސެއްނުވެއެވެ. އިންސާނާގެ ޒާތީ ޒިންމާގެ އެއްވެސް ސުވާލެއް ނުވެއެވެ. ޙަޔާތުގެ ހައިވާނީ މަޤުޞަދަށްވުރެ މަތިވެރި އެހެން މަޤުޞަދަކާއި ހަދަފެއްނުވެއެވެ. އެއީ ޚާލިޞް މާއްދީ ތަހުޒީބެކެވެ. އިސްލާމީ ތަހުޒީބު އެކަންތައްތަކެއްގެ މައްޗަށް ބިނާވެގެންވާ ކަލާނގެއަށް ބިރުވެތިވުމާއި އީމާންތެރިކާމާއި ތެދުވެރިކަމާއި ޙައްޤުބަސްބުނުމާއި އަމާނާތްތެރިކަމާއި ހެޔޮކަމާއި ލަދުވެތިކަމާއި ތަޤުވާވެރިކަން ފަދަ ރިވެތި އަޚުލާޤުގެ އެންމެހާ ތަޞައްވުރުތަކުން އެނިޒާމް ވަނީ ހުސްވެގެންނެވެ.\nއެނަޒަރިއްޔާތަކީ އިސްލާމީ ނަޒަރިއްޔާތުގެ ދިމާ އިދިކޮޅެވެ. އެމަގު ދަތުރުކުރަނީ އިސްލާމްދީން އިޚްތިޔާރު ކުރި މަގާ ދިމާ އިދިކޮޅު މިޞްރާބަށެވެ. އިސްލާމްދީން އެކަންތައްތަކެއްގެ މައްޗަށް އިންސާނީ އަޚުލާޤާއި ތަމައްދުންގެ ބިނާ ކޮޅަށްޖަހަން ބޭނުންވާ ކަންތައް، އެތަހުޒީބުން ބޭނުންވަނީ މުލުން ލުހެ އެއްލައިލާށެވެ. އަދި އެތަހުޒީބުން އިންފިރާދީ ސީރަތާއި އިޖްތިމާޢީ ނިޒާމުގެ ޢިމާރާތް ޤާއިމްކުރާ ބިންގަލުގެ މަތީގައި އިސްލާމްގެ ޢިމާރާތް އެންމެ ސިކުންތަކުތުވެސް ކޮޅަށް ހުރުމަކީ އެކަށީގެންވާކަމެއް ނޫނެވެ. އެހެން ގޮތަކަށް ބުނާނަމަ އިސްލާމީ ތަހުޒީބާއި ހުޅަނގުގެ ތަހުޒީބަކީ ދިމާ އިދިކޮޅަށް ދަތުރުކުރަމުންދާ ދެ ނަވެވެ. އެތަނުން އެއްނަވަށް ސަވާރުވެއްޖެ މީހާ އަނެއް ނައު ދޫކޮށްލުން ނޫން ގޮތެއް ނޯންނާނެއެވެ. އަދި އެއްވަގުތެއްގައި އެދެނަވަށް ސަވާރުވާން އުޅެފިނަމަ އެމީހަކު ދެފަޅި ވާނެއެވެ.\nމަޞްދަރު: ތަންޤީޙާތް ، ޞަފްޙާ: 16 / އަބުލްއަޢުލާ މައުދޫދީ (ރަޙިމަހުﷲ)\nތަރުޖަމާ: އިނާޒް އަދުނާން


ފިޒާ ބާސްމަތީ ހަނޑުލުގެ ޕްރޮމޯޝަނެއް ސިބްކޯއިން ފަށައިފި – Mikal News\nރާއްޖެއަށް ގިނަ އަދަދަކަށް މުދާ އެތެރެކޮށް މާކެޓުކުރާ ސިބްކޯއިން ފިޒާ ބާސްމަތީ ހަނޑުލުގެ ޚާއްސަ ޕްރޮމޯޝަނެއް ފަށައިފިއެވެ. މިޕްރޮމޯޝަނުގައި ފިޒާ ބާސްމަތީ ހަނޑުލުގެ 20 ކިލޯގެ ހަނޑޫ ބަސްތާގެ ކޮންމެ ތިން ބަސްތާއަކުން 1 ބަސްތާ ހިލޭ ލިބޭނެކަމަށް އެކުންފުނިން ބުންޏެވެ.\nމިޕްރޮމޯޝަނާއި ގުޅޭ މައުލޫމާތު މީޑިއާއަށް ހިއްސާކުރައްވަމުން ސިބްކޯގެ މާކެޓިން އެންޑް ކޮމިއުނިކޭޝަންސް، މެނޭޖަރ އަޙްމަދު ހާނީ ނަޢީމު ވިދާޅުވީ “ފިޒާ ބްރޭންޑްގެ 20 ކިލޯ ބަސްތާގެ ބާސްމަތީ ހަނޑުލަކީ ކޭޓަރިންގެ ޚިދުމަތްދެއްވާ ފަރާތްތަކުގެ މެދުގައި ބޮޑު މަގުބޫލު ކަމެއް ލިބިފައިވާ ބްރޭންޑެއް. އަދި ކެފޭ، ރެސްޓޯރެންޓްތަކާއި ރިޒޯޓް ސްޓާފް ކެންޓީނުތަކަށް އަދި ބައެއް ފިހާރަތަކުން ކިލޯ ކިރައިގެން ވިއްކަމުންދާ ހަނޑުލެއް”. މި ޕްރޮމޯޝަނަށްވެސް ކަސްޓަމަރުންގެ ފަރާތުން ރަނގަޅު ތަރުހީބެއް ލިބޭނެ ކަމަށް އުއްމީދުކުރާކަމަށް ހާނީ ވިދާޅިވިއެވެ.\nމިޕްރޮމޯޝަން ކުރިއަށްދާނީ ނޮވެމްބަރު މަހުގެ 1 ވަނަ ދުވަހުން ފެށިގެން ސްޓޮކް ހުސްވަންދެން ކަމަށްވެސް ސިބްކޯއިން ހާމަކުރެއެވެ.